冷戰前，社會主義黨同資本主義國家，一直視以蘇聯為首共產國家，係文明落後、寄生主義，有軍事危害性等唔可容忍嘅缺陷。雖然共產有過一段思潮，但當共產黨造成戰爭暴行，國內流血，甚至東歐劇變、蘇聯解體，共產國家數量劇減，並改稱自己為社會主義國家嘅左翼政府，僅存中國、北韓、古巴、越南同老撾，尼泊爾，委內瑞拉等幾個。


美國將北韓列為一個謀求發展大規模殺傷性武器維護金家獨裁統治嘅「無賴政權」或「邪惡軸心」。仲有埃塔、菲共、尼泊爾共產黨、光輝道路等馬克思勢力，加上中東恐怖主義，反政府活動得到中國，俄羅斯支持，被美國認定全部都係「恐怖主義」。


多數反共產主義者否定馬克思主義中嘅歷史唯物主義。反對馬克思認為資本主義最終「消失」，並走向社會主義，變成一個真正嘅共產主義社會嘅論述假設，正如封建主義唔一定跟住就係資本主義。俄國就是由沙俄帝制變成列寧主義國家。


反共主義者強調私有制一方，認為資本主義國家保障人民嘅政治，同經濟嘅自由，並會認為共產制度下嘅人民冇選舉權、冇自由、社會缺乏法治，係根本性侵犯個人權利。反而，一般資本主義國家都宣稱自由主義，個人自由有法律保障，原則上係容許意識形態個人化。


戈巴卓夫喺俄羅斯南部斯塔夫羅波爾附近出世，係蘇聯嘅政治人，係最後一位蘇聯共產黨中央委員會總書記。1990年3月15號至1991年12月25號，佢成為咗第一任蘇聯總統，亦係唯一一個蘇聯總統。由於佢嘅政策有助結束冷戰，所以佢喺1990年攞咗諾貝爾和平獎，但係佢嘅獲獎都因為各種因素而存在爭議，佢嘅改革政策亦令蘇聯解體。


瓦茨拉夫·哈維爾係捷克劇作家、捷克斯洛伐克同分裂之後嘅捷克前總統，天鵝絨革命嘅領袖、七七憲章嘅發言人。擅長寫荒誕劇。1989年佢有份搞「天鵝絨革命」推翻當時嘅政權。各國領袖讚佢喺「天鵝絨革命」嘅貢獻，上千國民出嚟悼念佢。


據講14K同國民黨關係密切，係蔣介石用嚟對抗中國大陸同擾亂社會民生。14K個「K」就係國民黨第一個字母，另一個講法話「十四號」嘅人馬喺 1952年石硤尾火併粵東幫會大獲全勝，就喺十四號後面加多個「K」字，話係「金漆招牌」咁解。


香港一間家居用品店「住好D」曾經用十四K做題材設計咗一系列T恤同明信片，喺2007年11月1號香港警方搜查呢間家居用品店嘅五間分店同貨倉，收咗八十八件印有「拾肆K」嘅T恤同五百幾張明信片，拉咗九女九男，包括公司創辦人同售貨員，涉嫌管有三合會有關物品。


和安樂 – 和勇義 – 和義祥 – 和安祥 – 和正樂 – 和群樂 – 和群義 – 和群英 – 合群英 – 和共樂 – 和利群 – 和勝和 – 和利和 – 和洪勝 – 和全勝 – 和勝義 – 和勝堂 – 和一平 – 和二平 – 和友和 – 和禾黃 – 和合圖 – 和九指 – 和義堂 – 和利廬


約翰 溫斯頓 何華德係一位政治人，前澳洲總理。佢響1974年做咗貝尼朗嘅眾議員，然後再響1996年做咗澳洲總理。響2007年澳大利亞聯邦選舉，分別俾陸克文同埋麥絲·麥嬌搶咗總理同埋議員嘅席位，佢做咗眾議員有33年，而做咗總理大約有11年零8個月，係直至到而家為止，繼羅拔·猛獅之後，做咗任期第二長嘅總理。


1833年6月15號，佢重係廿零歲，佢坐船到中國。佢係負責廣東American Board of Commissioners for Foreign Missions印務。1837年，佢坐Morrison Incident到日本。


1845年11月20號，佢同Sarah Walworth結婚。1848年到1851年，佢係The Chinese Repository編輯，本嘢係喺中國幾出名嘅西方報紙。1853年，佢跟Matthew Calbraith Perry去日本，做翻譯。


萬山原本只係個攏統稱呼，大明、大清約指新安及香山縣南面諸島，並無好確設指明範圍。十八世紀衞三畏出《Chinese Commercial Guide》，指係Great and Little Ladrone，並不包括大嶼山、蒲台等近大陸離島及遠處担杆羣島。


長洲係香港著名嘅旅遊景點之一，島上有唔少觀光名勝，例如有張保仔洞、北帝廟同埋長洲石刻等等，而渡輪碼頭沿岸一帶有好多海鮮食肆。另外，長洲每年都會舉辦盛大嘅太平清醮，呢個活動係長洲最大型嘅傳統節目，每次都吸引大批人士慕名參觀。


長洲響大嶼山同埋南丫島之間，面積大約2.46平方公里，距離香港島大約10公里。長洲東面有西博寮海峽同南丫島相隔開，而西面同北面亦隔住北長洲海峽，同大嶼山同埋喜靈洲相對望。長洲以南係南中國海，再遠啲係擔桿群島。


響地理學上，長洲原本係兩個小島，但係受到島嘅形狀同季候風嘅影響，海浪將海沙帶到兩個島之間，形成沙咀。經過千萬年來日積月累嘅沉積，兩條沙咀不斷延長，最後連接起來，形成連島沙洲。因為咁，而家長洲南、北嘅形狀闊而大，但中部就窄而長，形狀呈啞鈴狀，所以長洲又叫做啞鈴島。


西灣長年風平浪靜，因為咁成為咗天然嘅避風塘，而長洲碼頭亦設喺西灣。至於東灣就長年因海浪帶來沉積物，而形成著名嘅東灣泳灘。除咗東灣泳灘之外，長洲其他主要嘅沙灘就坐落喺西灣、觀音灣、大鬼灣同埋東灣仔等地，但呢啲沙灘較細小、沙質較遜、位置都比東灣偏僻。


自然生態方面，長洲南、北部有樹林，喺嗰度可以見到黃室弄蝶同埋角翅弄蝶等等。此外，喺長洲重可以見到香港市花洋紫荊。喺長洲關公忠義亭附近，種滿十幾棵櫻花樹，係全港最具規模嘅櫻花群。呢啲櫻花樹屬山櫻，最初喺1975年從台灣引入35棵，但由於土壤唔得，現時剩低冇幾多。


長洲人口雖然在日治時期有所回落，但香港重光以後，難民再度湧入，令人口再一次超過10,000人。長洲響第二次世界大戰後人口不斷上升，到1990年代時達至高峰的40,000人，之後人口回流，在2000年代回落到大約30,000人。


截至2006年，長洲華人約佔總人口嘅95.58%，其他亞洲人士同外籍人士佔總人口嘅唔夠5%。響華人人口當中，居民主要講廣東話，並來自本地、東莞、四邑同惠陽同潮州四大地區。除此之外，另有來自各地定居的艇戶同商旅。


但對於出現性部位嘅監管行為，一般唔會干涉到雕塑同石刻、模具、木頭公仔嘅範疇。雖然中國大陸當地允許着裝清涼，但即使着得再清涼，男仔都至少有着條底褲或三角游水褲，女仔至少要着底褲同胸罩或一件頭或比堅尼先至得。


喺臺灣，有明文規定凡係公開場合或流動人員比較大嘅場所範圍唔畀發佈任何同性器官有關嘅嘢。但係當地電視有分成四個級，其中帶有同性器官有關嘅節目都會以紅底帶白字嘅「限」字級表示，但對於綠底帶白字嘅「普」字級出現鹹濕鏡頭時都會有噴霧或馬賽克或警告字樣。


鹹濕喺南韓屬違法行為。凡係雜誌同書籍、相、電影、劇集、網站等其它材料出次鹹濕嘢，要接受罰錢或判2年監禁。從2009年開始，任何鹹濕網站喺南韓境內都入唔到。不過當地嘅電視節目，衹要涉及性行為同性文化、性展覽有關嘅嘢，都會喺屏幕右上角掛出帶黃圈嘅「19」數字表示。


鹹濕喺日本屬部分合法行為。喺日本當地，雖然有法律話唔畀當街扯客賣淫，但凈可以去專門營業場所去賣淫。佢當地啲鹹片業比較發達，雖然有法律規定發佈唔畀發佈任何同性部位有關嘅相同埋視頻，但對於日本以外拍或非公開途徑先至有冇馬賽克啲片，完全屬冇王管。


所以喺日本當地出版啲鹹片，都會喺性部位打嗮馬賽克。呢種現象即使係動畫都有，但未成年人做演員拍鹹片屬違法行為。至於涉及未成年人嘅鹹濕嘢，從2015年7月15號開始嘅法案，話個人都唔可以持有涉及兒童嘅鹹濕嘢。


鹹濕喺泰國當地，雖然唔理喺邊度生產、發佈同埋帶住鹹片嘢，萬一喺公眾場合販賣或播出，屬違法行為，但個人攞住鹹片嘢屬合法。雖然泰國政府一直打擊同性戀同性變態行為，但凈限網上發佈。喺當地電視，出現有性部位鏡頭都會有馬賽克或噴霧處理。


大多數西亞國家因為長期受到回教影響，所以有明文規定唔畀搞鹹濕嘢，甚至對西方地區着得清涼嘅著裝話成「侮辱伊斯蘭文明」，所以當地電視節目幾乎見到摟頭摟髻嘅畫面。尤其係伊朗，雖然有明文規定唔畀亂咁搞鹹濕嘢，但佢當地政府對於清涼著裝非常之反感，好多時一刀切形式拒絕。


鹹濕嘢喺以色列屬合法行為，不過唔畀用妓院同扯旗嘅形式組織賣淫。2018年12月31號喺以色列議會通過法案，重喺2020年5月生效嘅賣淫法案而升級做刑事犯罪。雖然有當地法律喺度，但係街頭成日有賣鹹片嘅妓女服務，社會規範習慣分清賣淫同人口販賣行為。


喺印度地區，雖然個人擁有或收睇鹹濕嘢屬合法行為，但係出產、發佈同散佈鹹濕嘢屬違法行為。雖然家下網絡技術越嚟越發達，但大多數人對於鹹濕嘢嘅討論及態度完全粒聲唔出。當地法律甚至明文規定唔畀細蚊仔賣淫。根據《印度刑事法》，凡係睇一次細蚊仔賣淫行為，都會罰₹40同監禁5年。


喺馬來西亞，販賣或自身帶住鹹濕嘢屬違法行為。凡係自身帶住鹹濕嘢，將會被判處最高5年監禁同罰50,000馬拉紙。連網上發佈都唔例外。即使係安全套舖頭，賣帶性文化同性生活啲玩具、好多同性有關嘅產品都屬違法行為。


鹹濕喺意大利嘅法律定義都有拗數。雖然意大利刑事法第528、529同725條都有明文規定唔畀以任何形式嘅發佈同傳播鹹濕嘢，但國內好多地方對於發佈同傳播鹹濕嘢嘅管制行為嘅執行性，幾乎隻眼開隻眼閉。不過國內有明文規定唔畀任何18周歲以下啲人做鹹濕嘢，即使過咗當地最低要求14～16周歲嘅成年年紀都唔得。


喺巴西，雖然鹹濕嘢屬合法行為，但凈限制喺18周歲及以上啲人搞，而且賣出去公眾地方啲鹹濕嘢唔畀有野蠻同暴力嘢。雖然當地描述任何動物嘅性部位都屬合法行為，但對於描述性器官行為啲作品，都唔畀賣到公眾地方兼限制賣畀至少18周歲啲人。


喺美國民眾，有好多同鹹濕有關嘅經濟業發展到成行成市。尤其每到舉辦裸騎運動時，周街出現人剝光豬踹單車係家常便飯嘅事。尤其啲鹹濕，喺當地有線電視同酒店嘅室內電影都會搵到同播出有關鹹片嘢。但係有部分州限制做鹹濕嘢嘅演員至少要夠18歲先至得。


喺土耳其，雖然整鹹濕嘢屬合法行為，但唔畀整同細路有關嘅鹹濕嘢。喺《土耳其刑事法》有規定，凡係整咗同性暴力行為、動物、死咗嘅人、唔尋常嘅性行為四樣是旦一樣有關嘅音像製品或描寫作品，衹要一搞進口、販賣或托運、傳送嘅話都屬違法行為，一叉住嘅會被判1～4年刑事監禁。


鹹濕嘢喺法國屬合法行為，但係涉及太過鹹濕嘅嘢會有所限制，一般太過鹹濕嘅嘢唔會賣畀未夠18周歲啲人，但普通鹹濕嘢至少要夠16周歲先至睇得。當地有專放鹹片嘅電影院，但都被列入×級兼限制部分電影院播，入場時唔畀未成年人入去。


喺澳洲，當地法律規定同鹹濕有關啲嘢都係要有相關許可證明同批准先至有得搞，不過大多數州份都唔畀將鹹濕嘢用喺展覽同銷售用途，但喺北領地同澳洲首都地區係允許將鹹濕嘢用喺展覽同銷售用途。雖然澳洲聯邦憲法有規定唔畀將鹹濕嘢通過跨州份範疇搞商業用途，但係法律允許喺商場入面跨州份賣鹹濕嘢。


菲律賓當地亦有法案話唔畀生產或發佈帶性部位啲作品。不過當地法律對於鹹濕嘢都比較鬆，喺當地啲有線電視都有播鹹片。但係網上方面，ISP供應商從2017年1月開始，根據當地政府決議通過嘅反對細路出現鹹濕嘢法案，已經封殺咗好多鹹濕網站。


幫會「和聯勝」每兩年就要再選一個新嘅辦事人，今年又係選舉嘅時候，有兩個最有實力嘅地區老大企出嚟參選，佢哋為咗呢次選舉各自招兵買馬，四出拉隴社團叔父同埋其他地區嘅話事人支持。同一時間，警方已經嚴密監視呢次幫會選舉嘅動靜，知道當中一定會有問題發生。


幫會班叔父之中，除咗寸爆同一兩個叔父之外，其餘嘅人都傾向選阿樂，而輩份最高嘅叔父鄧伯亦企喺阿樂嗰邊，所以喺叔父輩嘅投票之中，阿樂以大票數勝出，當選為下一任嘅「和聯勝」龍頭大哥。不過幫會龍頭一定要有龍頭棍嚟做信物，龍頭棍就係幫會嘅團結象徵，每一任龍頭大哥都好好咁保管，唔係嘅話幫會好可能出現混亂。


當東莞仔保住支龍頭棍揸車返市區途中，Jimmy 仔喺後面跟住想幫阿樂拎返支棍，東莞仔誤會以為佢係大D嘅人，叫飛機出嚟阻止佢嘅跟蹤，但其實Jimmy仔只係想幫佢老大龍根報仇，因為龍根喺選舉上面左右不定，最後俾大D糟質到不似人形。


珍寶海鮮舫自2020年3月3號停業，同年11月施政報告入面講到業主肯將海鮮舫免費捐畀海洋公園配合「躍動港島南」旅遊項目，但2021年底海洋公園以搵唔到第三方幫手營運做理由唔接受捐贈。業主喺2022年5月以泊位牌照就快到期需要安排檢查維修做理由，計劃6月拖離香港，雖然坊間有聲音要求政府介入保留，但政府認為無噉嘅需要，業主最終喺6月14號安排拖走。


南港島綫係香港鐵路有限公司計劃緊嘅鐵路項目，係《鐵路發展策略2014》入面建議嘅其中一個項目。南港島綫連接香港島石塘咀同南區，目的係解決南區薄扶林交通擠塞嘅問題。設計緊嘅鐵路係中型鐵路系統，預計同已經通車嘅南港島綫用嘅系統一樣。


南港島綫喺《鐵路發展策略2014》入面建議最快喺2021年動工，於2026年通車。但行政長官林鄭月娥喺2019年4月嘅立法會質詢環節回應提問嗰陣表示，政府並未確定喺乜嘢時候先落實起南港島綫，意味住呢個鐵路通車無期。


香港仔魚類批發市場，又叫香港仔魚市場，係香港魚類統營處轄下嘅魚類批發市場，響香港島香港仔西避風塘北岸，香港仔海濱公園同田灣交匯處之間，門牌地址係石排灣道102號，但係市場出面條街係魚市場道。批發市場西面係魚類統營處總部。


梧州係中國一城，喺廣西壯族自治區東部，係「東大門」，挨近廣東。行政上係個地級市。山水環繞，桂江、潯江合流成西江，2005年，人口305萬4300。治下有萬秀區、龍圩區、長洲區同埋蒼梧縣、藤縣、蒙山縣，代管岑溪市。


梧州風俗同廣東相近，都係講粵語嘅，有「小香港」之稱。特產有龜苓膏、冰泉豆漿、六堡茶、紙包雞，名勝有鴛江春泛、中國騎樓城、龍母太廟、系龍洲。有南梧高速公路通南寧，一級公路通廣州、香港，水路通西江沿岸各城市，航班通南寧、桂林、廣州、深圳、西安、重慶、福州、貴陽，而家通咗動車。


中國共產黨第十九次全國代表大會喺2017年10月18號到10月24號响北京召開，負責選出中共第十九屆中央委員會同中央紀律檢察委員會。按照慣例，全國代表大會每五年舉行一次，由中央委員會召集，一般喺秋天進行。


喺第十九屆中央委員會第一次全體會議上面，會選出最高領導人嘅中央委員會總書記、最高話事機關嘅中央政治局、最高權力核心嘅中央政治局常務委員會、中央做嘢機關嘅中央書記處、最高軍事機關嘅中央軍事委員會等中央領導機構同埋負責人。


中華人民共和國國務院總理係國務院嘅阿頭，中華人民共和國嘅政府首腦，位列幹部最高級嘅國家級正職，歷屆都由中共中央政治局常委出任，前身係政務院總理。國務院總理領導國家最高行政機關國務院嘅工作，向全國人民代表大會負責，亦負責提名副總理、國務委員同各部長嘅人選組閣。


有人認為呢兩個版本適用於唔同時期，即係原八老中部分成員過世後，換入宋任窮、習仲勳同萬里。又有人認為八老入面鄧小平、陳雲同李先念先至係實際嘅當家人，鄧小平有決定權，陳雲有否決權。隨住萬里响2015年7月逝世後，中共元老已成為歷史。


芭堤雅係泰國東部嘅城市，屬於春武里府，佢喺泰國灣嘅東側，第一大城曼谷嘅東南約140公里，離曼谷國際機場有兩個鐘車程。佢係泰國旅遊業最重要嘅據點之一，特色係多彩多姿嘅夜生活。響2004年總計有超過五百萬觀光客到芭堤雅。


陶君行響2006年4月17號網路電台節目《風波裏的龍門陣》節目中透露，該組織曾經響年前接觸政見偏左嘅民主派立法會議員張超雄，但佢喺2006年初已經應承加入主要由中產階級同專業人士組成嘅公民黨，重做埋副主席。


基於唔同原因，每一屆區議會選舉入面，社民連都會有啲成員唔會打正旗號去參選，例如2007年嘅盧海鵬、劉美谷因為違反泛民區選聯盟嘅協調規則被取消黨籍，2011年都有類似情況。另外，有啲黨員唔止會以社民連名義出選，重會用土地正義聯盟、民間電台同社會主義運動呢啲同社民連好有關係嘅組織出嚟選，不過選舉成績入面只會計正式用社民連牌頭選嘅候選人。


粗口未必一定用喺鬧人，有啲人講嘢會句句夾啲粗口落去，純粹習慣咗。同世界大多數地方一樣，粗口有時會令聽者難受，視講粗口者無家教、無教養。亂用粗口者稱之為爛口，粗口爛舌，把口講粗晒。講粗口喺大部分情況下都唔會犯法，但有啲地方禁止講粗口，例如喺港鐵處所入面講粗口會罰錢，喺醫院講嚴重更會犯官非，雖則執法判案都甚為罕見。


由於粵文唔普及同文人用字忌諱等原因，有段好長嘅時間，冇乜人識得五個字嘅傳統寫法。有人造出新字嚟代表，而用門字加個讀落相似嘅簡單字嘅組合，特別流行，甚至喺1999年入澌香港政府嘅《香港增補字符集》，方便用喺電腦度。


雖然現時社會興用官話科學用詞或委婉語，例如「生殖器」、「陰部」、陰户同陰門嚟代替「閪」，以傳遞原意，但係「閪」喺粵語之中並冇變得唔流行，繼續被借嚟表達激烈或／及負面情緒，然而經常被視為粗口，啲人喺莊重嘅場合會避用。


施永青解釋，見香港第一份免費報紙《都市日報》賺大錢，認為免費係未來趨勢，計劃推出一份，個名叫《am730》係因為份報紙係喺朝頭早嘅繁忙時間派。自2005年8月29號起，《am730》喺多個港鐵東鐵綫、西鐵綫及馬鞍山綫車站免費派發，報刊形成較為穩定嘅讀者群。


喺香港，第一份免費報紙《都市日報》喺2002年4月15日發行，及後喺2005年7月，《頭條日報》同《am730》先後加入，免費報紙由一份突然增至三份，市場質疑免費報刊嘅生存空間。多份免費報紙出現，令其他收費報紙嘅銷量同廣告收入下跌。


Windows 10係一個由微軟開發嘅作業系統，亦都係Windows 家族嘅最新成員，佢係Windows 8.1同Windows Phone 8.1嘅後繼者，開發代號係Threshold同埋Redstone。


設計目標係統一包括個人電腦、平板電腦、智能手機、嵌入式系統、Xbox One、Surface Hub同埋HoloLens等等，整個Windows產品系列嘅作業系統。佢哋共享一個通用嘅應用程式架構同Windows 商店嘅生態系統。


微軟重為Windows 10設計咗一個新嘅開始菜單，其中包含Windows 7嘅傳統開始菜單元素同Windows 8/8.1嘅磁貼。Windows 10重引入一個虛擬桌面系統、一個叫做任務視圖嘅工作切換器、Microsoft Edge瀏覽器、支持指紋同面部、虹膜識別登錄、企業環境嘅新安全功能，以及DirectX 1212同WDDM 2.


微軟將Windows 10變成一項服務，佢將會持續接收更新。截至2016年8月，Windows 10嘅使用率一直上升，隨之而嚟嘅係舊版本嘅Windows喺總使用量中所佔份額下降。根據2018年2月微軟官方調查，Windows 10有43%，攞第一。


Windows 10系統將之前Windows系列入面有嘅開始選單同埋Windows 8.x系統入面嘅「開始界面」結合到功能表入面。Windows Store應用就允許喺桌面度以視窗化方法嚟運行。佢重畀好多硬件搞一個統一嘅平台同埋覆蓋冚唪唥曬士同品種嘅Windows設備共享一個應用商店。


馬來話同印尼話嘅分別類似英式英語同美式英語。使用呢兩種語言嘅人基本上可以溝通，只係書寫系統嘅拼音同語彙有啲唔到。造成呢種差別嘅主要原因係印尼曾經係荷蘭殖民地，所以印尼話喺爪哇語同荷蘭語借用咗唔少詞彙。


iPod係蘋果電腦推出嘅一種大容量 MP3 播放器系列，iPod 家族嘅出品提供一個簡單嘅用戶介面。一部標準嘅iPod會將所有嘅媒體檔案放喺一個內置嘅硬碟，但係比較小型嘅 iPod nano 同 iPod shuffle 就採用咗閃存。


iPod 可以播放到MP3、M4A / AAC、Protected AAC、AIFF、WAV、Audible.com 嘅有聲電子書等等。蘋果電腦亦設計咗 iTunes，令到用戶可以將電腦裏面嘅媒體檔案自動同 iPod 同步。


佢嘅顯示屏可以顯示 320 x 240 pixel，65,5536 色，而且可以通過耳機插口或者底座上嘅插口外接 AV 線，將影片嚮電視上面播放。而家嘅螢幕尺寸係 2.5'，比上一代 iPod 大咗 0.


1880年左右，道格拉斯·德·希渣加入咗「愛爾蘭語言保育會」。1879到1884年間，希渣用「快樂小樹枝」呢個筆名發表咗超過100篇作品。1892年，希渣幫手創辦咗《蓋爾文期刊》，並且喺同一年11月發表咗《愛爾蘭民族去盎格魯化嘅必要性》宣言，提倡愛爾蘭人恢復愛爾蘭嘅語言、文學以至服裝傳統。


1893年，道格拉斯·德·希渣發起成立咗「蓋爾文同盟」，推動愛爾蘭文化、音樂、舞蹈同語言等等嘅保育同傳承。愛爾蘭獨立運動嘅好多領袖人物，包括派崔克·皮亞士、德維利拉、米高·哥連斯等等，都係參加咗蓋爾文同盟嘅活動之後先至投身愛爾蘭獨立運動嘅。


1925年2月，道格拉斯·德·希渣喺一場補選裡面當選愛爾蘭自由邦上議員。但係好景不長。1925年11月，希渣參與競逐上議院全國直選議席，由於係新教徒並且支持離婚權而遭到天主教組織「天主教真理會」猛烈抨擊，最終落選。


1938年6月26日，道格拉斯·德·希渣正式就任愛爾蘭共和國第一任總統，並且搬入鳳凰公園嘅總統官邸。雖然憲法規定總統可以用英文宣誓，但係希渣堅持用愛爾蘭蓋爾文宣誓。佢宣誓嘅錄音，宜家已經成為愛爾蘭蓋爾文聖哥曼森林方言僅有嘅幾段錄音之一。


1938年11月13日，道格拉斯·德·希渣去達利山公園球場睇咗一場愛爾蘭對波蘭嘅足球友誼賽。蓋爾運動協會稍後發出聲明，認為希渣違反咗蓋爾運動協會「唔准參與外國運動」嘅規定，宣佈唔再畀佢擔任協會保護人。


由於健康原因，道格拉斯·德·希渣每日各個時候都要專門安排時間休息。1940年，希渣腦部大面積中風，所有人都以為佢可能大限將至，甚至連國葬計劃都已經準備好，但係佢就奇蹟咁生還咗，祇係從此以後都要坐輪椅。


雖然處處受限，但係道格拉斯·德·希渣喺任期內都做過幾次重大決定。1944年，總理德維利拉嘅政府毫無預警咁倒咗臺，道格拉斯·德·希渣身為總統，需要決定舉唔舉行大選。最後希渣決定舉行大選。最後德維利拉領導嘅共和黨成功奪取多數席位，組成少數政府。


此外，希渣曾經兩次利用《愛爾蘭憲法》第26條賦予嘅總統權利，喺咨詢過國務委員會之後，要求最高法院對兩部法案進行合憲性審查，包括1940年《反國家罪法案》修正案同埋1942年《返學法案》。希渣喺任期內嘅最後一次政治行動，係喺1945年5月3號召見德國大使愛德華·謙培，對阿道夫·希特勒嘅自殺表示遺憾。


突厥語系係分佈喺亞洲嘅語系，主要有西亞、中亞、北亞，喺東亞亦有細碎分佈。佢有三十幾種語言，主要由突厥民族用，用家估計有1.7億人，諸如有維吾爾族、哈薩克族、柯爾克孜族、烏孜別克族、塔塔爾族、撒拉族、裕固族、圖瓦族、土耳其族。


iOS係由蘋果公司為 iPhone 開發嘅操作系統。佢主要係畀 iPhone、iPod touch、iPad 以及 Apple TV 用。就好似佢建基於嘅 Mac OS X 操作系統一樣，佢都係以 Darwin 為基礎。


iOS 嘅用戶界面嘅概念基礎上係能夠用多點觸控直接操作。控制方法包括滑動、輕觸開關及按鍵。同系統互動包括滑動、輕按、擠壓及旋轉。此外，通過佢內置嘅加速器，可以令佢旋轉裝置改變佢嘅Y軸以令屏幕改變方向，咁嘅設計令iPhone更便於使用。


屏幕下面有一個home按鍵，底部就係dock，有四個用戶最經常使用嘅程序圖標被固定喺dock上。屏幕上方有一個狀態欄能顯示一些有關數據，比如時間、電池電量同埋信號強度等。其餘嘅屏幕用於顯示當前嘅應用程序。


啟動iPhone應用程序嘅唯一方法就係喺當前屏幕上點擊該程序嘅圖標，退出程序就係撳屏幕下方嘅home鍵。喺第三方軟件退出後，佢直接就被關閉咗，但喺iPhone 3.0 及以後版本裏面，當第三方軟件收到新嘅信息，蘋果公司嘅服務器會將呢啲通知推送至iPhone或iPod Touch上。


Android Studio 包含咗多種功能，包括畀用家編輯隻 ep1 si2 嘅用家介面，仲包括埋模擬器，開發者有得喺自己部 PC 度模擬「隻 ep1 si2 喺 Android 上面行嗰陣會係點嘅樣」。


Google Play，舊時叫Google Play Store、Android Market，係Google一個為Android開發嘅發佈平台，主要有流動應用程式，重有音樂、雜誌、書籍、電影、電視節目可以免費下載或者畀錢買嚟下載。


降級係升級嘅相反，係因為某種原因需要讀返比之前年級低嘅年級，通常係移民去其他地方嘅學生，或者升咗級讀咗幾個月之後就調班讀返上個學年嗰個年級。啲學生升咗級，唔識做嗰啲功課或者做得唔叻，所以佢哋要降級。不過降級嘅制度喺全世界都極少見。


巴洛克音樂係西歐古典樂當中嘅一個時期同風格，大致上始於 1580 年代嘅意大利半島，一路去到 18 世紀中左右為止－相當於巴洛克藝術嘅時期。呢個時期出名嘅歐洲作曲家有韓德爾同巴哈呀噉，佢哋嘅作品到咗廿一世紀都仲有好多人鍾意，例如係巴哈嘅《小步舞曲》噉。


協奏曲作嚟係預咗俾嗰若干位獨奏者，呢幾位獨奏者先後噉喺有隊樂團奏伴奏嘅情況下演奏嘅，即係話隊樂團負責奏嗰段聲明顯係攞嚟做獨奏者嘅陪襯。呢點相對於交響曲－交響曲正路無特定嘅獨奏者，而係俾成個交響樂團一齊合作奏，當中冇任何一位演奏者零舍會做注意力嘅中心。


巴洛克時期，嗰個時期之前樂團嘅規模好細，音樂編排非常簡單，喺一個單獨嘅樂章裏面冇乜太大嘅節奏變化，樂團唔需要指揮，只需要由主小提琴手樂弓嘅速度嚟帶領演奏。後嚟因為樂團規模不斷擴大，樂章亦越嚟越複雜，令到樂團嘅成員不斷增加，就極需要喺音樂嘅合成作出統一，指揮就係噉樣出現嘅。


音階嘅概念對於玩音樂嘅人嚟講相當有用，例如啲樂曲和弦進行起上嚟往往都會係喺同一段音階裏面行進嘅，如果彈緊鋼琴嗰個人知道跟住落嚟嗰段係 C 大調，佢可以臨要彈嗰段嘢之前事先將自己隻手移去 C 大調嗰啲 key 嘅位嗰度，等自己能夠更快噉對跟住要彈嘅音符做適當嘅反應。


和音可以包埋琶音等嘅分解和弦，分解和弦意思係指可能嗰柞音符實質上唔係同時出現嘅，但佢哋之間嘅時間差好短，令到聽嘅人覺得佢哋係同時出現，或者最少將佢哋視為同一嚿物體，呢種情況常見於笛或者小號等唔能夠同時發出多過一個音符嘅樂器。


樂理上嘅研究會將唔同嘅和弦行進分門別類，包含思考「邊啲音符一齊響傾向會好聽」或者「邊啲和音傾向令聽嘅人產生乜嘢情緒」呀噉，而作曲嘅人會運用呢啲知識，作出能夠達到自己想要嘅效果嘅樂曲。順帶一提，唔同曲種偏好嘅和弦行進都唔同，例如眾體行進喺西洋古典樂裏面成日都見到，而另一方面，世界上有啲地區嘅傳統音樂反而係完全唔會使用和弦同和弦行進嘅。


協和同不協和係樂理上兩個緊密相關嘅概念，指當有多過一個音符一齊響嗰陣，聽音樂嗰個人對於呢啲一齊出現嘅聲之間「係咪有衝突」或者「呢幾吓聲一齊同時出現係咪好聽」嘅主觀感覺，如果話某柞一齊出現嘅音符「協和」，即係話啲人覺得呢柞音符一齊出現係好聽同令人舒服嘅，而如果話某柞一齊出現嘅音符「不協和」，即係話啲人覺得呢柞音符一齊出現係難聽或者令人唔舒服嘅


喺音樂上，一首旋律係指一系列嘅聲，呢柞聲喺音階上相同或者唔同都得，呢系列嘅聲由一段特定嘅高低關係同節奏組合埋一齊形成一個整體。當一個人聽到一首旋律嗰陣，會將首旋律視為一段能夠單獨噉存在嘅物體，唔會覺得段聲係「由某段音樂嗰度切出嚟、唔完整嘅」。


舉個例說明，Pop Goes the Weasel就係一首好出名嘅旋律，而附曲係一首包含咗 Pop Goes the Weasel 喺入面嘅樂曲，喺 Pop Goes the Weasel 首原先旋律之外仲加咗啲音符，不過就算將 Pop Goes the Weasel 嗰首旋律由首曲嗰度拆出嚟獨立噉播，多數聽眾嘅腦海都唔會浮現「呢段音樂唔完整」嘅諗法。


一首音樂通常會有段主旋律，係一首音樂嘅主要思想同情感嘅所在。主旋律會同和音一齊各自獨立噉響，但主旋律通常會大聲啲、獨特啲又或者係啲音高變化得勁啲－令到首主旋律比較大機會成為聽眾嘅注意力中心。啲人作曲嗰陣通常第一件事就係要諗掂首樂曲嘅主旋律先。


順帶一提，啲人喺討論音樂嗰陣，好興用「有幾厚」嚟描述一首音樂嘅織體－如果話一首音樂嘅織體厚，即係話首音樂「分好多層」，有好多段唔同嘅旋律疊埋一齊組成，而如果話一首音樂嘅織體薄，即係話首音樂由得嗰一兩段旋律組成。


舉個具體啲嘅例子，想像一首樂曲分三段樂章，每段樂章有若干段小節，當中第一段樂章嘅拍號係 4/4 而第二段樂章嘅拍號係 3/4－兩段樂章之間喺節奏呢樣特性上有明顯嘅差異，不過有某一串特定樣嘅音符硬係會喺每段樂章嘅開頭嗰段出現，所以呢幾段樂章之間有足夠嘅共通點，可以算係一首樂曲。


作曲家作曲嗰陣有時會運用音色呢種特性嚟達到想要嘅藝術效果－唔同樂器音色唔同，唔同音色達到唔同嘅藝術效果，所以有唔少樂曲都係作嚟俾特定嘅樂器演奏嘅，一般俾人覺得要用返嗰隻樂器嚟奏先至可以奏得出作曲家想要達到嘅效果。


1983年，蘋果公司嘅業務越做越大，喬布斯搵咗百事可樂公司嘅John Sculley返嚟管理公司，做行政總裁。1985年，電腦業界普遍蕭條，Sculley認為喬布斯已經成為咗公司問題嘅來源，趕咗喬布斯出蘋果公司。


後來喬布斯又收購咗Lucasfilm旗下喺加利福尼亞州Emeryville嘅電腦動畫效果工作室，重成立咗獨立公司「彼思動畫製作室」。喺之後十年，彼思成為咗好多人識嘅3D電腦動畫公司，重喺1995年推出咗全球第一部全3D立體動畫電影《反斗奇兵》。


1996年，陷入財政困難嘅蘋果電腦以4億美元收購咗NeXT電腦公司，喬布斯就返咗蘋果電腦。1997年，當Gil Amelio離開蘋果電腦之後，喬布斯就攞返蘋果電腦嘅大權。直到2011年8月24號佢辭職唔做行政總裁。


最初佢淨係用得磁帶，而且淨係錄得資料，唔係用嚟錄音，後來有得用五吋碟，五吋碟嘅操作系統叫 DOS。同當時其他牌子嘅個人電腦唔同，佢淨係可以顯示大楷嘅 ASCII。佢嘅畫圖功能亦都特別怪，喺高解像度模式入面，像素並冇特定嘅顏色，而係根據顯像管嘅操作原理，由像素嘅位置同隔籬有冇嘢嚟決定像素嘅顏色。


蘋果公司後來出咗出得細楷嘅 Apple IIe 同 Apple IIc，再之後出咗用十六位元嘅 65816 處理器嘅 Apple IIgs，但係因為嗰陣 IBM PC 已經推出咗，gs 已經唔夠打，結果取代 Apple II 嘅並唔係 Apple IIgs 而係 Macintosh。


由於喺歷史上東西方嘅對峙，奧威爾嘅作品經常被視為反蘇同反共嘅代名詞，因此喺蘇聯、東歐、中華人民共和國等社會主義國家遭到封殺。《一九八四》直到1985年先有簡體中文版刊行，且出版初期被列為「內部讀物」，只係畀特定嘅人群買嚟睇。


Palm Pilot係掌上手持設備嘅個人數碼助理 ，其中運行Palm OS。 Palm設備已經從手機到智能手機的運行Palm OS和Windows Mobile的本頁面描述了一系列的Palm設備，從第一代的Palm機器稱為試點到目前的最新型號產品由Palm公司包括其新棕櫚中心線消費者的智能手機。


Internet Explorer 係微軟嘅新版本Windows作業系統嘅一個組成部分。喺舊版嘅作業系統上，佢係獨立同免費嘅。由Windows 95 OSR2開始，佢被綑綁作為所有新版本嘅Windows作業系統中嘅預設瀏覽器。


然而，2004年~2005年嘅一次重大更新只適用於Windows XP SP2 及Windows Server 2003 SP1。最初，微軟計劃同下一個版本嘅Windows作業系統一齊發佈Internet Explorer 7，但後來微軟公司宣佈，Internet Explorer 7 嘅一個測試版本將會喺2005年夏季提供畀Windows XP SP2用戶。


雖然話而家最新嘅Internet Explorer係11版，但係微軟公司喺2015年1月21號宣佈咗要開發Spartan嘅關係，從2015年3月18號開始，就話IE唔會係Windows 10事先載入嘅瀏覽器，並且會逐步放棄IE嘅品牌。


2003年微軟宣佈將唔會繼續開發 Internet Explorer 喺Macintosh電腦嘅版本。而對Macintosh版本Internet Explorer嘅支援喺2005年終止，並喺2006年停止下載。


Windows XP係微軟公司嘅一款視窗作業系統。Windows XP喺2001年8月24號正式發佈。佢嘅零售版喺2001年10月25號上市。Windows XP原本嘅代號係Whistler。字母XP表示英文單詞嘅「體驗」。


微軟喺2002年9月9號發布咗Windows XP嘅Service Pack 1，包含超過300個bug修復，同埋Windows XP原始版本嘅安全bug修正。SP1重增加咗USB 2.0嘅支援，微軟Java虛擬機器，.


更新包2亦引進咗一個值得注目嘅核心啟動，可以更快載入作業系統。喺核心啟動嘅時候，新歡迎畫面移除咗「Professional」及「Home Edition」字樣，因為微軟喺SP2發佈前，引進新嘅Windows XP版本。


Service Pack 2增加咗一啲安全功能，包括一個防火牆，喺Windows下個名叫做Windows 防火牆，喺預設嘅情況下佢係啟動狀態。另外，利用新型號處理器嘅NX bit功能，新增一個系統記憶體保護功能，佢可以防止一啲快取溢位攻擊。


此外，有關嘅防護改良重包括電子郵件同埋瀏覽器。Windows XP Service Pack 2內建咗一個Windows資訊安全中心，為使用者提供一個關於系統安全防護嘅概觀，例如防毒軟件嘅狀態，Windows Update同新嘅Windows防火牆。


2007年8月10號，微軟為咗解決「密鑰荒」而發布一個SP2次要嘅升級，叫做Service Pack 2c。呢個更新喺增加新密鑰嘅同時，亦降低部分可用密鑰嘅數量。呢個更新只係針對Windows XP Professional同埋Windows XP Professional N作業系統。


佢喺2008年7月10日開始被自動推送到自動更新嘅用戶。Service Pack 3可以安裝喺Internet Explorer版本 6、7或8嘅系統上。SP3唔包括Internet Explorer 7或8。


微軟官方喺2007年底宣佈，2014年4月8號之後唔會再更新Windows XP。雖然係噉，微軟喺嗰日之後出過兩次緊急安全更新，一次係2014年5月修補Internet Explorer嘅漏洞，另一次係2017年5月因應WannaCry勒索軟件攻擊而作嘅系統漏洞修補。


其實有好多用戶都唔知Windows Update係搞邊科嘅，重有好多嘅翻版帶都事先將Windows Update嘅自動更新都閂埋。好彩係中國大陸入面嘅幾大安全軟體都有系統更新嘅功能，安裝咗之後就可以話畀使用者喺系統入面點用，如估唔係嘅話，使用者嘅Windows XP系統已經爛到冇得用喇。


依家有好多嘅電腦凈係用嚟聽歌同埋睇片、整下簡單嘅OFFICE操作，咁喺呢類嘅電腦入面，基本上肯定冇咩私隱噉滯，如估安裝咗一種比較犀利嘅殺毒軟體就可以咩都冇事喇，更加唔使講咩升唔升級。不過之後，如估瀏覽器發展到行嗮周街都係嘅話，咁XP就可以講拜拜喇。


依家有好多嘅電腦遊戲都係針對Windows 7或者係8嚟整咗特別嘅優化，甚至有啲遊戲喺Windows 7或者係Windows 8先至可以玩得，咁鍾意成日玩遊戲嘅人可以將系統升級到Windows 7都得，而Windows 8入面就有專門嘅遊戲嚟等住佢哋。


既然微軟唔再支援，安全廠商就開始搞。喺中國大陸入面，有成億部電腦裝咗Windows XP，咁佢就肯定係一個大嘅市場喇，咁有好多安全嘅廠商就借住呢筍嘢嚟推動自己嘅產品嚟提高市場嘅佔有率，想嚟頂住微軟嚟撐起Windows XP後續嘅安全支援。


雖然話呢啲安全廠商唔係微軟嘅屬下公司，加上所掌握嘅系統核心技術都係有限嘅，而負責幫手嘅廠商整出嚟嘅更新方面，凈係攞熱更新嘅形式嚟搞，唔知效果係點。不過如估繼續用Windows XP嘅話，必須要有比較犀利嘅殺毒軟體。


Windows XP係好多用戶啱啱開始接觸電腦嗰陣用嘅操作系統，喺開始慢慢咁識咗點用之後就嚟咗新嘅操作系統，搞到好多用戶都話唔慣。既然舊版都好地地嘅，加上我又唔識用或者係唔習慣用新嘅操作系統，如估換咗新嘅操作系統都要重新學過。


重有啲辦公系統同埋專用軟體都係針對Windows XP嚟開發嘅，如估喺新嘅系統同埋新嘅IE瀏覽器入面，都會出現唔兼容嘅現象，搞到辦公人員如估筆記簿電腦入面裝嘅係Windows 7或者係Windows 8，就唔可以用企業辦公系統喇，搞到噉先至換返Windows XP。


重有家陣用得好㷫嘅應用軟體同埋遊戲，大多數都已經支援Windows 7或者係Windows 8，甚至喺Windows 7或Windows 8入面先至可以充分發揮軟體同埋硬體嘅性能，而有啲就凈係可以喺新系統入面用嘅。


因為售價平過一般主流嘅剪片軟件，功能又唔差過第啲軟件，有人認為佢係數一數二嘅，受獨立製片人同一啲荷里活電影人／剪片人歡迎。Final Cut Pro 剪到唔少格式，有 SD，HDV，HD，HVX， Panasonic P2HD / DVCPRO，Sony XDCAM，2K，4K，同 IMAX。


喺法文，數量除咗名詞有之外，冠詞同形容詞都有，例如 ｢le chat blanc｣ 係 ｢嗰隻白貓｣，｢les chats blancs｣ 就係 ｢嗰啲白貓｣，除咗名詞 ｢chat｣ 要加 ｢s｣ 之外，連串住嘅形容詞 ｢blanc｣ 都要加 ｢s｣，冠詞亦都轉咗。


好似粵語、客家話同標準官話等嘅漢語，好少可會用到格同變格。不過，世上有唔少語言都有頗為複雜嘅文法格系統，當中仲不乏一啲影響力巨大嘅語言，例如對眾歐洲語言影響深遠嘅拉丁文就有變格爾家嘢，除此之外，會用變格嘅語言仲有梵文、德國話、俄羅斯話 、波斯話、愛爾蘭蓋爾話、芬蘭話同巴斯克話.


－兩句嘢都係「表示國王嗰隻字行先，表示睇到嗰隻字行後」。兩句嘢嘅分別在於句 1 嘅 rēx 係主格，而句 2 嘅 rēgem 係賓格，所以句 1 嘅「國王」係句子嘅主，係做出「睇到」呢樣動作嗰一方，而句 2 嘅「國王」係句子嘅賓，係「睇到」呢一樣動作嘅對象。


喺 1 嗰行橫行「魚蛋」嘅例句當中，兩句句子都係成  噉嘅基本結構，當中一句係我行先，另外嗰句係粒魚蛋行先，但喺廿一世紀初嘅粵語入面，兩者都成功表達到「食嘢嘅係我，被食嘅係粒魚蛋」噉嘅意思。淨低啲例句都係同一道理。


諗返日本話嗰個例子，日本話嘅做法係「S 同 A 處理方法相同，但 P 嘅處理方法同前兩者唔同」嘅－上面講咗，日本話會用 ga 嚟嘜 S 同 A，而 P 就會用 o 嚟嘜。因為噉，日本話就算係所謂嘅對格型配列。


主格，名字第一變法，名字第一座，係名字一格，畀事物之名。佢通常用來參考，字典編排，多數用主格。如廣東話，「我中意你」。我就係主格。之不過廣東話乜格都毫無變化，同屈折話唔同。如英文，「I like it.


與格，卽名字第三變法，又叫名字第三座，係名字一格。通常喺動字之後，動字通常係與予以物品，而名字同物品又有直接關係。廣東話一例，「陳仔畀細輝支筆」，細輝個位，係受物品，就係受格。之不過，廣東話唔係屈折話，字本身毫無變化。


喺中華民國時期及之前，廣州學校都用廣州話嚟母語授課。中國共產黨建政後開始打壓粵語，學校全部改成普通話，且唔再保留母語課程，再宣傳「喺學校講廣州話不文明」對學生進行處罰等措施。喺文化大革命時期，所有粵語歌、粵曲等都被取締，換成鋪天蓋地嘅普通話革命紅歌，嗰陣時廣州人就將呢啲歌曲，改成粵語惡搞歌詞嚟自娛自樂。


1980年代，隨著改革開放，「偷偷翻錄香港嘅廣東歌、流行曲、錄音帶」嘅日子成為過去，廣州同香港嘅交流中斷咗差唔多30年後，先至重新駁返。但係，由於廣州缺失對粵語系統教學，並且長年以嚟廣州仲進行緊政治推普宣傳，所以廣州後生一代，逐漸講唔出流利嘅標準音調同傳統詞彙，普通話詞組嘅直譯比比皆是。


1949年之前廣州市嘅主要英文拼寫方案，係傳統粵式郵政式拼音，但從1950年代開始，就被當局強行取消。喺21世紀香港開放自由行之後，先逐漸被廣州人所重新認識。但好多人已經話嗰啲係「香港拼音」，而實際上卻係源自廣州，現今喺海外嘅使用率仲高過廣州。


當局為咗賣地賺錢，經常將公租房、廉租房、限價房嘅興建位揀喺城鄉結合部，而幾乎從嚟唔會選擇返喺市區地段，其目的係「抽疏老城區」。例如白雲區嘅金沙洲新社區同同德圍、芳村地區嘅芳和花園、海珠區嘅毛紡廠、天河區廣氮花園等地，使廣州市民被迫搬離舊區。


而持普通話、各地方言或「唔鹹唔淡」粵語嘅外地租客，反而開始湧入西關。佢哋大部分喺西關附近嘅批發市場打工，例如黃沙水產批發市場、十三行附近嘅服裝批發市場。因為呢類人士受教育水平較低，其不良生活習慣，使舊區環境更加惡劣。


隨着舊城嘅空心化，傳統民俗文化亦都加速消亡。有恩寧路舊街坊話，舊城改造唔單止係興建新樓，仲需要等土生土長嘅西關人安住喺西關，「如果西關啲街坊，都要搬到好遠嘅地方，咁邊個講述西關歷史啊？重塑西關歷史文化，又從何而談？


大部分廣州人認為，只係想賺錢、唔想學粵語、唔想融入廣州文化嘅低質素外地人太多，加上當局打壓，係造成廣州粵語被邊緣化嘅一個因素。喺廣州以至於整個珠三角，對外地低素質人士同軍人嘅主要印象，都係「犯案率高、偷呃拐騙、隨地吐痰、亂拋垃圾、高聲喧嘩、野蠻暴力、帶小朋友喺地鐵大小便、冇禮貌、排隊兼隊、軍車衝紅燈」等等。


外地人話，「冇咗外來工，就冇人肯做低下崗位，廣州就冇今天嘅建設成就」，話廣州人存有「優越感」。廣州人就話，喺中華民國及清朝之前，廣州嘅城市建設大部分係靠自己人，就算國民政府嘅廣東政策都係「粵人治粵」。


廣州人性格低調、務實、溫順。稱呼鄰里為“隔籬鄰舍”，住喺附近人士為“街坊”，鄰里關係好，且樂於守望相助，習慣和氣生財，因此先前大家都夜不閉戶，好少有發生傷害性事件。但而家廣州鄰里關係中，摻入咗許多外地人，言語溝通同生活習慣唔同，及外地人士嘅素質參差不齊，外地人入屋搶劫案件頻發，導致鄰里關係普遍趨向於冷漠同僵硬，只有舊城區同部分廣州人仲保留住良好嘅鄰里關係。


所謂嘅「新廣州人」，係相對本地廣州人而言。「外地人點樣先可以成為新廣州人」係個討論熱點，有廣州官媒話「而家喺廣州商業區及新開發區工作嘅非廣州戶口人士」應該屬於廣州人。有時都指「新被納入廣州市範圍地方嘅人」，由於呢啲人所在地區而家屬於廣州市管轄，所以成為相對意義上嘅新廣州人。


目前未有廣州戶口嘅「新廣州人」，佢哋喺廣州嘅福利政策，相比少過本地廣州人，例如就學、工作保障等等，同廣州人並唔平等，被認為係「引致對廣州認同感不足嘅誘因」。但正如陳揚所講，「新廣州人」當廣州係戰場，而唔係家園。


廣東省人口，從20世紀六七千萬激增到而家超過一億一千幾萬，外來人口喺過去二三十年冇節制咁增長，使廣東成為第一大移民大省，人口多過越南兩三千萬，廣州市人口亦從原來嘅五六百萬人，激增超過千幾萬。近十幾年社會治安變得非常復雑，有人認為同大量外省人士進入廣東紀律部隊有關，因為外來人士可能為鞏固自身勢力，而聯群結黨安置親屬及老鄉到所駐守在地基層單位工作。


需要指出，喺而家大陸政制下，非城市人口可能依靠戶籍占有土地或宅基地，而城市人口就反而冇咁嘅權利。咁樣一嚟，喺城市裏邊兩種人口，喺城市福利競爭之中，非城市人口顯得更加有資源優勢，被市民批評為“占有兩種資源非常爽”。


而美洲嘅美國嘅佛羅尼達州同加州、墨西哥、澳洲嘅昆士蘭、印度、非洲嘅南非、馬達加斯加同西亞嘅以色列等國家係引咗荔枝入嚟種嘅。呢樖嘢既係長壽兼高產嘅果樹，又係俾人話成係「水果界嘅皇后」。佢重係全世界從古代到而家為止，係出嗮名嘅華南名貴水果。


而顏色方面，上邊深綠有光澤，下邊粉綠。而佢一般喺春天嗰時開綠白色或淡黃色圓錐花序嘅細花仔。而夏天嗰時先至結果，佢啲果係波形或蛋形。而果皮方面，未熟嗰陣係青綠色，熟咗嗰陣係暗紅色，表面係龤澀澀，有啲嘢突咗出嚟噉。


荔枝嘅果係可以用嚟食。尤其佢嘅營養方面都好豐富吓，由於佢嘅色香味同個樣都比較靚，甚至俾人話咗係高級嘅滋補水果。另外，佢樖嘢嘅木喺廣東嗰邊俾人話係特級品種，佢重可以用嚟做木材都得。一般用喺整船、楣、柱同上等家具嗰範圍入面。


喺西班牙文入面，小稱可以用來講一啲小動物，例如貓係gato/gata，貓仔貓女就係gatito/gatita。另外，用喺形容詞上面，可以減低一啲貶義詞嘅冒犯性，例如話一個人肥最好就用gordito/gordita，而唔係gordo/gorda，類似英文入面fat同chubby嘅分別。


馬克吐溫，原名叫深苗奧 蘭韓 卡利文司，係美國小說家、作家，演講人。以其幽默、機智同名氣見稱，交友廣闊。佢寫嘅《湯姆歷險記》同埋之後嘅 Adventures of Huckleberry Finn 至為人熟識。


－兩句嘢都係表示「國王」嗰隻字行先，表示「睇到」嗰隻字行後。兩句嘢嘅分別在於句 1 嘅 rēx 係 NOM，而句 2 嘅 rēgem 係 ACC，所以句 1 嘅「國王」係句子嘅 S，係做出「睇到」呢樣動作嗰一方，而句 2 嘅「國王」係句子嘅 O，係「睇到」呢一樣動作嘅對象。


變格可以幫手令一隻語言嘅語序變得比較自由，因為詞形變化理論上已經嘜低咗每隻字扮演乜嘢角色，就算掉亂啲字，意思上都照計會完全一樣。不過，現實未必係咁，例如，喺芬蘭文，啲字可以掉亂少少，但係如果次序掉亂過，擺喺句子前面嘅會係重點，亦即係雖然意思大致一樣，但係其實會有唔同。


正如上面提到，廣東話响語序上有返咁上下彈性，有可能使用 SVO、SOV、VOS 同 OSV 等嘅多種語序。事實係，主流嘅語言都會喺語序上或多或少噉有啲彈性，或者會喺某啲特定情況下改變句子嘅語序，唔會話完全定死咗淨係准用一種語序。


進階啲嘅語序分佈研究，仲會考慮「邊啲語序特性傾向一齊出現」，即係例如研究「行 SVO 嘅語言，有幾大機率會用 RelN語序？」同埋「同 SOV 語言比，用 SVO 嘅語言會唔會比較大機率用 NRel語序？


1876年2月26號，60歲嘅米高·莊·哥連斯同祇有23歲嘅瑪麗安·奧布里仁結婚，婚後佢等一共養大咗8個仔女。米高·哥連斯6歲嗰陣，米高·莊·哥連斯就過咗身。臨終之前，米高·莊·哥連斯首先預言話佢個女希倫娜會成為一個修女，然後又叫大家一定要照顧好米高，因為「終有一日，佢會成為一個大人物，為愛爾蘭做大好事」。


米高·哥連斯13歲半嘅時候入咗基爾車石鎮國立學校讀書，平時住喺佢家姐瑪嘉烈同姐夫派崔克·奧錐士高屋下，週末就返自己屋下嘅農田道幫手。派崔克·奧錐士高創辦咗一份叫做《西柯奇人》嘅報紙，重請咗米高·哥連斯幫佢手做報道工作。


1906年2月，剛剛畢業嘅米高·哥連斯參加咗公務員考試，然後喺6月加入英國皇家郵政。1910年，米高·哥連斯搬咗去倫敦，同一間股票經紀行做通訊員，住喺佢個妹祖恩娜屋下，同時入咗倫敦國王學院讀書。之後佢加入咗蓋爾運動協會倫敦分會，並且通過蓋爾足球員森繆·麥圭亞嘅介紹，加入咗當時重係秘密組織嘅愛爾蘭共和兄弟會。


自從加入咗愛爾蘭共和國兄弟會之後，米高·哥連斯好快就以出色嘅組織能力贏得兄弟會嘅讚賞。佢首先成為咗核心人物佐治·普倫基伯爵嘅財務顧問，後來又成為咗另一個核心人物，復活節起義嘅策劃人之一，佐治·普倫基伯爵個仔佐沙夫·普倫基嘅副手。


1919年1月21號，新嘅愛爾蘭議會第一次喺都柏林市長官邸開會。米高·哥連斯事前通過情報網收到風，警告其他議員要小心英國當局嘅搜捕，但係伊蒙·德維利拉同埋其他幾個領袖忽略咗米高·哥連斯嘅警告，結果就被英國當局捉咗，去唔到開會。


伊蒙·德維利拉以為，如果英國當局真係捉走佢嘅話，剩返嘅人可以趁機展開一場宣傳攻勢，點知避的過搜捕嘅人根本唔足以展開宣傳攻勢。喺伊蒙·德維利拉缺席嘅情況下，卡侯·布魯額當選咗做愛爾蘭議會議長。同一日，志願軍軍人桑·奧圖利西喺未有批准嘅情況下，帶人襲擊咗一支喺池伯歷治奧倫市郊外運送炸藥嘅皇家愛爾蘭警隊小隊，殺死咗兩名警察。


1919年4月，米高·哥連斯將伊蒙·德維利拉從林肯監獄道救咗出來之後，伊蒙·德維利拉做咗議會議長。同一年，議會正式通過將愛爾蘭志願軍改為愛爾蘭共和軍，指定為革命政府嘅武裝部隊。1919年夏天，米高·哥連斯當選愛爾蘭共和兄弟會嘅主席，同年9月升任愛爾蘭共和軍情報總監。


1919年，已經忙到就快踢晒腳嘅米高·哥連斯被伊蒙·德維利拉任命為革命政府嘅財政部長。當時，由於愛爾蘭議會嘅成員要處處小心來自英軍、皇家愛爾蘭警隊、皇家愛爾蘭輔助警隊以致黑棕部隊嘅搜捕，好多部長都祇係有名無實嘅頭銜，或者祇係一兩個人一間辦公室，做唔到太多嘢。


米高·哥連斯最出名嘅戰術係一種叫做「飛行縱隊」嘅游擊戰術，用一支唔超過十二人嘅小隊突襲英國目標，殺死目標之後馬上撤退。喺伊蒙·德維利拉逗留美國，安排走私軍火入愛爾蘭，並且聯合當地愛爾蘭裔美國人遊說美國政府承認愛爾蘭革命政府嘅期間，米高·哥連斯幾乎係一個人安排暗殺、強化愛爾蘭共和軍同管理革命政府財政同「國家借款」。


佢同理察·詹士·繆卡曦係愛爾蘭共和軍嘅兩個最重要嘅組織人，將分散喺全國各地嘅民族抵抗運動集中埋一齊。但係組織飛行縱隊暗殺英國目標嘅任務，好多都係由理斯察·麥伊負責執行嘅，不過米高·哥連斯都幫咗好大忙。


1921年7月，按照米高·哥連斯自己嘅講法，愛爾蘭共和軍再打多兩三個星期，甚至再打多幾日，就會彈盡糧絕，但係米高·哥連斯依然安排緊一次六國大封相級嘅行動，準備一網打盡潛伏喺都柏林嘅英國情報員。但係，就喺行動之前，革命政府突然收到咗英國方面要求停火嘅通知。


1921年8月，伊蒙·德維利拉要求愛爾蘭議會將自己嘅頭銜由「總理」升格為「總統」，令到佢可以喺英愛談判入面同英王佐治六世平起平坐。但係由於之前愛爾蘭共和兄弟會已經揀咗米高·哥連斯做主席，所以產生咗衝突。


後來，伊蒙·德維利拉得悉佐治六世唔會參加談判，所以決定自己都唔去，而由於內閣唔情願去，所以伊蒙·德維利拉派咗一個代表團去倫敦參加談判，由亞瑟·奧格列夫夏做代表團團長，羅拔·亞斯堅·仇德斯做秘書長、其他成員包括米高·哥連斯、伊蒙·奧杜根同羅拔·伯頓。


1921年10月11號，愛爾蘭代表團喺倫敦騎士橋路嘅漢斯廣場住宅區設立咗辦公室，但係米高·哥連斯就自己另外喺加多近花園15號設立咗辦公室。米高·哥連斯對內閣任命佢做特命公使嘅決定好不滿，因為佢認為咁樣會將自己完全暴露畀英國人睇，一旦談判破裂，戰爭再次爆發嘅話，自己想要再打返游擊戰就難上加難。


由於當時絕大部分新教人口都集中喺烏勒省東部，米高·哥連斯希望利用邊境委員會來盡可能縮細北愛爾蘭嘅面積，令到北愛爾蘭無辦法經濟自立，最後被迫加入愛爾蘭。新嘅愛爾蘭自由邦將會係英國嘅一個自治領，英國國王繼續做國家元首，但係愛爾蘭自由邦將會有民選下議院、獨立嘅司法系統同埋內務自主權。


共和派將條約嘅簽署視為對愛爾蘭嘅出賣，因為佢等接受唔到用自治領來代替共和國伊種做法，更加接受唔到宣誓效忠英王伊種做法。但其實條約上面寫嘅係要宣誓效忠愛爾蘭自由邦，附帶再效忠埋英王，而唔係淨係效忠英王。


條約最終導致咗新芬黨同愛爾蘭共和軍嘅分裂。愛爾蘭議會經過10日嘅激烈辯論之後，先至以64票贊成、57票反對嘅微弱優勢通過咗英愛條約。而一直關注談判過程嘅愛爾蘭共和兄弟會，就以絕對多數通過支持《英愛條約》，唯一投反對票嘅係後來成為愛爾蘭共和軍參謀長嘅連恩·奧連施。


條約喺愛爾蘭引起巨大爭議。第一，伊蒙·德維利拉對米高·哥連斯未經內閣授權就同英國簽約好不滿。第二，共和派對條約嘅內容好不滿，尤其係對條約裡面「留返3個通商口岸畀皇家海軍用」伊部分更加不滿。愛爾蘭共和軍嘅不滿，令到剛剛平靜嘅愛爾蘭，又一次戰雲密佈。


根據1919年嘅憲法，愛爾蘭議會繼續存在。伊蒙·德維利拉辭咗自己嘅「共和國總統」職務，參加愛爾蘭議會領導人選舉，希望自己當選之後可以徹底推翻《英愛條約》。但係喺1月9號，佢個如意算盤被亞瑟·奧格列夫夏嘅當選打亂晒。


根據《英愛條約》，愛爾蘭自由邦建立咗自己嘅議會，當時叫做「南愛爾蘭下議院」。南愛爾蘭下議院選咗米高·哥連斯做總理，於是米高·哥連斯組建咗愛爾蘭自由邦臨時政府，但係同時留任亞瑟·奧格列夫夏政府嘅財政部長。


嘅係，愛爾蘭自由邦臨時政府一宣佈成立，北部6個新教徒多過天主教徒嘅郡即刻就宣佈退出自由邦，留喺英國。但係，同自由邦嘅地位相比，將愛爾蘭分割成自由邦同北愛爾蘭反而無引起重大爭議，其中一個重要原因，就係米高·哥連斯一直都計劃緊喺北愛爾蘭開展游擊戰爭。


1922年早段，米高·哥連斯就不停咁派愛爾蘭共和軍部隊將武器同彈藥運去北部，畀當地嘅愛爾蘭共和軍部隊，而伊啲運去北部嘅彈藥，最初竟然係英國交畀臨時政府用來武裝自由邦軍隊嘅武器。5月同6月，米高·哥連斯同連恩·奧連施聯合咗愛爾蘭共和軍裡面嘅條約派同反條約派，喺新嘅南北愛邊境組織咗一次進攻。


絕大部分反條約派都接受到伊個折衷方案，但係重有一部分人始終唔肯讓步。另外，為咗消除各派軍隊之間嘅裂痕，米高·哥連斯成立咗「軍隊統一委員會」，邀請條約派同反條約派嘅軍人加入委員會，甚至利用自己愛爾蘭共和兄弟會主席嘅身份，遊說愛爾蘭共和軍高層接受《英愛條約》。


但係，英國當局唔單止否決咗伊部自由邦憲法草案，重威脅對愛爾蘭實行經濟封鎖。英國方面認為，條約既然簽咗，就唔可以咁快亂改。雖然當時愛爾蘭英軍已經撤離得七七八八，但係重有幾千人留守，令到米高·哥連斯最終講唔服反對《英愛條約》嘅軍人。


1922年4月14號，200名反條約派愛爾蘭共和軍佔領咗都柏林嘅法院合署。米高·哥連斯為咗盡最後努力避免內戰，下令佢手下嘅部隊唔進攻法庭合署。1922年6月22號，退役英軍元帥，時任北愛爾蘭政府軍事顧問亨利·威爾遜准男爵喺倫敦被人殺死咗。


內戰正式爆發，米高·哥連斯不得不再次披上軍裝，面對曾經嘅戰友。喺米高·哥連斯嘅指揮之下，自由邦軍隊好快控制咗都柏林。但係反條約派愛爾蘭共和軍，包括伊蒙·德維利拉同埋其他反對條約嘅愛爾蘭議會議員，依然控制住南部嘅莫雲省，以及其他部分地區。


1922年中段，米高·哥連斯以條約派愛爾蘭共和軍為基礎，組建咗一支有組織、有紀律、重有制服嘅自由邦軍隊「愛爾蘭國家軍」，招攬咗一大批曾經喺英軍裡面服過役嘅愛爾蘭籍老兵同埋一大批後生新兵，重做埋軍隊嘅總司令。


米高·哥連斯聯同理察·詹士·繆卡曦同埋安恩·奧杜菲製訂咗一系列用水上飛機突襲反條約派領地，最終喺1922年7月88月期間奪取莫雲省嘅計劃。為咗計劃嘅成功，米高·哥連斯強忍著胃痛、亦都唔理戰友嘅勸阻，親自去咗柯奇郡。


佢喺柯奇市同愛爾蘭共和軍嘅中立派桑·奧希加迪同傅洛利·奧當夏達見咗面，希望佢等向反條約派愛爾蘭共和軍領袖湯馬士·巴拉同埋湯馬士·希烏士轉達自己希望停戰嘅信息。但係米高·合堅遜亦都重申，雖然伊蒙·德維利拉當時都喺柯奇郡，但係無證據顯示伊蒙·德維利拉有同米高·哥連斯碰頭嘅計劃。


1922年8月22號，反條約派愛爾蘭共和軍喺柯奇郡班丹市附近嘅Béal na Bláth村附近嘅一條小路上面設立咗埋伏。由於附近嘅另外兩條小路都已經被反條約派掘到爛晒，因此米高·哥連斯嗰晚祇能夠通過伊條小路返去班丹。


晚上8點，當米高·哥連斯部車開入咗埋伏圈之後，埋伏嘅軍隊開咗槍。唔知點解，米高·哥連斯無好似以往咁要求司機馬上開車撤退，而係命令班手下停車還擊。槍戰持續咗大概20分鐘，米高·哥連斯係唯一一個喪生嘅人，喪生嘅時候佢祇有31歲，而且剛剛同佢個未婚妻嘉芙蓮·碧婕·基亞南訂咗婚無幾耐。


米高·哥連斯嘅遺體喺槍戰結束之後被轉送到一架裝甲車裡面，之後車隊幾經周折先至返到去柯奇市。返到柯奇市之前，維多利亞十字市嘅聖心教堂為米高·哥連斯補做咗臨終聖事。關於係焉個開槍打死米高·哥連斯嘅，目前重未有定論，有人認為係一名效力反條約派愛爾蘭共和軍嘅前英軍槍手，亦都有人認為係一名轉投反條約派嘅條約派士兵。


由於怕反條約派會試圖搶走米高·哥連斯嘅遺體，米高·哥連斯嘅遺體最後要用船先運到去都柏林。喺米高·哥連斯喺都柏林市政廳停靈嗰嘅期間三日，有成千上萬嘅人來向佢致意。米高·哥連斯嘅國葬彌撒喺都柏林聖瑪麗臨時主教座堂舉行，有超過50萬人出席。


老約瑟夫甘迺迪響波士頓出世，出生於有錢世家，老豆係生意人派翠克甘迺迪，佢仲係屋企大仔，有一個細佬方濟各同埋兩個細妹瑪麗、瑪嘉烈。佢早年入讀Boston Latin School，仲曾經係棒球隊成員。佢後嚟跟住堂大佬入讀哈佛大學，本身佢想加入棒球校隊，但係佢最後加入咗Porcellian Club。


佢第一份正式嘅工係銀行點數人員，呢一份工令佢學到唔少有關銀行嘅知識。響1913年，佢老豆間公司出現問題，所以佢同銀行借咗四萬五千去幫老豆。嗰年，佢成日周圍同人講，話自己係全美國最後生嘅銀行點數人員。不過同時間，因為響銀行做嘢，所以佢練就咗好好嘅眼光，為佢帶嚟幾大影響。


第一次世界大戰期間，時任美國總統伍德羅威爾遜問甘迺迪、伯納德巴魯克同埋約翰摩根三個人可唔可以繁殖灰白銀膠菊，因為灰白銀膠菊可以製成膠，但係當時美國嘅灰白銀膠菊主要係嚟自亞洲，而響亞洲運嚟美國途中又成日畀德國水軍沒收。


1939年10月18號，奧斯華響路易斯安那州新奧爾良嘅 old French Hospital 出世，係羅拔·愛德華·李·奧斯華同瑪嘉烈·法西斯·克拉維里共同嘅第二個細路。羅拔·奧斯華係南北戰爭時嘅南軍指揮官羅拔·李嘅遠房表親。


1944年，瑪嘉烈帶住全家由新奧爾良搬去德薩斯州達拉斯。一年後奧斯華入讀小一，跟住嘅六年入面，佢係咁轉校。小四嗰陣，佢接受咗一次智力測試，結果佢嘅智力係103。當時佢身邊好幾個人都話佢係「孤僻同埋喜怒無常嘅人」。


響佢12歲嗰年，佢跟住阿媽到紐約市，有一段時間同大佬莊·皮住埋一齊。兩母子好快就畀人趕咗出嚟，據指係因為奧斯華唔單止打阿媽仲攞刀威脅莊嘅老婆。奧斯華響紐約布朗士升讀七年級，不過因為成日曠課而畀人送去少年管教所接受心理評估。


陰謀論係未有證據嘅𢬿來解釋某啲嘢嘅理論，通常包含指控牽涉事件嘅人或組織有不可告人嘅秘密，尤其是涉嫌犯法或者害人嘅依郁。多數陰謀論都係針對政府或者第啲有權勢嘅人或組織，提出嘅見解同普遍接受嘅史實唔啱。「陰謀論」呢個叫法，通常都係貶義。


林肯同甘迺迪嘅巧合係關於兩位美國總統遇刺案嘅相同或類似地方嘅都市傳說。1963年甘迺迪遇刺之後就有呢個都市傳說。呢個都市傳說第一次出現喺《G.O.P.國會委員會通訊》。馬田加德納喺《科學人》刊登咗一篇揭穿呢一項都市傳說嘅文。


以上部分共通點係啱嘅，例如兩位當選美國總統嘅年份，不過呢點並唔特別，因為美國總統選舉都係4年一次，而佢哋開展政治生涯的時間相差100年。其餘部分扭曲咗事實，有啲被指為巧合嘅地方就全無真憑實據，例如並無任何證據顯示林肯有位名為甘迺迪嘅秘書，曾經擔任佢嘅秘書有約翰海伊同埋約翰·佐治·尼古拉。


有啲都市民俗學家推測，列表嘅出現係源於啲人通過揾其中嘅關連，來表達兩單美國總統遇刺案嘅意義。正如馬田加德納等人所指，儘管啲人可以好輕易從呢兩單遇刺案入面找到睇落有意義嘅共通點，但經過嚴格審視之後，部分巧合嘅地方往往站不著腳。


平均律喺音樂係指將一個八度分做若干等分，係而今一般嘅做法，喺西方音樂通常分 12 等分。平均律可以話係一種妥協，好處係是但一編樂章，用同一件樂器，可以用是但一個音階彈，聽落都一樣同大致正常，唔好處係技術上可能會走音，因為例如喺西方嘅傳統音階裏面，每個音嘅音高其實並唔係平均分佈。


MIDI係種電子網絡傳輸協議，用來將某種輸入裝置嘅訊號傳畀電腦、手機或者其它舞台設備，又或者掉轉係由電腦、手機等等用訊號話畀樂器聽要彈乜嘢。所謂網絡係指樂器同電腦之間嘅互相連接、調整同埋同步，用嘅可以係特別嘅 MIDI 綫同 MIDI 頭，亦都可以係 USB。


北方話由於地理嘅關係，發音會追貼中原標準音，所以文白異讀嘅情形比較輕微。好似北京土話個「薄」字有文讀 bó同白讀 báo 兩個音。南方嘅漢語分支由於歷史、地理同中原相隔遠啲，響口語裏面保存咗好多古音，而讀書人就時不時將啲中原音以文讀音嘅方式帶入呢啲語言，造成好多文白異讀。


簡單來講，文讀音通常用喺書面語同正式嘅場合。白讀音就喺一般口頭場合使用。不過，實際上，幾時用文讀音，幾時用白讀音，要視乎個別詞言而定。通常啲來自遠古嘅成語、用語，都會保存古舊啲嘅白讀音，而新造啲嘅詞，就會用文讀音來讀。


飛機能夠喺15000米嘅高空以2.02倍音速巡航，由巴黎飛到紐約只需三個鐘零四個字，比普通民航客機快一半，所以票價貴但都受商務旅客嘅歡迎。1996年2月7號，和諧飛機由倫敦飛到紐約淨係用咗2個鐘52分59秒，創下航班飛行嘅最快紀錄。


與此同時，法國亦有類似嘅計劃，而且進度與英國相若。法國南方飛機公司同達索公司聯合進行研究，提出咗超級卡拉維爾嘅設計方案，噉又係一種採用三角翼、巡航速度為2.2馬赫、可載客約70人嘅中程超音速客機，同樣地以戴高樂總統為首嘅法國政府亦大力支持呢項計劃並提供咗資助。


喺研發過程中，兩國嘅研製團隊關係甚為密切，經常交換意見。至1960年代初，呢兩種設計經已初步進入建造原型機嘅階段，但由於投資龐大，英國政府遂要求英國飛機公司喺國際間尋找合作夥伴。與數個國家商討後，只有法國對合作計劃有興趣。


合作計劃並非由兩家公司制定，而係由英法政府以國際條約嘅方式商議。喺法國總統戴高樂同英國首相麥克米倫提議下，合作計劃草案於1962年11月28號正式簽訂。呢個計劃並包括咗一項由英方提出嘅條款，如果任何一方取消合作就必須付出巨額賠償金。


起初，雙方有意建造一種長程同一種短程嘅超音速客機，但與潛喺客戶推銷兩種機型後，發現航空公司對短程嘅超音速客機興趣唔大，於是決定取消短程型號。長程型取得超過100架嘅意向性訂單，啟始客戶包括泛美航空、英國海外航空同法國航空，分別訂購6架和諧客機。


其它訂購航空公司包括巴西泛美航空、美國大陸航空、日本航空、漢莎航空、美國航空、聯合航空、印度航空、加拿大航空、布蘭尼夫國際航空、星架坡航空、伊朗航空、希臘奧林匹克航空、澳洲航空、中國民航、中東航空同環球航空。


最初嘅計劃係試製兩架原型機，研製費用為1.5億英鎊，計劃售價為每架約1500萬至1700萬英鎊。首架原型機計劃喺1966年年底首飛，並預計喺1969年取得適航證。至1966年，英法雙方決定擴大研製規模，增加生產兩架預生產機，同兩架供靜力試驗同金屬疲勞試驗用嘅量產機，研製費用增加至5億英鎊。


喺1963年1月13號，當時嘅法國總統戴高樂率先將呢一超音速客機研製計劃，以法語命名為“Concorde”，而英國為咗向法國表示對合作嘅誠意，亦同意採用法語名稱，但後來法國否決英國加入歐洲經濟共同體，時任英國首相麥美倫改變咗主意，認為法國總統戴高樂喺飛機嘅命名上忽視英國，決定將「Concorde」改名做英文「Concord」。


直到1967年12月11號首架和諧客機喺法國圖盧茲出廠，飛機命名先塵埃落定，同日英國科技部部長東尼賓宣佈英方願意使用最初嘅名稱，稱和諧客機為「Concorde」。但噉又引起咗英國國內嘅爭議，一啲英國人認為和諧飛機合作計劃係英國先向法國提出嘅，理應採用英文名稱。


和諧飛機002於1969年4月9號首飛，由菲爾頓飛往位於格洛斯特郡嘅費爾福德空軍基地，試飛員為布賴恩‧杜伯蕭 。喺1969年至1977年期間，費爾福德空軍基地一直被作為英國生產之和諧飛機嘅試驗中心使用。


隨後002號飛機於1972年6月2號啟程飛往中東、遠東地區同澳洲等地共12個國家作巡迴展示，總飛行距離達72,500公里。和諧飛機喺1973年首次飛抵美國，並降落於新建嘅達拉斯－沃斯堡國際機場，同時標誌著該機場正式開幕。


到咗1976年僅餘下四個國家仍然有購買意向，包括英國、法國、中國及伊朗，而最終只有法國航空同英國航空購買，並且兩國政府都分享部份從營運和諧客機取得嘅盈利。以英航為例，和諧客機以政府向英航提供嘅貸款購入，英國政府則收回80%從和諧客機取得嘅盈利，直到1984年先停止。


踏入1974年後，英航同法航開始利用和諧客機進行各種示範同飛行測試。和諧客機試飛過程至今仍然保持著多項記錄，原型機、預產機同首架量產機共試飛咗5,335個鐘，當中2,000個鐘係超音速飛行，試飛總時間遠遠超過同期同等大細嘅亞音速民航客機達4倍咁多。


1976年1月，和諧飛機正式投入航線上飛行。至此為止，英法兩國政府經已喺超音速客機計劃上投資咗超過8億英鎊，超過最初預算近6倍。1977年時，和諧客機實際價格為2,300萬英鎊，亦超過預計價格600萬英鎊。


1976年，喺和諧飛機投入商業飛行嘅4個月以後，英國飛機公司同法國宇航公司又共同提出咗下一代和諧飛機嘅設計方案，稱為“和諧B型”。和諧B型嘅改進重點喺於加大航程，包括加大油箱容量，稍微加大機翼面積，增加前緣襟翼以進一步改善起降時候嘅低速性能，發動機方面取消咗加力燃燒室，以增大壓縮機直徑，增加一級低壓渦輪代替，並加裝噪音消減裝置，呢種新型發動機嘅工作效率比既有嘅奧林匹斯593型重要高25%。


和諧客機採用咗弧形前緣細長三角翼，機身為細長型，主要材質為鋁合金，裝備4具帶加力燃燒室嘅勞斯萊斯奧林匹斯593型渦輪噴氣發動機，單具推力超過38,000磅。喺高效率嘅發動機推進下，和諧飛機嘅巡航速度可長時間保持喺2.


02馬赫，最高巡航高度達18,300米。和諧客機亦係首種使用模擬電傳操縱嘅民航客機，亦係首度以半導體器件同被動元件形成混合集成電路作為飛機電子系統主體 。操作方面，和諧客機需要三名機員共同負責，包括正、副飛行員及飛行機械工程師。


和諧飛機最初嘅設計主導思想，係立足於1950年代嘅航空技術水平，避免採用過多未成熟嘅新技術。但後來喺研製過程中發現，超音速客機喺空氣動力學、飛行控制系統、發動機等方面嘅技術難度都超過咗預期，過分依靠既有技術難以達到預定嘅性能指標，所以和諧飛機嘅發展過程中亦研究、應用咗好多新技術，代表咗1960年代歐洲航空技術嘅最高水平，對以後嘅民航客機發展具有重要影響，但和諧飛機嘅研製時間亦因此大大延長。


和諧飛機嘅S型前緣細長三角翼嘅出現，有功於1950年代至1960年代期間超音速空氣動力學、旋渦動力學嘅蓬勃發展，好多理論上嘅預言經已得到咗風窿試驗嘅證實。第二次世界大戰後，後掠翼得到咗廣泛嘅應用，超音速飛行亦成為可能。


1950年代初，英國皇家飛機研究院空氣動力學部成立咗一個研究小組，開始咗對超音速客機嘅初步研究同設計工作。起初研究小組提出過採用後掠翼嘅方案，但發現噉雖能提高飛行速度，但亦產生咗一啲問題，最主要係降低咗飛機嘅升阻比，起飛著陸距離長。


呢啲空氣動力學家嘅研究發現，氣流從渦流發生器前緣通過會分離出穩定嘅漩渦，高速旋轉嘅氣流提高咗機翼表面嘅負壓，漩渦強度隨迎角增大而增大，產生非常大嘅渦升力，並喺升力線斜率上表現出明顯嘅非線性。呢種非線性升力喺低速或大迎角狀態下更明顯，所產生嘅升力更大。


1950年代起，跨聲速風窿、超聲速風窿成為試驗超音速飛機氣動性能嘅最佳途徑。喺試驗中，三角翼嘅優勢越來越明顯。喺超音速飛行中，三角翼氣動阻力小，而機鼻形成嘅衝擊波到達三角翼嘅大後掠前緣時，會使三角翼產生非常高嘅氣動效率。


細長S型前緣三角翼提高咗低速時嘅升阻比，渦流穩定性好，平衡咗高速同低速時嘅要求，對低速起降時嘅操縱性有所改善。和諧飛機嘅細長三角翼由於有效利用咗脫體渦升力，滿足咗飛機喺低速、大迎角嘅情況下所需要嘅升力。


當任何飛機喺飛越臨界馬赫數時，壓力中心會向後轉移。喺飛機重心唔變嘅情況下會為飛機帶來一股下俯力矩。即使工程師為和諧客機設計咗S型前緣嘅三角翼，壓力中心仍然會後移約2米。雖然可以利用氣動翼面作配平控制來抵銷，但喺如此高速嘅情況下會大幅增加飛機嘅阻力。


為咗令和諧客機喺經濟上可行，佢需要飛行一段頗長嘅距離，呢需要一種高效率嘅發動機。為咗適應超音速飛行嘅需要，因此迎風面積較小嘅渦輪噴氣發動機係最佳選擇，以減少阻力及產生達超音速嘅排氣速度，而油耗較低同噪聲較少嘅渦輪風扇發動機則唔適合用於超音速客機。


每架和諧飛機裝配咗四具由勞斯萊斯同斯奈克瑪公司聯合研製嘅奧林匹斯593 Mk 610型軸流式雙轉子渦輪噴氣發動機，係當時世界上推力最大渦噴發動機，每具可產生多達18.7噸嘅推力。奧林匹斯發動機最初係為火神式轟炸機研製，其後再為和諧客機發展出593型。


四具發動機以兩具一組發動機短艙嘅方式，分別下掛喺機翼下側，而冇發動機支架，減少咗氣體湍流，使發動機更加穩定，以免發動機喺超音速飛行時脫落。和諧飛機亦可以使用反推力裝置，以提高下降率及縮短降落距離。當飛機處於亞音速飛行而高度低於30,000英尺時，靠近機身嘅兩具發動機反推力裝置便可開啟，飛機嘅下降率可提高至每分鐘10,000英尺。


奧林匹斯593型發動機係西方國家唯一一種帶有加力燃燒室嘅民用渦噴發動機。和諧客機除咗喺起飛同跨音速時使用後燃器外，其餘時段均會關閉。實際上喺無後燃器嘅協助下亦能勉強到達2馬赫，但發現要花更長時間喺高阻力跨音速階段嘅加速過程，耗油量反而更高。


由於渦輪噴氣發動機喺低速時效率非常低，和諧飛機喺跑道滑行起飛時就需要消耗超過2噸燃料。由於飛機喺經過長時間飛行後飛機重量隨燃油消耗而減輕，飛機降落後喺地面滑行時只會使用外側嘅兩具發動機就能提供足夠推力。


喺超音速飛行時，進氣道口會產生激波並對空氣進行預壓縮。為咗降低超音速激波阻力，並讓發動機維持最佳進氣效率，和諧飛機嘅進氣道亦經過咗特殊設計。所有常規噴氣發動機都只能吸收速度約0.5馬赫嘅氣流，因此巡航速度達2馬赫嘅和諧客機必須將超音速嘅進氣速度減慢至亞音速，否則發動機效率會大大降低，並可能引發發動機喘振等問題，另外和諧客機亦必須控制減慢氣流速度時所形成嘅震波位置以避免損壞發動機。


如果喺飛行時發動機失效熄火會為傳統亞音速客機帶來重大問題，不但係失去部分推力而且重會產生非常大嘅阻力，導致飛機向失效發動機嘅一方傾斜同偏航。如果呢個情況於超音速飛行時出現，幾乎可以肯定會對機體強度產生極大嘅挑戰 。


發動機失效後進氣道實際上經已毫無作用並且成為嚴重嘅阻力來源，所以和諧客機會將失效發動機嘅進氣道溢流門向下打開，並將斜板完全展開以形成進氣口接近封閉嘅狀態，將氣流下壓並導向發動機下方通過，將發動機短艙恢復流線形，以減低失效發動機產生嘅阻力同時提供少許升力。


和諧飛機喺喺五萬餘呎高空飛行，機外環境溫度約為零下50℃，飛機喺超音速飛行時，空氣壓力同摩擦力會使飛機表面加熱，而且飛機唔同部分嘅升溫情況亦有所差異，並且會喺機身表面形成溫差。超音速飛機最熱嘅部份除咗發動機之外就係機頭頭錐，和諧飛機喺飛行時頭錐最高溫度可達127℃，機身後段亦可超過90℃。


和諧飛機主體材質為硬鋁，僅喺部分需要長時間承受高溫嘅特殊部位，例如升降副翼、發動機短艙等處使用鈦合金同不銹鋼。鋁材喺當時經已喺飛機製造工業廣泛使用，應用經驗較多，而且價格低廉、建構容易。硬鋁結構穩定，可持續承受達127℃嘅高溫，因此和諧飛機嘅最高速度被限制喺2.


為此和諧飛機喺研製時建立咗一個試驗平臺，對一片全尺寸嘅機翼進行反復加熱同冷卻，並定時抽取金屬樣本進行金屬疲勞檢驗。由於熱脹冷縮，和諧客機超音速飛行期間，機身會膨脹延長達300毫米，呢個現象最明顯嘅地方就係飛航工程師嘅儀表板與客艙隔板間嘅距離會喺飛行途中增加並形成一條縫隙。


由於和諧客機具有表面加熱嘅特性，因此其塗裝亦有所限制。機身表面大部分面積只能塗上具有高反射特性嘅白色塗料，以避免超音速飛行時產生嘅高熱影響到鋁製結構同油箱安全 。至1996年，法國航空為咗協助百事可樂宣傳，曾將一架和諧客機除機翼以外塗上以藍色為主嘅廣告塗裝。


和諧客機高速飛行時，轉向會為飛機結構帶來巨大壓力，導致結構扭曲變形。為咗喺超音速飛行時依然能夠維持有效、精確嘅控制，解決辦法係對機翼內側同外側嘅升降副翼，依照唔同嘅速度狀態，進行按比例嘅調整。超音速飛行時，相對軟弱嘅機翼外段嘅副翼控制面將會鎖定喺水平位置，而只會操作靠近翼根位置、相對強度較高嘅內側副翼控制面。


另一方面，細長嘅機身意味住較低嘅結構強度。實際上和諧飛機飛行時機身會出現少許彎曲，尤其喺起飛時呢個現象更為明顯 。呢個時候當飛行員喺機頭回望客艙，就能顯著嘅睇到呢個情況，但由於機艙中段設置咗廁所，阻隔旅客嘅視線，所以大多數旅客並未能察覺到機身嘅變化。


無尾三角翼飛機嘅起飛距離同速度都比較高，呢對飛機嘅制動系統同起落架亦係一項挑戰。和諧飛機起飛速度高達每個鐘400公里，為咗讓飛機喺起飛失敗後迅速減速，和諧客機係首批使用防鎖死煞車系統嘅民航客機，呢個係一套具有防滑、防鎖死等優點嘅安全制動控制系統。


傳統制動系統喺飛機起飛失敗緊急制動時往往只能抱死機輪，加上前沖嘅慣性，容易造成側滑、方向唔受控制嘅情況。防鎖死煞車系統可以防止機輪於煞車時鎖死令輪胎嘅靜摩擦力變成滑動摩擦力而無法控制方向，提高制動效率同操縱性，避免飛機失去控制，呢尤其於濕滑地面更為重要。


和諧飛機亦係全球首種採用碳基煞車裝置嘅民航機。呢個係鄧祿普公司嘅產品 ，能夠把重達188公噸、時速達305公里嘅和諧客機於1,600米內煞停。完全停止後，煞車裝置嘅溫度會達300℃至500℃，需要幾個鐘先冷卻到。


除此之外，由於和諧飛機係無尾三角翼設計，喺起飛時需要一個較大嘅迎角先可以獲得足夠嘅升力，因此起落架亦需要特別加強，並延長主起落架支架。但呢又對起落架嘅收納產生麻煩，為咗減少佔用空間，起落架收起時需要伸縮一段距離，否則兩個起落架將會碰撞。


和諧客機嘅巡航高度遠高於普通亞音速民航機，乘客會因此而承受比普通長途飛行多2倍通量嘅宇宙射線電離輻射。所以早喺和諧飛機投入營運之時，就有學者懷疑長時間超音速飛行會增加患上皮膚癌嘅風險。但實際情況係由於飛行時間相對減少，喺同等飛行距離下所吸收嘅當量劑量會較普通客機為少。


此外，即使係一啲唔尋常嘅太陽活動亦會導致入射輻射大量增加，為保護機內人員，因此駕駛艙內裝有一個宇宙射線測量儀同量度輻射減低率嘅儀器。一旦入射輻射量過高，和諧客機會下降至14,000米以下。量度輻射減低率嘅儀器讀數會決定是否需要下降到更低高度，減少飛機暴露於危險輻射水平嘅時間。


由於和諧飛機巡航高度非常高，該處嘅空氣氧氣含量、氣壓極低，即使機艙有一小處缺口亦會導致嚴重嘅失壓同迅速缺氧，所以乘客亦難以有足夠時間戴上用於普通民航機嘅緊急氧氣面罩。和諧飛機因此使用面積較細嘅窗戶以降低失壓嘅速度，兼且重有一套後備嘅機艙空氣供應系統以儘量喺一小段時間內維持艙內氣壓，而飛行員需要使用持續正壓呼吸機以保障飛行員嘅氧氣供應及其安全，務求令飛機能夠有足夠時間下降到安全高度。


可下垂嘅機鼻頭錐係和諧客機嘅外觀特徵之一，既能喺飛行時保持飛機嘅流線外型減低阻力，又可以於滑行、起飛同著陸時改善飛行員嘅視界。為咗減少飛行阻力，和諧飛機嘅機頭較其它民航機更長，並呈針狀。三角翼飛機起飛同著陸時嘅攻角較大，又長又尖嘅機鼻會影響飛行員對跑道、滑行道嘅視野，因此和諧客機嘅機頭設計成可以改變角度以迎合各種操作需要 。


另外機頭頭錐亦帶有一個整流罩，呢個可移動嘅整流罩具有維持機頭流線型、保護駕駛艙玻璃、阻隔超音速飛行熱力等功能。整流罩會喺頭錐下垂前收納到頭錐內，而當頭錐恢復水平時，整流罩會升回駕駛艙擋風玻璃前方，令機頭回復流線外型。


喺地面滑行同起飛時，駕駛艙內嘅控制器能控制整流罩收納到頭錐內並把頭錐角度下調5°。起飛後，整流罩同頭錐都會恢復原位。至飛機降落前，整流罩會再次收納到頭錐內，然後頭錐會下調12.5°以取得最佳前下方視界。


而降落時頭錐會迅速回復到5°嘅位置以避免頭錐觸地。喺非常罕有嘅情況下，和諧客機會將頭錐下調至12.5°起飛。此外，和諧飛機亦可以僅僅收起整流罩，而頭錐維持水平，但只有喺清潔擋風玻璃同短時間亞音速飛行時使用。


喺定期航班服務中，和諧客機採用一種較有效率嘅「巡航爬升」方式。隨著燃油消耗，飛機變得越來越輕因而能夠爬升至更高嘅高度。噉嘅方式通常有較高效率，因此普通民航客機亦會使用類似呢種方式爬升，名為階段爬升，但普通飛機需要得到航空交通管制員許可先可以爬升至更高高度。


喺北大西洋航線巡航期間，和諧客機喺爬升至50,000英尺後已冇其它民用客機與其共用空層，因此自50,000英尺起和諧客機能緩慢爬升至60,000英尺。 由於平流層氣流運動穩定，氣流以平流運動為主，超音速飛機嘅航線係長期固定嘅，而非好似其它飛行喺平流層底部嘅普通民航客機，需要每日根據天氣情況調整航線。


和諧飛機最初係以「跨大西洋超音速運輸飛機」為目標而研製，英國航空同法國航空嘅計劃係每日由倫敦、巴黎向紐約同華盛頓各開通6趟超音速航班。然而，超音速客機卻喺美國遇到強烈嘅反對聲音。好多紐約同華盛頓嘅環保分子同居民發起咗聲勢浩大嘅“反超音速客機運動”，佢哋對超音速客機造成嘅巨大噪音非常唔滿。


當時美國國會決議禁止和諧客機喺美國著陸，主要原因除咗國民抗議超音速飛機造成嘅音爆現象，而且和諧飛機亦未能夠達到美國聯邦政府喺1969年對噴氣機設立嘅最高噪音標準，令兩家航空公司覬覦嘅跨大西洋航線未能成事。


正當和諧飛機嘅跨大西洋航線陷入僵局狀態時，一啲國家，包括巴林、巴西同部分波斯灣國家，向和諧飛機發出咗歡迎嘅訊息。1976年1月21號，和諧飛機首次投入商業飛行並開通咗定期航班服務。當日，英航同法航分別開通咗由倫敦至巴林，同巴黎至巴西里約熱內盧嘅航線。


儘管美國政府對和諧飛機嘅禁令開始解除，但紐約居民同市政府仍然反對超音速飛機喺當地著陸，紐約市當局又繼續頒布禁令禁止和諧客機來訪肯尼迪機場。1976年5月24號，英國航空同法國航空同時推出和諧飛機跨大西洋航線，兩架飛機幾乎同時到達華盛頓杜勒斯機場。


而紐約對和諧飛機嘅禁令直到1977年10月17號先至正式解除，當日美國最高法院拒絕推翻紐約聯邦地方法院關於否定紐約與新澤西港口管理局繼續禁止和諧飛機著陸嘅裁決，正式批准和諧飛機喺甘迺迪國際機場起降。同時，根據美國方面喺試營運期間嘅評估，發現當時嘅美國總統專機空軍一號所發出嘅噪音，其實比起飛、降落、亞音速飛行時嘅和諧飛機噪音更大。


和諧飛機由圖盧茲起飛，經過3個鐘46分嘅飛行後，于上午10點8分降落於紐約肯尼迪國際機場。由於呢次飛行意義重大，並會向美國媒體舉行隆重嘅記者會，為此英航喺飛行前夕更為兩位飛行員提供咗必要嘅公關技巧訓練，改善佢哋喺應對美國記者尖銳問題嘅應答技巧。


而事實證明呢次嘅公關係成功嘅，航空公司讓記者親身接觸和諧飛機，好多記者一開始就被和諧飛機嘅獨特外形所吸引，而記者會嘅問答進一步釋除咗公眾嘅疑慮。最終，巴黎同倫敦來往紐約甘迺迪國際機場嘅定期航班服務於1977年11月22號開始營運。


英航為咗開拓前往遠東地區嘅超音速航線，英航同星架坡航空喺1977年達成合作計劃，以和諧飛機執行來往倫敦至星架坡嘅超音速航線。一架和諧飛機喺左側機身被塗上新航塗裝，而右側機身則保留英航塗裝。但噪音問題仍然困擾著和諧飛機，呢條遠東航線自1977年12月9號開始，喺執行三次來回以後就暫停咗，原因係馬來西亞政府以噪聲過大為由，拒絕和諧飛機從馬六甲海峽上空通過。


隨後呢條航線喺1979年1月24號恢復並使用新路線以繞過馬來西亞領空，但類似關於噪音嘅爭端又喺印度領空發生，最後呢條航線被認為係唔可行並喺1980年11月1號取消。取得越境飛行權成為和諧飛機最大嘅絆腳石，而英航開通往東京嘅超音速航線嘅計劃亦唔得唔被擱置。


1970年代末，正值墨西哥嘅石油業迅速發展。1978年9月至1982年11月期間，法國航空曾經開辦每週兩班由巴黎至墨西哥城嘅和諧飛機航線。但隨後墨西哥國內發生嘅債務危機同世界經濟危機，導致來往墨西哥嘅客流大減，後期嘅航班幾乎空無一人，呢條航線最終亦被取消。


飛機由華盛頓或紐約飛往墨西哥途中亦並非全程以超音速巡航，喺美洲大陸上空只能以0.95馬赫嘅亞音速飛行以免發生音爆，而離開佛羅里達嚟到墨西哥灣上空時先至可以短暫以2.02馬赫飛行。但其實和諧飛機只要稍微改變航線即可免受美國法例限制，喺1989年4月1號，英國航空嘅和諧飛機喺執行一次環球豪華旅遊包機服務時，使用咗一條新航線，並以2.


1978年到1980年間，布蘭尼夫國際航空租借咗10架和諧客機，英航同法航各提供咗5架，用於來往達拉斯與華盛頓之間嘅亞音速航班服務，機組人員由由布蘭尼夫國際航空派出，而飛機到達華盛頓後由法航同英航嘅機組人員接手餘下前往巴黎及倫敦嘅超音速航程 。


1984年至1991年間，英國航空開辦每週三班以亞音速由倫敦飛往邁阿密嘅和諧飛機服務 喺飛越美國北卡羅來納州嘅海岸線後，能夠以超音速喺大西洋上空飛行6至7分鐘，然後就要準備喺邁阿密降落咗，但呢條航線最後亦因為低上座率而取消。


由於和諧飛機嘅速度性能同高檔服務，和諧飛機經經常被用作個人或團體包機，而法航同英航亦非常樂意提供包機服務，因為利潤會比普通航班更高。例如除夕聚會者可以用相當高嘅費用，租用和諧飛機，通過超音速飛越大西洋嘅速度來克服歐美之間嘅時差，從而喺一夜之間兩次慶祝新年。


而喺法國航空4590號班機空難之前，英國同法國一啲旅遊經營者經常向航空公司要求提供包機服務，定期喺歐洲嘅旅遊目的地之間飛行。美國有一家以開辦和諧飛機豪華旅行團作招徠嘅旅行社，曾多次開辦為期二十四天嘅和諧飛機環遊世界旅行團，每團收費62,000美元，途經夏威夷、澳洲、印度及香港等地。


英國航空非常快發現和諧飛機係佢哋嘅一種頂級產品，但其機票價格卻定得偏低咗。與此同時，根據英航所做嘅市場調查結果，發現大部分目標客戶均認為和諧飛機機票價格實際上應該更高。結果，英航決定將和諧飛機嘅航班大幅加價，並努力提升服務質量以迎合呢啲高端客戶嘅要求。


但此時飛機經已達到起飛速度，無法緊急制動，飛機只能強行起飛。由於飛機失去咗部分推力，無法獲得更高嘅高度同速度，因此飛行員嘗試轉場至附近機場降落嘅方案最終失敗，造成飛機失速，高度急降時機頭迅速拉高，隨後飛機向左側翻滾，並喺輪胎損壞後唔到1分30秒嘅時間內墜毀喺戈內斯嘅一家旅館。


而喺呢次事故之前，和諧飛機被譽為世界上最安全嘅民航客機，每公里飛行里程嘅旅客喪生數目為零。但喺呢次事故發生後，和諧飛機又變成世界上“最危險”嘅民航客機，每一百萬次航班嘅喪生旅客數為12.5人，比安全紀錄第二差嘅客機重要高三倍。


法航隨即停飛所有和諧飛機，適航證分別被法國、英國航空局收回。針對呢次事故，英航同法航對和諧飛機進行咗多項安全改進措施，包括改用米其林特製嘅防刺穿輪胎、鋪設防彈複合材料凱夫拉以保護油箱、改善電氣控制系統安全等。


和諧飛機複飛以後，儘管英航同法航均表示會為和諧飛機“延壽”，並將持續服役至2014年到2017年，但到咗2003年4月10號，兩家航空公司同時宣佈和諧飛機將會喺同年10月退役，理由係自2000年墜機事故後乘坐和諧飛機嘅旅客人數大唔如前，加上九一一事件嘅打擊，令航班需求更加疲弱，而且航空公司亦唔再願意喺經濟衰退嘅時候同時負擔節節上升嘅飛機維護成本。


導致和諧飛機提早退役嘅因素，更重要嘅係和諧飛機本身嘅低盈利能力，甚至亞音速客機頭等艙嘅利潤比和諧飛機更高。和諧飛機日常維修費十分昂貴，每架飛機喺飛行12,000個鐘後，需進行為期十個月嘅大修，每次費用達到一千萬美元。


根據英航同法航嘅財務報告，和諧飛機提前退役可以為兩家公司分別減少1.30億美元同6463萬美元嘅成本支出。此外，航空公司亦失去咗投放巨額資金進行飛機延壽工程嘅意欲。雖然和諧飛機喺1970年代推出之時確係一項科技結晶，但喺營運30年後，其滿佈傳統機械儀表同開關嘅駕駛艙早已變得過時。


由於和諧飛機喺超音速飛機市場上並冇遇到其它強勁嘅競爭者，和諧客機亦冇受到商業壓力而去提升航電系統同乘客嘅舒適水平。呢個情況與同年代推出嘅客機相反。隨著和諧飛機嘅退役，噉又係英航機隊中最後一種需要配備飛行工程師嘅飛機。


事實上，1983年英航以每架1,650萬英鎊價格從政府買入和諧飛機擁有權嘅時候，確實有兩架飛機係以1英鎊嘅象徵式價格成交，但由於當時英航購買和諧飛機嘅資金係由政府借貸，而政府其後一直收返英航營運和諧飛機所得盈利嘅80%，所以經折算後英航買和諧飛機嘅實際價格係每架2,600萬英鎊。


布蘭森後來喺2003年10月23號嘅經濟學人雜誌中撰文透露，佢其後將收購價格提高至每架500萬英鎊，但英航仍然不為所動，而且負責和諧飛機維護同檢修工作嘅空中客車公司隨後亦表示，佢哋唔希望喺未來繼續為機齡漸高嘅和諧飛機提供保養服務及技術支援。


法國航空嘅和諧飛機喺2003年5月30號進行最後一次由巴黎飛往紐約嘅商業飛行。2003年5月31號，當AF001號航班嘅法航和諧飛機從紐約返回，降落喺巴黎戴高樂機場時，正式宣告法航嘅和諧飛機正式停止商業運營。


2003年11月15號，法航和諧飛機嘅一批剩餘零部件同紀念品喺巴黎佳士得拍賣行公開拍賣，有約13,000人到場競投，共拍賣得320萬歐元，部分拍賣品嘅成交價遠超預期 。呢筆收入作為法航企業基金會嘅籌款，冚唪唥用於對困難兒童嘅救助。


2007年9月，法國圖盧茲市決定把和諧飛機嘅剩餘零部件再次公開拍賣。拍賣嘅物品包括原來存放喺圖盧茲市歐洲航天航空防務集團工廠倉庫內嘅超過1000件客機零部件同機艙內裝飾物品，其中包括起價為600歐元嘅乘客座椅、300歐元嘅應急氧氣罩、好多銀質同陶瓷餐具以及其它飛機零件，甚至包括一個起落架，並且呢啲拍賣物品都係從來冇被旅客使用過嘅。


而喺10月22號，倫敦希思羅機場安排兩架分別來自曼徹斯特嘅告別飛行航班，同由紐約飛來嘅正常航班嘅和諧飛機同時降落喺機場嘅兩條跑道。10月23號晚上，英女王伊麗莎白二世特地喺溫莎城堡點燈，為和諧飛機最後一趟西行飛往美國嘅商業航班送行，呢種榮譽通常只會喺國家慶典或外賓來訪時出現。


同日，另外兩架和諧飛機載著貴賓同歷任和諧飛機飛行員分別飛臨比斯開灣同愛丁堡。呢三架和諧飛機返回時被特許繞倫敦低空飛行一圈，然後相繼喺希思羅機場降落，並且喺放低最後一批“超音速旅客”前喺地面滑行咗45分鐘。


2003年12月1號，一批英航和諧飛機嘅物件喺伯罕斯拍賣行公開拍賣，拍賣品共128件，包括馬赫速度表喺內嘅各類儀錶、駕駛員座椅同乘客座椅、飛機上嘅餐具同樽裝酒等，重有相當於原機1%大小嘅飛機模型，甚至重包括機頭頭錐同垂直尾翼嘅方向舵，遠遠高於拍賣預定目標50萬英鎊。


呢啲物品最終以76.37萬英鎊嘅價格成交，其中和諧飛機嘅頭錐罩被一位美國工程師以32萬英鎊嘅價格買下，而一個飛行員嘅座椅則賣出咗2.6萬英鎊。呢筆收益大部分均用於慈善用途。隨著和諧飛機年代嘅結束，英航喺2007年3月宣佈，位於倫敦希思羅機場入口、自1990年起放置咗一架40%比例和諧飛機模型嘅廣告位置將唔再獲得續約，呢架模型後來被遷移至布魯克蘭博物館展示。


從2010年2月開始，一組由法國航太和英國飛機公司嘅工程師團隊試圖修復一架目前存放喺法國航空航天博物館嘅和諧客機嘅發動機，並令佢能夠使用引擎喺地面滑行。2010年5月29號起，佢哋開始對飛機進行檢查，首先將測試客機嘅勞斯萊斯發動機是否仍能安全啟動，以及呢架和諧客機是否能喺跑道上滑行。


作為英航同法航嘅“旗艦”，和諧客機為乘客帶來嘅體驗與其它亞音速客機有非常多唔同之處。英航與法航嘅和諧客機客艙佈局均為單一客艙級別，載客100人。客艙被劃分為前後兩個部分，前艙載客40人，後艙載客60人，前後艙之間以廁所分隔。


座位佈置為每排四座、中央單走道。由於和諧飛機機身細長，客艙空間受到相當嘅限制，喺近走道一側嘅座位，客艙淨空只有約1.8米，走道淨空最高亦只有約1.9米。座椅亦比其它亞音速客機頭等艙嘅狹窄，實際上與普通客機嘅經濟客艙座位相若。


1990年代時由波音747客機飛行嘅長途航班上，電影娛樂、角度或方向可調嘅座椅、步行區域係頭等艙同商務艙最常見嘅服務特點，但呢喺和諧飛機上均一一欠奉，但和諧客機相對較短嘅飛行時間彌補咗欠缺上述設備嘅缺陷。


和諧客機嘅巡航高度較亞音速民航機高出一倍，窗外會呈現出地球嘅曲率，亂流亦非常少出現。超音速巡航期間，雖然飛機外部大氣溫度低至零下60 °C，但機身前部嘅表面加熱會令機體加熱至120 °C，窗戶亦會變得溫暖，前艙室溫亦較後艙為高。


三角翼亦令和諧飛機能夠達到較傳統客機更大嘅攻角，嗰時機翼上表面會產生大量低壓渦流，以維持升力。喺潮濕嘅天氣環境下，和諧客機甚至會被低壓渦流產生嘅霧氣包圍。但呢啲情況只會於起飛同著陸嘅低速飛行時出現，呢時和諧客機或會遇到一啲亂流同振動。


和諧客機嘅飛行速度加上地球自轉速度所產生嘅離心力，令飛機由西向東飛行時能令機上人員嘅體重暫時減少1%，而由東向西行時抵消咗正常嘅離心力，體重就增加0.3%。但另一方面由於和諧飛機嘅飛行高度非常高，離地心較遠，重量重要進一步下降 0.


由於和諧客機嘅巡航速度比晨昏線嘅移動速度更快，令佢能夠追上同超越地球嘅自轉。喺西行航線上，以當地時間計算，抵達時間往往比起飛時間早。一啲由巴黎或倫敦飛往美國方向嘅班機能喺日落後起飛，並於中途追上太陽，喺駕駛艙中就能睇到太陽從西邊升起嘅景好似。


喺和諧飛機出現之前，民用航空工業普遍被各國政府同選民接受。但大眾對和諧飛機噪音嘅激烈反對代表著政治上嘅轉折點，自此之後非常多企業嘅科學家同技術人員都開始認真對待環境同社會衝擊嘅問題。雖然和諧飛機直接導致美國提出對使用肯尼迪國際機場嘅民航機進行噪音消減計劃，但實際上和諧飛機嘅噪音比預期中更低，而飛行員喺和諧飛機飛臨居民區時主動減少發動機推力以減輕噪音亦係一個因素。


和諧飛機嘅燃油消耗亦係十分巨大嘅。和諧飛機一次可滿載95.6噸嘅燃油，但每個鐘要消耗20.5噸。相較之下，僅能載客百幾人嘅和諧飛機僅相當於波音747客機運載能力嘅四分之一，但耗油量比波音747高近兩倍。


和諧飛機作為當時一項高新科技產物，亦引起咗民眾對科技發展同環境保護之間衝突嘅關注。例如喺法國，法國高速列車系統喺線路兩側應用隔音屏障非常大可能就係1970年代對飛機噪音爭議嘅結果。而英國保護鄉村運動組織亦喺1990年代提出咗規劃公眾安寧區。


由於高昂嘅票價卻可換來慳超過一半嘅時間，和諧飛機更能吸引對票價唔敏感但更在乎時間嘅政府高官、企業高層同影視藝人樂於搭乘。因此乘坐和諧飛機通經常被大眾視為一種身分象徵，但一啲特殊安排嘅包機服務令一啲遊客亦有機會體驗和諧飛機。


英國人通常簡單地稱呼和諧飛機為「Concorde」，但法國人則會喺“Concorde”之前加上法語定冠詞“le”，即以“le Concorde”稱呼，將和諧飛機嘅名稱作為一個專有名詞睇待，以與喺法語中相同拼寫嘅普通名詞區分，因為喺法語中“Concorde”亦可作普通名詞使用，意指協議、和諧、協調，而噉又係英法兩國政府以此作為超音速飛機名稱嘅原因。


1977年11月2號，英女王伊麗莎白二世喺訪問巴巴多斯之後首次乘坐咗英航嘅和諧飛機。而王室成員首次接觸和諧飛機其實係喺1972年，當時菲利普親王曾親自參與咗和諧飛機嘅一次試飛。而麥卡特尼更曾喺聖誕節之夜喺和諧飛機上彈結佢，同機嘅好多位人、企業高層歌以同之，更係傳為美談。


而東向嘅環球飛行紀錄亦係由“和諧精神之旅”嘅包機所創造。1995年8月15號至16號，同一架和諧飛機由紐約肯尼迪國際機場出發，先後喺圖盧茲、杜拜、曼谷、關島、檀香山同阿卡普爾科加油，以31個鐘27分49秒完成東向嘅環球飛行。


當日上午，和諧飛機原型機載著5名機組人員、7名天文學家、2名助理以及1位攝影師，從非洲西岸嘅加那嚟群島拉斯帕爾馬斯嘅機場起飛。按計劃飛機將先飛往會合點，直徑250公里嘅日全食陰影會以2500公里/小時嘅速度追上和諧飛機，接著以2145公里/小時嘅時速繼續東行。


為咗保證會合時間準確，飛機提前20秒起飛，如果有必要亦可以通過採取空中減速來延遲到達時間。 格林尼治標準時間10點53分30秒，和諧飛機以2.03倍音速嘅飛行速度飛到咗西經9°、北緯20.6°、海拔16057米嘅毛里塔尼亞上空，與預訂時間僅相差一秒嘅時間接觸到咗陰影區。


由於和諧飛機窗戶較小，乘客嘅視角受到較大嘅限制，而呢次為咗方便日全食嘅觀測，飛機機身頂部亦安裝咗一個直徑5英寸嘅觀測窗，由高強度石英玻璃同特種塑料製成。和諧飛機隨陰影飛行，經過毛里塔尼亞、馬里、阿爾及利亞、尼日爾同乍得。


喺此期間，來自巴黎大學嘅天文學家通過陀螺穩定望遠鏡拍攝到長時間嘅日食。其它法國同美國科學家亦使用咗唔同嘅技術來研究日冕。喺進入本影約74分鐘後，即格林尼治標準時間12點7分24秒，日全食結束咗。45分鐘之後和諧飛機降落喺乍得嘅恩賈梅納機場。


哈雷彗星每隔76年就接近地球一次，1985年10月至1986年6月期間又再次「回歸」地球，1986年2月9號通過近日點，1986年4月中旬係其中一個最佳觀測時間。追蹤哈雷彗星嘅最佳途徑唔外乎係通過航天器進行觀測，但和諧飛機嘅出現又帶來一個新選擇。


一戰期間，福克公司因為協助德國空軍改良戰鬥機，令到機炮子彈唔會再打中螺旋槳而聞名。一戰之後，福克公司進軍客機市場，曾經一度成為全球最大嘅客機製造商，甚至喺美國開到分公司。二戰期間，福克公司嘅工廠被納粹德軍佔領，為德國空軍製造飛機。


二戰之後，福克公司集中精力研發客機，曾經一度復蘇。但係最後都係敵唔過實力強大嘅波音同異軍突起嘅空中客車。經過幾次唔成功嘅合併談判之後，1996年3月15號，阿姆斯特丹法庭宣佈福克公司正式破產。福克公司喺尼德蘭嘅資產後來賣晒畀史托克公司，而美國分公司就被通用電氣收購咗。


英國航空係全球最大嘅國際航空客運公司，全球第七大嘅貨運航空公司，歐洲第二大航空公司，西歐最大嘅航空公司之一，全球兩間曾經擁有和諧式客機嘅航空公司之一，另一間曾經擁有和諧式客機嘅航空公司係法國航空。英航曾經喺倫敦證券交易所上市，2011年營業額係108億2千7百萬英鎊。


2008年，英國航空大部份航班遷入專為英航而設嘅倫敦希斯路機場嘅五號客運大樓，耗資43億英鎊，佔地約250公頃，位於跑道27L/09R及27R/09L之間，由英女王伊利沙伯二世喺2008年3月14日開幕並喺同年3月27日開放畀乘客使用，第一班使用該客運大樓係喺早上4時50分從香港抵達嘅BA026號班機。


空中客車係歐洲飛機製造商聯合組建嘅企業，因此空中客車飛機嘅部件，係先由分散喺歐洲各地嘅廠房組裝成半成品，然後再運到法國圖盧斯或者德國漢堡嘅總裝廠房道進行總裝嘅。空中客車早期試過用公路或者鐵路運輸爾啲半成品，但係成本高不但止，效率亦都好低。


到徂20世紀90年代，空中客車接到嘅生意越來越多，但係四架超級彩虹魚運輸機就日益老化，已經越來越跟唔上空中客車嘅需求。於是空中客車決定開發一種自己嘅超級運輸機。同為空中客車成員企業嘅法國宇航集團同德國戴姆勒－奔馳航太集團共同組建徂一間子公司「國際特殊飛行器運輸公司」，專門負責研發同製造爾種新飛機。


設計完成之後，由西班牙飛機製造公司負責製造機身底部同垂直尾翼、德國易北飛機製造廠負責製造貨艙、英國咸保航空結構集團同德國多尼亞飛機製造廠負責製造機頭嘅一體成型掀罩式貨門、法國立迪哥耶夏飛機製造廠負責製造駕駛艙、法國芝隆德軍機維護及保養集團負責最後總裝。


第一架新飛機喺1992年9月開始製造，1994年9月第一次試飛，喺經過徂335個鐘頭嘅試飛之後，喺1995年10月25號獲得法國政府嘅適航證書,1996年1月投入商業運營。由於新飛機嘅外型好似一條白鯨，所以好快有徂「大白鯨」爾個花名。


喺大白鯨一號機得到適航證書之後，空中客車又先後製造徂四架大白鯨超級運輸機。為徂更有效恁運營爾五架超級運輸機，喺1996年，空中客車將國際特殊飛行器運輸公司改組為「空中客車國際運輸公司」，除徂運輸飛機部件同半成品之外，重開始對外提供貨運包機服務，先後運輸過貨船化學品儲存罐同國際太空站補給模組等超大件貨物。


空中巴士A320系列係款由空中巴士整嘅雙引擎噴射客機系列，系列成員包括A318、A319、A320、A321同商務客機ACJ，係空中巴士最暢銷產品。A320neo系列推出之後，A320系列又叫做A320ceo。


空中巴士A380 係歐洲空中巴士公司嘅大型客機，亦係全球載客量最高嘅客機，有「空中巨無霸」之稱。A380 有兩層四引擎客機，採最高密度座位安排時可載 850 個乘客，喺典型分頭等、商務、經濟艙嘅安排之下，可以載到 555 個客咁多。


呢架機嘅原型機係喺2004年中第一次亮相，直至2005年1月18號，空中巴士於土魯斯廠房為首架A380舉行出廠典禮。2005年4月27號A380第一次成功試飛，同年嘅11月11號，第一次跨洲試飛去到亞洲嘅新加坡。


蘇凱設計局1939年由白俄羅斯設計師帕維·奧思樸域治·蘇凱創立，當時嘅編號係51號。蘇聯解體之後，蘇凱設計局曾經一度俾人拆分同私有化。1996年，政府集資將設計局嘅主體買晒返來，組建蘇凱航空軍事工業聯合體，而其他唔喺俄羅斯嘅工廠就自己組建咗「蘇凱攻擊型航空器集團」。


批評意見指，溫家寶冇繼續前任總理朱鎔基嘅經濟改革方案，令中國經濟亂嗮龍，進而導致中國嘅貧富差距同環境污染問題加劇。評論指，佢為應對國際金融危機而推動嘅四萬億經濟刺激計劃，造成產能過剩、通貨膨脹、巨額地方債務等問題，「令中國錯失經濟結構較嘅最佳時期」，造成「枕住型結構性破壞」。


批評者更指，溫家寶任內打壓上海、河南兩地嘅經濟發展，令當地惡性發展。佢將巨額資金投入鄉下天津導致鬼城經濟泡沫嘅後果亦飽受質疑。部分媒體人同異見人士，形容佢為「影帝」。喺Google搜尋網站上面就有超過三十萬以上嘅「溫家寶影帝」頁面，批評佢做政治騷。


此外，溫家寶嘅家族財富問題同濫權腐敗問題都飽受撻伐。《中國影帝溫家寶》一書作者余傑指出，溫家寶政府期間，中國政治甚至大幅退步，黨進一步加強控制司法體系、迫害人權律師、個個律師事務所要建黨黨支部、因為言論入獄嘅人比江澤民時代多好多。


經濟上更造成國入民褪退，溫家寶都有不可推卸嘅責任。溫家寶唔識經濟係被批評嘅另一個重要因素，溫家寶曾經出賣趙紫陽，就畀人評價係一個兩面三刀嘅小人。胡耀邦遺孀李昭就認為溫係黨內第一大投機分子，朱鎔基曾怒斥溫係最大偽君子。


國際民用航空組織，簡稱國際民航組織，係一個聯合國專門機構，專責管理同發展國際民用航空事務嘅機構，主要職責係就國際民用航空嘅標準及建議措施同政策達成一致，以「支持一個安全、有效、安保、經濟上可持續發展同對環境負責嘅民用航空業」。


PayPal係一間互聯網服務網站，畀人喺網上畀錢同埋將錢存去遞度，取代一部份寄支票或者匯款呢尐傳統方法。PayPal 同一尐網站合作，等尐人客買嘢直接通過 PayPal 畀錢，唔使吓吓用信用咭或匯錢，用 PayPal 畀錢時，PayPal 收番手續費。


PayPal 總部喺美國加利福尼亞州聖荷西市，喺1998年12月由 Peter Thiel 同 Max Levchin 搞出嚟。後之，喺2000年起擴充，包括喺其他國家，加埋美金以外嘅貨幣，英鎊、加紙、歐元、澳元、日圓。


隧道會佮啲電動嘅穿梭車一齊使用，啲同時搭得最多 16 名乘客嘅。啲穿梭車會由特斯拉公司製造，時速最高達得到 240 公里。據 Boring 公司稱，至少第一階段期間，呢個系統會優先考慮啲冇自己車嘅通勤人士。


馬斯克以前都搞過隧道嘢。一方面因為隧道對於Hyperloop概念意義好大，另一方面因為隧道幫城市地區解決得到擁堵問題，噉樣「嘸使論日塞喺路上煩死人」。之前馬斯克好多次建議其他啲諮詢佢新商業理念嘅人，考慮下掘隧道。


自 2017 年 2 月開始，一條長 15 m、寬 9 m、深 4.6 m 嘅窞着開掘喺加州霍桑隻SpaceX園區嘅停車場。 馬斯克揀停車場作為首隻測試場，原因係喺自己嘅場地上開工嘸需要城市方面派發建築許可證。


2017 年 4 月孻尾，The Boring 公司喺YouTube攞動畫嘅形式展示個地下交通系統。影片裏頭一部特斯拉5車行過洛杉磯啲擁擠嘅街道，然之後停到路邊，停到一隻平台上，隻似一部𨋢畀啲汽車噉慢慢噉沉落地裏頭。


隻平台喺隧道裏頭融入交通。各隻平台透過自動調控得行喺軌道上，並且速度應該達得到高至 200 km/h。有一份概覽顯示有數十條隧道，裏頭運輸有汽車嘅。隻平台最孻尾會脱開交通，着𨋢帶回地面，並放開汽車等佢回到通常嘅交通去。


喺一次採訪裏頭馬斯克講，雖然佢係飛行愛好者，但對於解決交通問題，佢願落地底都嘸願坐飛機。 馬斯克表示，無人機、飛行車嘅缺點包括有佢哋產生有好大噪音同埋好強烈嘅空氣漩渦。  佢驚「啲嘢可能會跌落來𠝞我頭落來」。


相較傳統方法，馬斯克希望降得隧道嘅建設成本到十份一，透過縮細橫截面畀啲管道嘅來實現。 另外佢計劃，根本上改變隻建造過程並使愈發強大嘅機械。 馬斯克聯繫有Herrenknecht，隻德國嘅世界市場領導者喺蜎掘隧道行業。


佢聲稱講佢建造隧道建得又快、又便宜過其他人，等引起得轟動。」  2017年6月末，馬斯克喺Twitter宣布「No longer waiting for Godot. 」，提到嘅係Samuel Beckett嘅《等待戈多》。


2017 年 8 月，馬斯克獲得許可跟霍桑市也即係隻公司總部所在地來，得喺市區地底掘一條隧道。條大約三公里長嘅隧道係攞來做試驗隧道畀地下交通系統嘅。隻應該係喺 2018 年 12 月 10號開通。  霍桑隧道孻尾係喺 12 月 18 號開通，遲過原計劃一星期。


Boring 公司透過推銷等方式籌資畀自己。初初係售賣限 50,000 隻嘅棒球帽，帶有The BORING Company 牌子嘅，每隻廿美金，並宣佈派發時間畀第二批貨係喺2018 年 4 月 23 號。


然之後 2018 年 1 月 27 號，間公司宣布 2018 年 4 月會賣20,000 台着定作係「噴火器」嘅設備，每台售價 500 美金，另外仲有「定價過高」嘅滅火器，每台 30 美金。    「噴火器」嘅廣告詞係「Guaranteed to liven up any party!


噴火器係影射畀Spaceballs場電影裏頭嘅一幅場景，幅嘢裏頭「酸奶」捉種設備商品化做推廣。棒球帽銷售期間，埃隆馬斯克一半係開玩笑一半嘸係噉答咗一個問題關於隻公司融資模式嘅，即啲「真金白銀」係來自推銷商品，似佢學跟「紀錄片」Spaceballs 來嘅噉。


Boring 公司隻運輸概念，隻使自走式平台喺地下運輸汽車嘅，嘸純粹係得到有好評。批評包括但嘸單止有應該關注個人交通啲仲有排處理嘅嘢，應該投入資源多尐喺啲汽車本身，啲好多時候衹坐有一隻人嘅，而嘸係提高效率畀客運並增加整體嘅交通密度。


接受《連線》雜誌採訪陣時，德國隧道專家 Manfred König 表達咗擔憂畀馬斯克份項目嘅可行性。佢認為喺各種嘢之中地質、工地物流、仲有消防係啲主要嘅挑戰。König 仲提到啲複雜情況產生喺實施斯圖加特 21份交通項目過程中嘅。


滿地可市區人口170幾萬。其中 47.0% 居民嘅母語係法文，而 13.0% 係英文，2% 嘅人識嗮上述兩種。另外，母語係法文加其他外文同英文加其他外文嘅分別佔總人口 2.6% 同 1.5%，亦有 0.


法國探險家澤·卡鐵耶喺1535年最先航行到而家叫滿地可嘅地方搵黃金。法國探險家塞繆爾德尚普蘭喺1603年亦都探索到聖勞倫斯河，並且分別喺1611年成立臨時貿易站同原住民交易毛皮，1613年首次喺地圖將個島稱為滿地可，同1634年設立三河城。


佢同時亦係加拿大重要港口同鐵路樞紐。喺舉辦奧運之前，滿地可可以話係加拿大嘅經濟中心，但係搞奧運爭落大筆債，要到2006年先可以還得晒，因為咁樣令到市政發展慢咗，俾多倫多慢慢趕上滿地可，好多公司總部亦都搬晒去多倫多。


1991年滿地可植物園內開咗叫「夢湖園」嘅中國江南式園林。因為滿地可同上海合作，所以個名有滿、滬兩市市名嘅諧音。1998年上海市政府喺滿地可唐人街起咗牌坊，相對應嘅，滿地可亦喺上海浦東起咗蒙特利爾園。


加拿大國會嘅權力被加拿大憲法限制。喺立法方面就分做聯邦政府同州政府。一般嚟講，每個州嘅立法議會只會畀憲法針對嘅主題去通過一啲法侓，例如教育、州官員嘅任命、市政府、慈善機構同「只關本地同私人性質嘅事」，所以喺任何情況下都唔應該喺州嘅立法議會嘅獨立權力下，不過就要喺聯邦國會嘅權力下。


Mary Jeannie May Simon係加拿大第30任總督，喺2021年7月6號由杜魯多提名，7月21號宣誓就職。佢係加拿大第一位原住民裔嘅總督，係藉貫魁北克省北部 Kangiqsualujjuaq 地方嘅因紐特人。


朱斯坦·杜魯多2008年經聯邦下議院大選晉身政壇，當選魁北克帕必諾選區嘅下議員，2011年再次當選連任。佢在任期間先後擔任過自由黨影子內閣嘅青年與多元文化事務評論員、公民與移民事務評論員同埋高等教育、青年與業餘體育評論員。


2011年，自由黨喺聯邦大選裡面慘敗，黨領葉禮庭黯然辭職，由李博接任臨時黨領，但係李博宣佈唔想競逐正式黨領，令到黨裡面要求朱斯坦出任黨領嘅聲音越來越大。2013年，自由黨舉行黨領選舉，朱斯坦·杜魯多高票當選。


君臨國會嘅概念出自英格蘭王國，今時今日由英國國會繼承。世界上唔少曾經被英國統治過嘅國家同區都有承襲呢個概念，例如英治香港嘅法例會寫「本條例乃由獲英皇陛下授權的香港總督參照立法局之意見及得該局同意而制訂」。


加拿大由幾個前英國殖民地組成，早前嘅居民係英籍人士。 1867年起，加拿大逐漸從英國獲得自治權。1947年，加拿大正式制訂獨立於英國嘅公民身份，並喺1977年取消英籍人士嘅特殊入籍政策。 不過今日嘅加拿大公民仍然可以透過英聯邦公民嘅身份喺英國選舉中投票並擔任公職。


「加拿大公民」一詞最早出現喺《1910年移民法令》，加拿大公民嘅定義係喺加拿大出生、定居或歸化嘅英籍人士。《1910年加拿大國民法令》創立「加拿大國民」，將有關嘅國籍身份擴展至加拿大公民嘅妻子以及男性公民喺海外出生嘅子女。


除住加拿大參與第二次世界大戰，加拿大人對主權國地位嘅渴求與日俱增，同時間社會各個民族嘅衝突變得緊張。於是政府推出《1947年加拿大公民身份法令》，創建獨立於英籍人士嘅加拿大公民身份，提供獨立主權國嘅象徵，並希望透過加拿大人嘅共同身份緩和民族衝突。


隨住加英關係改變，加拿大喺70年代開始逐步廢除英籍人士嘅特權，如投票權。《1976公民身份法令》將英籍人士嘅身份排除喺加拿大法律之外，唔再賦予英籍人士入籍加拿大嘅特權。 同時間，英國亦審視其國籍法，《1981年英國國籍法令》將英籍人士嘅定義收窄，唔再視為等同於英聯邦公民。


域多利位於加拿大太平洋海岸卑詩省溫哥華島南端，係卑詩省嘅省會。域多利市有85,792人，而大域多利都會區就住咗367,770人。雖然大域多利地區入面其他城市並唔屬於域多利市嘅管轄範圍，但係住喺大域多利其他城市嘅居民依然習慣將自己嘅地址寫成域多利。


域多利係一個幾靚嘅城市，所以佢都有個花名叫做「花園城市」。因此，佢一直以嚟都係一個幾受歡迎嘅旅遊熱點。除此之外，而家科技業亦都成爲域多利最賺到錢嘅私人行業，由此可見佢嘅科技業開始有起色。根據網站Numbeo所講，域多利係全球頭二十生活質素最高嘅城市之一。


嚟自加拿大以及全球各地嘅學生亦都會嚟域多利讀書，例如域多利大學、域多利藝術學院、域多利演藝學院或者大域多利地區三個校區所提供嘅中學。由於佢位處海邊，域多利擁有唔少海灘同埋曲長嘅海岸線，所以呢度都有好多船家。


喺歐洲探索家嚟到之前，唔同嘅Coast Salish第一民族原住民社羣已經喺域多利附近住咗好耐，例如Songhee社羣。而西班牙探索家Juan Pérez同英國探索家占士曲船長已經先後喺1774年同埋1778年首次航行到太平洋西北地區。


之後喺1841年James Douglas俾人委派去溫哥華島嘅南邊建立一個貿易基地。而同時間George Simpson認爲萬一美國攞咗溫哥華堡嘅話，英國Hudson Bay公司就需要喺一個更加北嘅地方建立一個新基地。


所以喺George Simpson嘅建議之下，James Douglas決定喺域多利現址創立域多利堡，因爲佢都預視到喺1846年簽署嘅俄勒岡條約 會將英屬北美同美國嘅國界沿住北緯49度延長到佐治亞海峽，從而將溫哥華堡割讓畀美國。


一開始喺1841年開埠嘅時候，域多利其實係叫做「Fort Albert」。去到1843年11月嘅時候，先至畀人改名做域多利堡，目的係爲咗尊敬維多利亞女皇 。而喺海港對面嘅Songhee村莊就喺1911年畀人搬到去Esquimalt嘅北邊。


之後喺1849年，域多利正式成爲英國嘅皇家殖民地。响1850年至1854年之間，英方同唔同嘅原住民社羣簽咗一連串嘅條約，而呢啲條約亦被稱之爲「Douglas Treaties」，目的就係爲咗透過貨物交易去獲得某啲土地。


雖然某一啲協定的確造成咗一啲同倫理或者殖民政府權力有關嘅糾紛，但係無可否認呢啲協定最終係令到呢一個溫哥華島首都嘅建設得以成事。域多利堡嘅總管理人James Douglas亦都獲委任爲溫哥華島殖民地嘅第二任總督，亦都係因爲噉，佢成爲咗域多利早期發展嘅關鍵人物，直到佢喺1864年退休爲止。


喺1858年，當卑詩省有金礦呢一個消息傳到去三藩市嘅時候，域多利即刻搖身一變，變成掘金者去菲沙峽谷金礦嘅中轉站。喺幾日之間，呢個堡變成一個港口、供應基地同埋裝備中心，而人口亦都從300人急升至超過5000人。


喺1862年，域多利除咗被升格爲城市之外，佢亦都變咗1862年太平洋西北地區天花病瘟疫嘅爆發點，從而殺咗卑詩省三分二嘅原住民人口。去到1865年，英國皇家海軍將佢哋嘅太平洋北部基地設喺Esquimalt，而呢個基地亦都變咗做而家加拿大海軍太平洋海岸嘅基地。


卡加利係喺加拿大亞伯達省南面洛磯山脈嘅城市，亦係該省嘅最大城市。卡加利位於弓河同埋肘河交界，該市面積789.9平方公里，海拔約1048米。卡加利係全加兩大城市溫哥華同多倫多中間最大嘅城市，根據2007年市人口普查，市內人口有1,019,942人，2006年全國人口普查卡加利地區更有人口1,079,310人。


尼亞加拉瀑布又叫尼加拉大瀑布，係響美國同加拿大邊界嘅瀑布。兩國以山羊島為分界線，美國境內叫佢美國瀑布，闊361米，加拿大境內叫佢馬蹄形瀑布，闊792米，總闊度1,153米，高52米。佢嘅源頭係尼亞加拉河，長年水頭強勁，觀光遊客不絕。


渥太華係加拿大嘅首都，亦係呢個國家嘅第四大城市。渥太華喺安大略省東南部，渥太華河南岸，多倫多以東400公里，滿地可以西190公里。當地人口大概100萬，其中大概3萬係唐人。全個安大略省得呢個城市用英法雙文。


羅格斯大學就喺紐賓士域。而因為周邊聚集咗好多醫學機構，包括Robert Wood Johnson大學醫院同Saint Peter's大學醫院，以及羅格斯大學醫學院同紐澤西州立大學Robert Wood Johnson醫學院，所以紐賓士域又叫做「the Hub City」。


紐賓士域嘅多元種族亦幾特別。舊時試過紐澤西四分一嘅匈牙利裔人口都住喺呢個城市，1930年代，呢個城市每三個居民就有一個係匈牙利裔。時至今日，都仲有匈牙利社群住响處，亦有越來越多亞裔同拉丁裔社區喺Robert Wood Johnson大學醫院附近嘅French街周圍發展起身。


今日紐賓士域呢個地頭，最早係Lenape族嘅美洲土著喺度生活。呢度第一個歐洲人定居點喺1681年建立，先係叫做「Prigmore's Swamp」，之後叫做「Inian's Ferry」。1714年，呢個定居點改名紐賓士域，個名係源自德國下薩克森嘅Braunschweig市Braunschweig市喺當時嘅漢莎同盟同後來嘅神聖羅馬帝國好有影響力，亦係Duchy of Hanover一個行政中心。


紐賓士域地處紐約市同費城之間，喺一條叫做「King's Highway」嘅早期道路旁邊，又喺Raritan河邊，所以紐賓士域成為一個重要商埠，服務美洲殖民地嘅旅客同商人。紐賓士域喺1736年成立鎮法團，喺1784年成為特許城市。


黑人社群喺18世紀尾出現。1810年美國人口普查列咗53個自由黑人同164個黑人奴隸。Morris街39號嘅錫安山African Methodist Episcopal Church，1825年成立，原先喺Division街25號，係紐澤西最古老嘅黑人教會之一。


紐賓士域人口有大約50%自稱係拉丁裔，比例係紐澤西州城市入邊第14高。由1960年代開始，好多拉丁美洲嘅人來到紐賓士域生活。1970年代，好多市民喺波多黎各移民過來。1980年代，好多人由多米尼加共和國移民過來，之後仲有來自危地馬拉、洪都拉斯、厄瓜多爾同墨西哥嘅。


根據美國美國人口調查局，紐賓士域市總面積係5.789平方英里，包括5.227平方英里嘅土地同0.562平方英里嘅水域。紐賓士域屬於Raritan河谷。佢同Piscataway鎮、Highland Park、Edison鎮以及Franklin鎮一樣都係喺Raritan河谷嘅南邊。


2016年夏季奧林匹克運動會，又叫第三十一屆夏季奧林匹克運動會、2016年里約熱內盧奧林匹克運動會，喺2016年8月5號至8月21號喺巴西里約熱內盧舉行。里約熱內盧係南美洲第一個主辦奧林匹克運動會嘅城市，又係第一個葡萄牙話城市主辦奧林匹克運動會，又係南半球第二個城市主辦奧林匹克運動會。


由於大地俾洪水浸咗，留喺部船度嘅諾亞一個唔該，執返自己條命仔，結果佢喺某一日放咗隻鴿嚟睇下啲水係咪退嗮。結果隻鴿飛返嚟嗰時就擔咗條啱啱摘咗落嚟無耐嘅橄欖枝俾諾亞，佢先至知洪水已經退嗮先至返到陸地嗰度。


禮物，又叫禮品，嘢送畀人家，無求金錢或回禮。若件嘢本身屬人家，就唔叫禮物。雖則送禮或預期有回報，送禮本身免費。唔少地方，唔相送金銀財帛種種貨品，用以維持人世關係，大家更為密切。生辰、人生大事或節日，倍重送禮，尤其喜慶為賀禮。


路易威登係法國皮件設計師。嚮1854年巴黎開自己命名嘅第一間皮篋鋪頭。一個世紀之後，路易威登成為皮件數一數二品牌，成為上流社會嘅象徵物 Icon。而家路易威登品牌已經設計同出埋高檔皮具包，產品涉及時裝、飾物、皮鞋、箱包、珠寶、手錶、傳媒、煙酒咁。


鬧鐘係鐘一種，可以校來指定時間，提示人夠鐘，尤其係朝早響鐘叫人起身。傳統鬧鐘，上鍊機械運作，會敲鐘大響，而電子時代，電子鬧鐘可以播收機、播歌、特定音樂等。電子產品，諸如手提電話或者電腦，都可以較鬧鐘。


Windows Mobile 係 Microsoft 針對流動產品而開發嘅操作系統。佢捆綁咗一系列針對流動設備而開發嘅應用軟件，呢啲應用軟件建立喺 Microsoft Win32 API 嘅基礎上。 可以行 Windows Mobile 嘅設備包括 Pocket PC、智能電話 同 Portable Media Center。


原形係Windows CE，之後開發出手機同其他掌上設備操作系統，之後又將佢整合埋一齊。喺 Windows Mobile 2003 版本之前操作系統名叫做 Pocket PC、Smart Phone 等，後來改成而家嘅名。


目前最新版本為 Windows Mobile 6。有用喺 掌上電腦 嘅 Windows Mobile for Pocket PC、用喺手機嘅 Windows Mobile for Smartphone、Windows Mobile for Pocket PC Phone 同用喺流動媒體嘅 Portable Media Center 三大版本。


宏達國際電子，簡稱宏達電或HTC，係臺灣一間手機同埋平板電腦廠商，1997年成立。依家研發同製造智能手機同埋虛擬實境裝置係佢嘅主要業務。佢亦係全球第二大嘅VR頭戴顯示器製造商。2018年，宏達電以2.


華為係一間生產銷售通信設備嘅民營通信科技公司，喺1987年成立，位置喺廣東省深圳市龍崗區坂田華為基地入面。佢主要涉及通信網路入面嘅交換網路、傳輸網路、無線同埋有線固定接入網路同埋數據通信網路重有無線終端產品比較多，為世界各地通信運營商同埋專業網路擁有者提供硬件設備、軟件、服務同埋解決方案。


喺2019年7月，華為推出響應新加坡54週年國慶嘅銷售活動，畀年滿50歲的新加坡人以54元的價格出售佢哋嘅Y6 Pro手機，後來演變成消費者買唔到折扣手機，引發極大嘅不滿情緒。新加坡國會議員林謀泉就呼籲新加坡競爭與消費者委員會介入，公開譴責華為，向呢啲違例公司發出強烈信號，保護消費者。


，全名北京小米科技有限責任公司，係中國北京一間科技產品開發公司，2010年成立。佢靠賣智能電話起家，跟住發展出唔同種類嘅智能家庭電器。創辦人、董事長兼行政總裁係雷軍。2018年7月9號，佢嘅母公司小米集團喺香港交易所上市，係自1989年12月香港聯合交易所修例唔再考慮B股上市以來，頭一隻以「唔同投票權架構」形式上市嘅新股。


2021年3月，有一啲媒體報導，小米嘅智能電視每次開機前都強制播放 30 秒廣告，擔心以後係咪所有智能家電都要播廣告。報道又提及，有唔少其他中國大陸嘅智能電視品牌都有咁做。而且，銷售嗰陣，消費者都無被告知。


有評論認為，小米呢種做法係將自己嘅快樂建立係人哋身上，亦對小朋友有負面影響，因為每次佢哋睇到呢啲廣告就話要買嘢。有人向小米嘅客戶服務部門溝通，但係小米就話冇得取消。而廣州亦有市民投訴，佢準備起訴小米公司。


喺2021年9月，立陶宛國防部屬下國家網絡安全中心發表報告，確定小米嘅手機具有內建審查功能，得以偵測一啲同中共立場相反同埋宣揚民主價值嘅用語。雖然呢個功能喺歐盟地區已經被關閉，但亦可以隨時遠端開啟。之後，立陶宛政府嘅國防部建議使用者抌咗小米嘅手機，而消費者亦要避免購買。


去到2022年1月，台灣 NCC 亦證實，喺台灣販賣嘅小米手機，會偵測特定詞彙，包含「自由西藏」、「臺灣獨立」等關於香港、台灣嘅政治相關字眼，之後將資料發送返去自己嘅伺服器，而且仲唔可以畀使用者自己設定。


一加，全名深圳市萬普拉斯科技有限公司，係中國一間流動通訊終端裝置研製同埋軟件開發嘅企業，喺2012年10月14號由劉作虎同裴宇創立，佢哋嘅產品喺全球唔少國家都有得賣 。喺美國同印度，OnePlus都比較受市場關注，甚至有人形容佢係'flagship killer'。


喺2020年9月，一啲媒體報道，美國海關和邊境保衛局將OnePlus嘅Buds耳機，誤當作係AirPods嘅山寨貨而大量扣押，引發關注。CBP回應事件嗰陣就話，佢哋唔認為係誤會，表明查驗後發現呢批耳機「明顯」侵犯蘋果公司嘅規格商標，佢哋係合法咁樣將呢批耳機扣押喺機場。


喺2017年尾去到2018年初期間，有OnePlus 用戶投訴喺OnePlus官網買嘢之後，信用卡被盜用，懷疑 OnePlus 外洩用戶嘅信用卡資料。而去到2018年1月，佢哋終於發表聲明話佢哋由於出現保安漏洞，多達 4 萬名顧客嘅資料受到影響，當時佢哋話會確保同樣事情未來唔會再發生。


以OnePlus Nord 2 5G 手機為例，喺2021年8－9月期間就傳出多次爆炸事件。喺8月，印度一個呢款手機嘅用戶，喺踩單車期間手機突然爆炸同埋冒出濃煙，事主亦因為咁遇到意外而受傷。初初OnePlus聲稱係個別事件，但去到9月，印度律師兼社運人士Gaurav Gulati亦遭遇同款手機爆炸事件，佢嘅身體因此燒傷，視力同聽力亦受到影響，爆炸引起嘅大量煙霧亦引發咗佢嘅呼吸道疾病。


係一間由步步高電子公司擁有嘅中國科技公司，生產智能手機、智能手機配件、軟件同網上服務。佢嚮2009年喺中國東莞成立。公司為佢哋嘅手機開發軟件，如vivo應用鋪頭，iManager，包喺佢哋專有嘅基於Android嘅用系統funtouch OS中。


日晷按晷面嘅唔同放法嚟分，佢可以分成地平日晷、赤道日晷、立晷、斜晷等。但大多數見到嘅係地平日晷同赤道日晷品種，由於太陽喺某個星期嘅指定兩三日內，升降路線都同晷面平行，所以晷針嘅太陽影喺晷面上做「勻速運動」。


佢曾經試過喺1919年搬咗去越秀山鎮海樓入面放，1959年轉到北京嘅中國國家博物館收藏咗，直到2009年喺舊時拱北樓位復刻隻銅壺滴漏景觀出嚟。2017年提取咗拱北樓嘅雙門造型同埋銅壺滴漏、十二生肖等計時元素嚟重新設計重喺2018年2月1號搞完升級改造。


呢隻滴漏從上到下嘅順序分別係日壺、月壺、星壺、及受水壺，其中上邊嗰三隻壺裝咗水喉，按先後順序滴入受水壺。喺受水壺中間有把畫住時辰嘅銅尺，從下到上分別係子到亥時。喺銅尺前邊插咗把木刻浮箭，下邊亦有座浮船仔根據水漲船高嘅原理而話明而家係幾點幾多分。


竇房結係心臟嘅一個組織部位。竇房結係正常心跳嘅產生部位，大約係每分鐘72次。當竇房結有病嗰時可能會引發心律過快、心律過慢等等嘅心臟病，亦可能由心臟嘅其他部位例如心房、心室、浦氏纖維去接管起搏功能，但佢哋嘅搏動速率都比竇房結低。


嵩山少林寺被譽為功夫嘅發源地，自古有句說話叫做「天下武功出少林」其實並冇誇張，因為少林主張每種功夫都要由最根本練起，冇根基自然唔會有更高更深嘅武學。佢哋除咗提倡修身之外，修心養性亦都係練武之人要學嘅好重要一環，所謂招由心生，仁者出手留三分，惡者出手不留人，以武救人，或者以武害人，就要睇練武人嘅心性係點囉。


王守仁，別號陽明，浙江餘姚人。大明思想家、哲學家、書法家同軍事家、教育家、文學家。以批判朱子學而出名，之後整咗陽明學出嚟。王陽明同孔子、孟子、朱熹並稱為孔、孟、朱、王。佢嘅學術思想響中國、日本、朝鮮半島以及東南亞國家乃至全球都有重要而深遠嘅影響。


睇落德國狼狗外形似狼，有啲原始，其實係種相對現代嘅狗種，起源可追溯到 1899年。原先德國狼狗係用嚟 看羊，因為佢哋大隻有力、聰明、易訓練、服從性高，所以佢哋適合做好多嘢，包括幫助傷殘人士、搜索救援、做警犬、軍犬、重做埋戲。


係人同其他生物因為生殖機能同生理機能成熟，所以由細路仔轉到大人嘅時期。對人類嚟講一般係指15歲到19歲左右嘅階段。喺青春期入面男女嘅第二性徵會出現，同埋因為心理變化而搞到好有獨立意向同求知欲、想擺脫父母嘅監管、爭取其他人嘅認同感，所以情緒好易唔穩定，有時重會好忤逆。


煮飯仔，台灣叫扮家家酒，中國大陸叫過家家，係一種細路玩嘅角色扮演遊戲，即係指幾個朋友仔分別扮演一個屋企嘅成員，好似「阿爸」、「阿媽」、「阿仔」、「阿女」、「寵物」等等，做日常家庭活動，好似煮飯、湊細路、結婚等。


煮飯仔可能會用到簡單嘅道具，但係唔一定要用到。唔同嘅地方扮演嘅內容都有啲唔同，有啲玩法除咗模仿屋企成員外，重會加其他角色，通常係照顧者或者被照顧者，例如係醫生、護士、老師、學生等。有啲玩法會進行一個虛構嘅故事。


係騰訊喺2011年推出嘅一款即時通訊軟件，由騰訊帶頭研發。可以喺iOS、Android、Windows Phone、Symbian V3/V5平台使用。有簡體中文、繁體中文、英文、泰文、印尼文、越南文、馬來文、日文、韓文、葡萄牙文、西班牙文、波蘭文、意大利文、俄文、印地文、土耳其文版本。


WhatsApp係一個專畀手機用嘅即時通訊程式，2009年由美國WhatsApp Inc.推出。用家可以透過程式發文字短訊、圖片、影片又或者聲音訊息。程式而家支援嘅平台包括Android、iOS同埋Windows Phone。


通常大家所講嘅煙仔，係指用煙草捲嘅煙仔，但係有時都可以用嚟指類似嘅物品，例如「丁香煙」或者「大麻煙」。煙仔同雪茄嘅區別，主要係煙仔嘅尺寸細過大部分雪茄，用切碎同加工過嘅煙葉，用捲煙紙包裹。雪茄通常由成塊煙葉製造。


胃口係指一個人想食嘢嘅感覺，有陣時係因為肚餓而造成，或者有啲好吸引人嘅嘢食嗰陣都可能令人喺唔肚餓嗰陣仍然有胃口。胃口可以調節能量嘅攝取，維持身體代謝要嘅能量，而調節嘅方式係透過消化道、脂肪組織同埋個腦嘅相互作用嚟調節。


以前，做呢樣嘢，往往會偷偷摸摸，兼靠技術、經驗、人脈……更要花功夫。近年詞義有變，資訊科技發達，好多時，啲人挖料，就係為咗即刻攞去唱通街。家陣，粵語區網民所講嘅起底，理論上多數都唔犯法，主要係靠用各種萬維網搜尋引擎東摷西摷。


短訊係種可以將簡短文字訊息由一部手提電話傳送到另一部嘅服務，最先響GSM系統用，而家所有流動網絡都用得，但隨住2000年代尾開始智能電話普及，入面嘅程式可以透過流動數據唔使錢都送到訊息，短訊已經比較少人用。


租係一種商業行為，即係一方用一啲嘢換嚟暫時使用另一方擁有嘅嘢。租嘢嚟用嘅一方，叫「承租人」。 畀出嚟嘅錢叫「租」或者「租金」。租賃時都會白紙黑字寫清楚，呢啲憑據就叫做「租約」、「租賃協議」或者「租契」。


租絕多數只涉及物，而 boss 搵人幫佢返工做嘢，喺廣東話嘅語境裏頭，唔會叫做「租」而係叫「請人」或「顧用」，而俾請人嘅角道嚟講，叫「出賣勞力」、「打工」。喺日本，人都可以「出租」，中年男人將自己，段鐘計，租出去陪人，叫「出租大叔」。


先租後買一般係一開始用租嘅形式去畀錢，過咗協議時間之後，畀埋尾數就擁有嗰件嘅產品。至於細節好似手續費，扣數、附加費、唔買點計噉，就根據合約唔同嘅產品而定。好處係租嘅時間諗清楚試清楚，產品放喺每日真實處境之下使用，唔會買之後唔鍾意唔啱用。


五類車係由電動單車、摩托車、三腳雞、殘疾人機動輪椅車、改裝過嘅拼裝或報廢嘅車嘅統稱。呢啲車喺馬路入面有好大幾率發生交通事故。因為佢基本上唔單止冇車牌，相反重冇駕駛證、甚至連保險都唔買嘅。唔怕一萬，就怕萬一。


Uber Eats係美國Uber公司響2014年8月開始推出嘅飲食外賣服務，主要交易係利用互聯網進行，亦可以畀現錢。佢同世界各地城市嘅多間餐廳開展合作，其他競爭對手包括德國嘅Foodpanda、英國嘅Deliveroo等等。


香港優步係優步由2014年6月開始喺香港提供嘅服務，而家有UberBLACK豪華房車、UberX、UberXL、UberASSIST、Uber Flash總共五類租車服務，又曾經推出過UberTAXI的士同埋全球首創嘅UberVAN客貨車。


優步喺香港帶來爭議性嘅討論。有市民認為優步對司機有一定要求，所以服務專業、有禮、可靠。但係，優步喺香港試過被警方指控，指涉嫌非法營運車輛。亦有的士公司向政府表達不滿。香港科技大學經濟系客座副教授徐家健話，擔心優步發展會令到的士司機營業市場下降，對的士不利。


同時，有政界人士覺得優步對經濟有正面影響。民主黨律師，社區主任楊浩然話，透過流動應用程式連接乘客同埋司機，可以為乘客提供更多交通選擇，亦都為司機帶來更多機會。又話，的士拒載、濫收車資等事件成日有，優步嘅出現只係迎合市場嘅需求。


2015年8月11號，香港警方首次拘捕5名二十八至六十五歲嘅優步司機。當日下晝，西九龍重案組探員到長沙灣貿易廣場嘅優步辦事處拘捕3名男職員，多部電腦亦被警方帶走調查。優步嗰晚回應話，會確保所有行程都有保險保障，每名Uber司機都必須通過全面背景審查。


2019年3月5號，Uber香港推出咗Uber Flash，揀呢個服務會配對最近上車位置嘅 UberX 車或者的士畀個客，而收費標準就跟足UberX。佢本嚟同的士車行天誠汽車合作，但啟用嗰日天誠汽車突然褪軚，只有零星嘅的士參與。


舉例說明，想像家陣有班研究者想整返個電子圖書館，佢哋想做啲嘢令「摷文件用」容易啲，於是佢哋就揀咗一拃字做關鍵字，並且同圖書館入面每份文件落 tag，tag 註明嗰份文件同邊啲關鍵字有關。當有用家用搜尋器摷文件嗰陣，座電子圖書館就可以靠睇啲文件嘅 tag，知道邊啲文件同摷緊嘅關鍵字有關。


Il permet l'alignement d'un texte source et d'un texte cible à la manière d'une mémoire de traduction .


喺廿世紀，詞性標注曾經係搵人手做嘅，但到咗廿一世紀初，NLP 等領域嘅發展經已有咗專化嘅演算法教電腦自動做詞性標注，例如 Python 嘅專化函式庫就索性整埋句陳述式 pos_tag 俾用家用一句碼嚟叫部電腦做詞性標注。


喺電算，上面講嘅語言資訊並唔係源碼，而係一種叫 token嘅數據，token 係已經用掃描器將原碼掃咗一次，而得出嘅識別碼、保留字、字串、數字或者其他符號，而解析就係指將 token 重新組合成一種對應原內容語法結構嘅數據結構，方便以後處理，用嘅數據結構通常會係一棵樹，叫解析樹，而做呢樣嘢嘅嘢就叫解析器。


廣義化嘅話，自動總結仲可以包埋識得同圖像或者影片做總結嘅程式。廿世紀嘅研究表明，自動總結呢樣工作一啲都唔簡單－人類總結一段字嗰陣，會用到對段字嘅語義嘅理解，而到咗 2022 年代初，「理解文字嘅語義」對電腦嚟講依然係一樣困難嘅工作。


抽取法重點在於由段資訊入面抽取最重要嗰啲部份。喺文字自動總結當中，抽取法即係將段字裏面最「重要」嗰啲抽出嚟，攞去做 output－啲 output 會係 input 嘅子集，而個程式由頭到尾都唔會更改段字嘅內容。


舉例說明，想像文頭嗰個語義網絡，圖入面有哺乳類、貓同埋毛皮等嘅節點，每個節點都代表咗個概念，幅圖仲有一條條嘅連繫喺節點之間，表示啲概念之間嘅關係－由貓指去哺乳類條箭咀表示「貓係一種哺乳類」，而由貓指去毛皮條箭咀表示「貓有毛皮」.


雅卡德指數有個好處係唔受重複咗嘅字影響，例如上面句子 1 就算加多個「空」字落去，雅卡德語義距離數值都唔會變。而喺實際嘅 NLP 應用上，雅卡德指數最大嘅弱點係淨係可以攞嚟量度句子或者段落之間嘅相似度，冇得攞嚟比較字同字之間嘅相似度。


跟住段演算法就會做降維－攞住個矩陣，嘗試搵個新矩陣出嚟，而個新矩陣橫行數量少咗，但同時維持住直行之間嘅相似度分佈，打後得出嗰個矩陣就最代表到啲文件嘅意思，最後段演算法就用維數少嗰個矩陣比較啲文件喺意思上嘅相似度。


喺部電腦處理完個樣本之後，佢內部會產生一個統計模型，而呢個統計模型嗰柞參數會由個樣本嗰度導出。一般嚟講，個樣本愈大，統計機翻嘅準確性就愈高。到咗廿一世紀，世界上有多個政府都興用呢種手法翻譯佢哋啲文件，例如加拿大嘅聯邦政府就用咗呢種方法同佢啲文件做英法翻譯，而且 Google 翻譯都有用咗呢種手法。


喺廿一世紀初，網頁刮料嘅做法成日俾人攞嚟分析網頁相關嘅問題－例如教程式自動噉由網購網站度攞有關產品嘅資訊，又或者係攞社交媒體上面啲人嘅留言嚟睇，靠分析呢啲留言理解啲人對唔同嘢嘅觀感。因為網頁刮料咁有用，有唔少電腦科學方面嘅工作者都致力做研究，想知點先可以設計出演算法嚟有效噉做網頁刮料。


自然語言生成係自然語言處理嘅一個子領域。NLP 係人工智能嘅一部份，研究點樣教電腦處理自然語言，而 NLG 就係 NLP 下嘅一門，集中研究點樣用 NLP 嘅技術，教電腦產生用自然語言組成嘅輸出。喺最基本上，一個 NLG 程式會


NLG 技術最早可以追溯到 1960 年代。到咗廿一世紀初，NLG 技術經已取得咗相當嘅成功，俾人攞嚟造天氣報告或者傾偈機械人等嘅用途。除此之外，甚至仲有人嘗試教電腦用 NLG 技術創造散文虛構故仔作品，令 NLG 變成運算創意嘅一環。


喺集合論上，如果話一個集係可數集，概念上即係話個集嘅基數比自然數呢個集嘅基數細，用嚴格嘅數學語言嚟講，就係存在由呢個集去自然數集嘅單射。可數集可以再細分為有限可數集同無限可數集。有限集一定可數，而唔係可數集嘅無窮集就叫做不可數集。


軍用飛行器泛指用來執行軍事任務嘅飛行器，包括固定翼飛機同直升機等。有啲飛行器係專門為軍事目的而設計嘅，而有啲就係將民用飛行器改造到可以執行軍事任務嘅。有時甚至為民用飛行器指定一個軍事編號就可以將民用飛行器變成軍用飛行器。


算術下溢係電腦計數嗰陣有可能會遇到嘅一種情況，指要處理嘅數值細過部電腦能夠表示嘅最細值－例如家陣部電腦淨係用咗 16 個位元嚟記住一個處理緊嘅變數嘅數值，而如果家陣要處理嘅數值小數點後嘅位嘅數量多得滯，就會出現「16 個位元唔足以記住個數值嘅情況」，呢種情況就係算術下溢。


於是就形成拃節點喺起始點嗰度一層層噉每層都分叉嘅樣，而是但攞粒根節點以外嘅節點，粒節點同根節點之間都有條獨一無二嘅路徑連住兩點。喺電腦科學上，啲人通常會將數據樹畫做樹狀圖噉嘅樣，根節點畫喺最頂，根節點嘅子節點會並排噉列喺根節點下面，根節點嘅子節點嘅子節點會並排噉列喺下一層.


.. 如此類推。好似下面幅圖噉，幅圖表示緊樖數據樹，紅色嗰點係樖數據樹嘅根節點，根節點下一層嘅係佢啲子節點，再下一層嗰啲係根節點嘅子節點嘅子節點... 如此類推，而每粒節點入面嗰個整數就係粒節點裝住嗰件數據。


蟲仔演算法係統稱啲演算法係幫機械人或者話智能體做運動規劃嘅，因爲係模仿啲蟲仔爬而得名。戥啲一般嘅路徑規劃演算法嘸同、啲一般需要假設到全局智識嘅，啲蟲仔演算法衹會考慮到啲從隻環境獲取嘅局部智識，再佮上一隻全局嘅目的地就可以進行得規劃。


Bug 1係遞種演算法，作爲對Bug 0 嘅補充，追求嘅係圍住個厏埞嘢廓一成圈返到原本撞點，當中檢測喺條路徑上高粒點係距離隻目標點最近嘅作爲誃點，然之後返到粒誃點嚟行開個厏埞嘢。喺一種特殊嘅情況下，個機械人會撞返之前測過嘅路徑，噉樣理應畀到信息係「冇啱路徑」。


一個使用緊純粹策略嘅博弈者會一路用死一個能夠令佢報償最大化嘅選項，係對嗰個博弈者嚟講最理想嘅狀態。相比之下，現實嘅博弈者多數會用混合策略，即係話個博弈者會每一個選擇俾個概率佢，而個概率代表咗佢會揀嗰個選項嘅機會率。


AlphaGo Zero 係一個捉圍棋嘅人工智能程式，用到蒙地卡羅樹搜尋、強化學習同深度學習。佢係 AlphaGo 嘅進化版，出名在唔使用到任何人類捉棋數據，而且仲打低咗之前嘅 AlphaGo 程式。


如果一個以電腦程式寫嘅人工神經網絡跟呢條式嚟行嘅話，佢喺計完每一個個案之後，都會計出佢裏面嘅權重值要點樣改變，並且將呢個「每個權重應該要點變」嘅訊息傳返去個網絡嗰度。而每次有個權重值改變嗰陣，佢嘅改變幅度會同「誤差值」有一定嘅關係，而且佢對計個輸出嘅參與愈大，佢嘅改變幅度會愈大－個神經網絡會一路計個案一路變，變到誤差值愈嚟愈接近零為止。


玻茲曼分佈係以波茲曼嘅名嚟命名嘅，佢喺 1868 年喺研究氣體熱平衡嘅統計力學時第一次提出嚟。波茲曼嘅統計學工作係喺佢嘅論文《關於熱力學第二基本定理同熱平衡條件嘅概率計算之間嘅關係》度有所體現。之後，約西亞·威拉德·吉布斯喺 1902 年以現代通用形式廣泛研究咗呢個分佈。


Transformer係喺2017年推出嘅深度學習模型，攞關注機制嚟求權重畀啲成批輸入數據入便嘅每個部份嘅，並藉此唔受順序限制噉去學識各部份對彼此啲影響嘅大細、啲可能會跨好幾重遠嘅，最終去生成返啱啲嘅數據。


似遞迴神經網絡一樣，Transformers設計出嚟係攞嚟處理啲順序數據嘅，嚟去執行翻譯同文本摘要生成之類啲任務。之戥RNN唔同，Transformer訓練嗰陣唔使照序處理啲順序數據，而可以憑關注機制幫輸入序迾嘅任意一位捇返啲上下文，啲可能離個位爭好遠嘅。


譬如，若果輸入數據係自然語言語句，Transformer可以學識唔使先去處理個開頭、再處理個結尾，而係對於每個詞都識別出邊啲內容係賦予佢意涵嘅。鑑於呢個特點，Transformer允許嘅平行運算多過RNN，可以藉此減少訓練時間。


Transformer經已速度成為唨NLP問題嘅首選模型，同時取代唨啲先前嘅RNN模型似長短期記憶模型。由於喺訓練過程中對平行運算嘅便利性，引入唨Transformer之後愈發大嘅數據集可以得到訓練。


喺引入Transformer之前，大多數最先進嘅NLP系統都依靠啲閘控RNN，譬如LSTM同閘控遞迴單位，再加埋關注機制。Transformer嘅構建唔使到RNN結構、純粹基於呢啲關注技術，講明僅衹使關注機制而毋需順序處理就足夠喺性能上比肩啲有埋關注機制嘅RNN。


透過引入關注機制，呢個問題得到解決。關注機制令到個模型可以直接睇返並抽返句入便任意早先處理點嘅狀態。關注層訪問得到所有啲先前狀態，仲識根據一啲學到嘅相關性度量標準，考慮當前標識嘅相關程度幫啲先前狀態加權，係噉即使隔好遠都畀得返啲更加清晰嘅資訊關於個標識。


關注機制嘅一個明顯例係翻譯。喺英語到法語嘅翻譯系統入便，法語輸出嘅第一個單詞好可能好大程度上取決於英語輸入嘅開頭。之但係，喺經典嘅LSTM模型入便，照序產生法語輸出嘅第一個單詞嗰陣，係畀到個模型最孻一個英語單詞嘅狀態向量。


理論上講，個向量可以幫啲關於成個英語句子嘅資訊編嗮碼，噉樣畀嗮個模型所有必要嘅知識，但實際上，呢啲資訊好多時冇好好噉保存到。引入唨關注機制嘅話，呢個模型可以學識喺產生法語輸出嘅開頭嗰陣留意返早期英語標識嘅狀態，令佢對佢翻譯緊嘅嘢有一個更好嘅概念。


關注機制着添加到RNN之後就促進到性能嘅大幅提高。Transformer嘅引入揭示唨噉樣一個事實，即關注機製本身就有好強大嘅功能，而且照序循環處理啲數據查實對於達到嗰種性能提升嚟講冇乜必要，之RNN加埋關注機制先得到嘅。


每𤗲編碼層嘅功能都係處理佢攞到嘅輸入嚟生成編碼，其中包含有啲資訊關於啲輸入嘅邊啲部分係互相之間相關嘅。之後𤗲編碼層會捉佢個編碼集傳遞到後尾一𤗲編碼層作爲輸入。每𤗲解碼層就做逆向嘅操作，攞嗮啲編碼並結合埋啲編碼嘅上下文資訊對編碼進行處理，嚟最終去到生成一條輸出序迾。


每𤗲編碼層同解碼層都使開一種關注機制，呢種機製針對每個輸入都衡量返其他每個輸入嘅相關度，同埋從啲輸入當中相應噉提取返資訊嚟產生個輸出。每𤗲解碼層仲有埋一個附加關注機制，呢個機制幫解碼層從先前啲解碼器嘅輸出當中獲取資訊，然之後先輪到𤗲解碼層從嗰啲編碼當中提取資訊。


Transformer啲基本構建塊係啲縮放點積關注單元。一條句子傳到Transformer模型之後，會得出每隻標識之間嘅關注權重。一粒關注單元識幫上下文當中嘅每隻標識都生成埋啲詞嵌入，入便啲資訊唔單之涉及隻標識本身、仲涉及埋一個嚟自其他啲相關標識嘅加權組合、其中個加權係由關注權重決定。


研究表明，Transformer入便嘅好多關注頭對啲關連拏褦嘅編碼方式，從人類角度嚟睇係理解得嘅。譬如，有一啲關注頭主要係𥄫定下一個單詞畀每隻標識，有一啲係主要從動詞導向到直接賓語。由於Transformer模型有多個關注頭，所以佢哋有可能捕獲到好多拏褦嘅層次同埋類型，從表層到語義。


似第一編碼器一樣，第一解碼器捉輸出序迾啲詞嵌入同位置資訊作為輸入。由於Transformer唔應使用當前抑或未來嘅輸出嚟預測輸出，所以必須部分屏蔽走個輸出序迾，嚟避免呢種反向資訊流。最後一個解碼器之後係最終嘅線性變換同埋softmax層，嚟生成出一個輸出概率對於啲詞彙。


Transformer喺自然語言處理領域入便得到好多唔同應用，譬如機械翻譯同時間序迾預測啲任務。好多預訓練模型都證明唨Transformers執行得各種噉樣嘅同NLP相關嘅任務，而且有應用於實際嘅潛力。


Transformers係Hugging Face製作嘅庫，佢提供基於Transformer嘅體系結構同預訓練嘅模型。呢個庫係免費軟件，喺GitHub度可以獲得。佢嘅模型有PyTorch同TensorFlow格式。


喺普遍嘅「幾何深度學習」主題裏頭，噻尐現有嘅神經網絡架構都可以着解釋成GNN運行喺啲圖得到適當定義過嘅。卷積神經網絡，喺背景係計算機視覺前提下可以睇作係一種 GNN，應用喺啲圖啲組成像素網格結構嘅。喺自然語言處理語境裏頭，Transformers可以睇作係作用喺完全圖上高嘅 GNN，啲綟係句子裏頭嘅單詞。


關鍵設計元素畀 GNN 係使用到成孖嘅訊息傳遞，等啲圖綟得透過交換訊息戥佢啲鄰舍來疊代更新啲嘢表示。自引入隻概念以來，已經提出有幾種嘸同嘅架構畀 GNN，實現到嘸同風格嘅訊息傳遞。截至2022年 ，有可能定義啲 GNN 架構「超越」訊息傳遞嘅與否，或者每隻 GNN 都建立得喺基於傳遞訊息喺適當定義嘅圖上與否，都仲係一個開放嘅研究問題。


之但係，堆疊好多 MPNN 𤗲可能會導致諸如過度平滑同過度擠壓等問題。過度平滑係指冇辦法區分得各綟嘅嘢表示。過度擠壓係指種樽頸問題，產生跟壓縮啲遠距離嘅互相依賴變成固定大細嘅嘢表示嘅。對策似skip連接、閘控嘅更新規則與及跳躍知識等，緩解得到過度平滑。


圖神經網絡係 AlphaFold 嘅主要組成部分之一，隻係由Google嘅DeepMind開發嘅人工智能程序，着攞來解決生物學中嘅蛋白質折疊問題。AlphaFold 獲得第一名喺好幾項CASP比賽當中。


GNN 得用作基本嘅構建塊畀噻幾種組合優化算法。例子包括計算最短路徑或者歐拉迴路畀一幅畀定嘅圖，推導出芯片佈局係優於人工或者相當於人工解決方案嘅，以及改進Branch and Bound裏頭嘅專家設計嘅分支規則。


做完上述啲嘢之後，隱藏層同輸入輸出兩層之間嘅最後權重值會有用，例如以後撞親啲同類嘅數據嗰陣，研究者知個網絡能夠可靠噉解碼、將隱藏層數據變返同原來輸入一樣嘅數值，佢就可以放心噉將啲數據冚唪唥交俾個自編碼器，入嗮碼幫每個個案做


殘差神經網絡係指用咗「跳過連繫」嘅人工神經網絡。「跳過連繫」意思即係話有部份嘅人工神經細胞可以唔淨只連去下一層嘅細胞嗰度，仲可以「跳過」若干層連去兩層後或者三層後嘅細胞。殘差神經網絡係基於生物神經網絡嘅－現實嘅生物神經網絡好少可會好似廿世紀嘅前饋神經網絡噉完美清楚分層。


係粒人工神經細胞受到嘅輸入。線性整流函數係喺 2000 年始創嘅，目的係要為咗令人工神經網絡更加似生物神經網絡，而且喺 2010 年代初，研究證實咗線性整流函數能夠提升人工神經網絡嘅表現，所以到咗 2017 年為止經已成為咗深度神經網絡最常用嘅啟動函數。


複合模式產生網絡係人工神經網絡嘅一種做法，指個網絡入面嘅細胞可以有唔同樣嘅啟動函數－喺一個普通嘅廿一世紀初前饋神經網絡裏面，好多時啲細胞冚唪唥都係用 sigmoid 函數做啟動函數嘅，而一個 CPPN 入面就容許唔同細胞有唔同嘅啟動函數，配合遺傳演算法用嘅話，CPPN 仲會容許生產下一代嘅模型嘅過程當中喺啟動函數嘅款上出現突變。


梯度係向量微積分嘅一個概念，適用喺多變量純量場函數。一個多變量純量函數嘅梯度係一個多變量向量函數。梯度嘅意思係，對於投射喺一個座標平面嘅多變量純量函數，由佢喺每一個點嘅梯度可以知道當喺嗰一點嘅時候向邊一個方向行個函數值嘅上升率最大，而梯度嘅數值就係講向嗰一個方向行嘅斜率。


哈士𠵇·布六士·加利，喺美國麻薩諸塞州米里鎮出世，數理邏輯學家，專長喺組合子邏輯理論。即使組合子邏輯嘅概念係由Moses Schönfinkel嘅一篇論文開始，但係篇文嘅大部分發展工作係由加利搞掂嘅。


由上表推得，要獲得啱嘅小數點後三位答案，所需嘅𨂾長約為0.00001，代表需要到400,000𨂾數。咁大量嘅𨂾數需要好高嘅計算成本。所以，啲人好多時採用高階嘅方法作爲替代，譬如啲Runge–Kutta法抑係啲線性多步法，尤其係要到高精度嗰陣。


到目前為止嘅討論都忽略唨捨入誤差嘅後果。喺歐拉法嘅𨂾數n入便，捨入誤差大致係εyn幅值，其中ε係嘅機器ε。假設捨入誤差大致都係相同大細嘅，喺N𨂾之後佮埋嘅捨入誤差係大致Nεy0若果所有錯誤指嗮相同方向。


遠古時代，原始嘅洞穴就有洞穴畫，人類為咗記錄同抒發與大自然鬥爭嘅場面同感情，或者係為咗祭祀，為咗裝飾，喺岩壁同洞穴裏面刻出簡單嘅人獸圖樣，最早距離至今已經有1萬多年。繪畫漑演變造就咗文字，最早嘅文字源於圖畫，隨住時間嘅推移，一啲記載事物嘅圖畫發展成咗寫起嚟較容易嘅圖畫式象形文字，逐漸形成咗唔同嘅分支同文字，代表有蘇美爾文字，古埃及文字同中國嘅甲骨文等象形文字，至今最早發現嘅刻劃符號距離而家8000多年。


繪畫理論係指藝術相關學者心目中有關畫畫嘅理論。一套繪畫理論會講明「畫嘅定義係乜嘢」以及「一幅畫要點先至會令觀賞者覺得佢靚」等問題嘅答案。到咗 2020 年為止，世人仲未有一套完全一致受到認同嘅繪畫理論。


喺視覺藝術上，構圖扮演咗多種重要嘅作用，包括令幅圖變得更和諧同幫觀眾了解個場景等等。物件彼此之間嘅關係、相似嘅規律之間點樣分群、同物件點樣同背景分離等如果做得好會令成幅作品望落更加和諧，仲可以巧妙噉引導觀眾嘅眼光，令藝術家能夠控制觀眾點樣體驗佢幅作品。


一幅圖像可以揼散做好多細嘅組成部份。喺視覺藝術上思考同埋分析一份作品嗰陣，分析者通常會用某幾樣嘢當做一幅圖嘅基本組成部份，呢啲嘢就係所謂嘅藝術元素。藝術上嘅形式分析會對一份作品嘅元素作出詳細嘅分析，嘗試了解份作品用咗乜元素同埋啲元素以乜嘢方式排列埋一齊，以及呢啲安排引致觀眾有乜反應。


例如係法國印象派始祖莫奈嘅《白楊樹》系列當中嘅《四樖樹》噉，喺呢幅畫入面有四樖白楊樹，佢哋之間相隔大致恆定嘅距離，同時四樖樹之間喺距離上有少量嘅不一致，令啲樹望落自然，而且背景嘅物件唔跟節奏，反而更強調四樖樹所形成嘅節奏。


1870年莫奈結咗婚，生咗兩個仔。嚮1899年巴黎西郊吉維尼花園，莫奈畫咗張畫，叫做「睡蓮．綠色和諧」，入面凝視花葉，遠望水倒影。水池上有條日本拱橋，反映當時印象主義畫家受日本浮士繪藝術影響，法國畫作見到異國情調。


巴洛克式建築係一種喺 17 世紀嘅意大利發源嘅建築風格。當時基督新教發源咗冇幾耐，但係成功噉由羅馬天主教會手上攞走咗好多信徒，於是依然由羅馬天主教主導嘅拉丁歐洲－指法國、意大利、西班牙、同葡萄牙呢啲語言發源自拉丁文嘅地區－發展咗一套用嚟展示羅馬教會權威嘅風格。


大量使用圖像同埋華麗裝飾呢啲特徵好具有羅馬天主教嘅作風，所以以新教徒為主嘅日耳曼地區好多時都唔多鍾意呢種風格，甚至對巴洛克懷有敵意，所以巴洛克嘅代表作多數集中喺拉丁歐洲同埋受拉丁歐洲影響過嘅地區。另一方面，巴洛克式嘅建築喺粵港澳地區都見得到，尤其係前葡萄牙殖民地澳門，噉係因為嗰陣時嘅粵港澳地區係明朝對西歐嘅主要港口，令到西歐文化湧入粵港澳地區。


梵高後生時喺藝術品嘅貿易公司做過嘢，去過海牙、倫敦同巴黎工幹。之後，佢喺英格蘭教書。再之後，佢想成為一個牧師去傳福音，由1879年開始，佢喺比利時嘅礦場傳道，期間佢開始以礦場嘅人作為佢嘅畫畫題材，而喺1885年，佢畫好咗佢嘅第一件重要嘅作品吃馬鈴薯的人，喺呢個時期，佢嘅作品通常會用上較深沉嘅顏色。


梵高在生嗰時一啲都唔出名，當時嘅人一啲都唔欣賞佢嘅作品。到佢死後先至出名。依家好多人都認佢係世界上最偉大嘅畫家之一同對現代藝術有極重要嘅影響。梵高喺差唔多30歲先至開始畫畫，但大部份出名嘅作品，都係喺佢死前兩年畫好。


佢喺紐倫堡一個金匠家庭出世，佢阿爸老Albrecht Dürer原本係匈牙利宮廷金匠，後來移居紐倫堡。童年時代，佢跟阿爸學金工手藝，15歲之後開始遊學，跟住Michael Wolgemut學繪畫同埋木刻，先後喺阿爾薩斯、巴澤爾同埋斯特拉斯堡遊歷。


硯係磨墨用嘅石，係文房四寶之一。硯通堂係石一塊，上面係平有凸邊，可以裝到墨汁。中國嘅墨，係造成一條條，方便帶走。黑條喺加咗水硯嘅上面，磨成汁，畀毛筆yaam3墨寫字。硯除咗文具之一，亦畀人當藝術品咁收藏鑑賞。


喬治亞·歐姬芙係美國嘅一位藝術家，被列為20世紀嘅藝術大師之一。其繪畫作品經已成為1920年代美國藝術嘅經典代表，佢以半抽象半寫實嘅手法聞名，而主題相當有特色，好多係以花嘅微觀、岩石肌理變化，海螺、動物骨頭、荒涼嘅美國內陸景觀為主。


歐姬芙喺美國威斯康辛州太陽草原市出世。老竇Francis Calyxtus O'Keeffe 同老母Ida Totto O'Keeffe做奶牛場生意。成家有七個兄弟姊妹，歐姬芙排第二，上邊有一個大佬。


歐姬芙喺威斯康辛州長大，讀市政廳學校，重同當地嘅水彩畫家莎拉·曼爾學畫。然之後佢到麥迪遜市讀高中。不過淨係上咗2年，因為渠老竇老母喺1902年成家搬去維珍尼亞州威廉斯堡，等歐姬芙留喺麥迪遜同姑母一齊住，讀多年高中。


米高安哲羅，又譯麥開蘭基羅、米開朗基羅，係意大利文藝復興時期有名嘅雕塑家、畫則師、畫家、詩人。佢嘅雕刻作品『大衛像』同 『Pietà』舉世聞名，同達文西、拉斐爾齊名。佢1475年喺佛羅倫斯加柏里斯鎮出世。


熱蠟畫係指將加熱咗成液體狀態嘅蜂蠟同粉狀顏料溝埋形成有色熱蠟，再用呢啲有色熱蠟畫出嚟嘅畫，亦有熱蠟畫會採用蜂蠟以外嘅蠟或者喺啲蠟嗰度加入少少亞麻籽油等嘅物料。熱蠟畫通常會係畫喺木頭、石頭或者畫布上面，一般會用畫刀等金屬架生或者特製嘅畫筆嚟畫上去個表面嗰度，畫好想要嘅圖案之後，畫畫人就會等啲蠟慢慢冷卻變硬，形成一幅完成作品。


馬奈嘅畫風驟眼睇應該屬於古典嘅寫實派畫風，人物細節都相當之有真實感。但係馬奈之所以亦被歸為印象派畫家嘅原因，在於佢所畫嘅主題，顛覆咗寫實派嘅保守思考。要畫戰爭，就畫衝突性高嘅，被處決嘅畫面。要畫野餐，就畫爭議性高嘅對比，裸女自然噉坐喺着西裝嘅紳士身邊。


草地上嘅午餐係馬內嘅成名作品，係1863年巴黎引起好大關注。幅畫介乎於現實主義同印象派之間，當時仲未有印象派出現或者俾人公開承認。因為幅畫線條忽然細緻忽然簡略，俾人一種未完成嘅感覺居多，所以比大眾認為係印象派嘅前身。


而引起關注原因，並唔係因為裸女，而係因為裸女身邊兩個男人好明顯係普通男人，仲要係馬奈嘅細佬古斯塔夫同佢妹夫費迪南德·里郝夫，而個裸女同兩個男人又咁近甚至有身體接觸。喺當時嘅西方，畫裸女冇問題，女神赤裸冇問題，一群裸女都可以。


不過畫公仔畫出腸，表明係妓女就一直都唔會有人咁做。因為當時巴黎雖然有大量妓女，但係一般冇人會去揭瘡疤。如果留意幅畫左下角，會見到有隻青蛙仔。而當時法文嘅青蛙仔「grenouille」帶有好多種含義，令人基本可以肯定佢係個妓女。


綵排，粵文又有叫演練、排練或者排演，喺演藝上係指表演者喺真係正式上台表演之前，嘗試重複噉喺冇觀眾睇住嘅情況下表演幾次先，目的係想自己能夠更加熟習要表演嘅內容，等自己真係正式上台表演嗰陣出錯嘅機會下降。


柏保路·魯伊斯·畢加索，全名Pablo Diego José Francisco de Paula Juan Nepomuceno María de los Remedios Cipriano de la Santísima Trinidad Ruiz y Picasso，有時亦譯做畢家索、畢卡索，係西班牙畫家、雕塑家，法國共產黨黨員。


中國朝代係指自禹響公元前2070年建立夏朝到公元1912年宣統帝退位清朝滅亡為止，喺中國史上由家族以君主制實施世襲統治嘅政權同相應嘅歷史時期。「中國朝代」唔單止係有漢族建立嘅政權，而係包埋其他民族嘅政權喺入面。


漢文嘅「朝」字原本嘅意思係「早晨」、「今日」，喺政治上引申成為當政者政權噉解，同佢相反嘅字係「野」。「朝代」係指「劃時代」政權執政嘅時代，喺史學上可以用嚟對一個期間所發生嘅事件、趨勢、人物、文物等進行論述。


中國史上有好多通過世襲統治嘅君主制政權，有啲時期得一個大一統王朝統治緊中國，而其他時期就有多個王朝同時存在。著名嘅中國王朝有秦朝、漢朝、唐朝、宋朝、明朝、清朝等。延續時間最耐嘅中國王朝係周朝，一共存在咗789年，不過喺史學上分成西周同東周。


禹係中國史上第一個王朝夏朝嘅建立者，所以佢通常畀史學家睇成係中國世襲統治嘅創立者。理論上，中國君主係中國政權嘅至高統治權力者，通過世襲傳承，形成「家天下」嘅局面。喺政治權力開明嘅時候就叫做「與士大夫共天下」。


朝代更替，又叫「改朝換代」，係中國史入便嘅一個特徵。有一啲史學家嘗試以君主嘅德行嚟解釋王朝嘅興衰，然而其他嘅史學家則將呢種歷史發展歸咎於有形嘅方面。其中，朝代循環係用嚟解釋中國朝代更迭嘅一個重要嘅理論。


喺同樣嘅時期，其他勢力亦都喺明清易代嗰陣割據建國，好似李自成同張獻忠分別建立嘅大順同大西。清朝喺取代明朝之後用咗二十年左右先完成咗中國本部嘅統一。由呢個例子可見，朝代更替其實係複雜而且漫長嘅歷史發展。


同樣嘅，喺先前嘅隋唐易代亦都出現咗好多割據政權。呢個時期嘅勢力有李密嘅魏、薛舉嘅秦、高曇晟嘅齊、宇文化及嘅許、沈法興嘅梁、梁師都嘅梁、竇建德嘅夏、王世充嘅鄭、朱粲嘅楚、林士弘嘅楚、高開道嘅燕、輔公祏嘅宋等。


中國世襲君主制統治喺公元1912年辛亥革命成功之後結束，中華民國取代咗清朝嘅法統。民國成立之後，雖然亦都有幾個試圖恢復世襲君主制嘅事件發生，但係所有呢種類型嘅政權最尾都以失敗告終。所以，史學家一般以公元1912年2月12日宣統帝愛新覺羅溥儀退位作為中國世襲君主制統治嘅終結。


喺分裂時期，王朝同王朝之間嘅關係通常關乎政權嘅正統性，而正統性則係嚟自天命。分裂時期嗰陣，漢族建立嘅王朝通常用華夷之辨嚟加強自身嘅正統性，同時拒絕接受其他民族創建嘅王朝係正統嘅政權。非漢族嘅王朝則自稱係中華文化同中國史嘅傳承者，亦都自稱係正統。


雖然喺分裂時期多個王朝並立嘅局面引起咗朝廷官員同史學家嘅正統之爭，北宋政治家歐陽修就話響分裂時期無一個王朝係正統。如果係噉睇，宋朝嘅正統地位係嚟自佢結束五代十國亂局嘅能力，唔係嚟自後周。同樣嘅，歐陽修認為三國、十六國同南北朝等分裂時期亦都無正統王朝。


中國史上有幾個王朝係出自同一個家族，但係因為國號唔同或者政權發生咗一啲根本性嘅變化等原因而畀後世嘅史學家以唔同嘅名嚟區分。另外，亦都有王朝自稱係某個先前王朝嘅後裔嚟得到或者加強佢統治嘅合法性同正統性。


「大一統王朝」係指完成咗中國本部統一嘅王朝，無論建立王朝嘅民族係邊個都好。「中國本部」，又叫「中國本土」，係漢族嘅傳統聚居地，同「中國」唔係一樣嘅概念。完成咗中國本部統一而且君主稱號係皇帝嘅王朝可以叫做「中華帝國」。


中國史上有幾個王朝嘅國號係有個「大」字。朱國楨嘅《湧幢小品》指出第一個帶有「大」字嘅國號係元朝嘅「大元」。不過，其他嘅歷史材料，如同脫脫編修嘅《遼史》同《金史》，記錄咗喺元朝之前亦都有王朝嘅國號入便有「大」字，好似遼朝嘅「大遼」同金朝嘅「大金」。


曾經喺一啲歷史時期由中國政權統治嘅其他地區則涵蓋喺相應嘅中國政權嘅歷史入便。響「中國」之外地區但係有中國血統嘅王朝都唔包埋喺呢個表入便。另外，曾經統治過響「中國」之外嘅中華朝貢國嘅王朝亦都被排除喺呢個表之外。


呢個國家喺日本殖民時代畀日本人叫做李氏朝鮮，呢個用語係朝鮮民族/大韓民族啲人比較抵制嘅。而家大韓民國唔用呢個講法，直接叫佢朝鮮。喺朝鮮民主主義人民共和國出於意識形態，就叫佢朝鮮封建王朝。皆因國王姓李，又叫李王朝，簡稱李朝。


趙少昂16歲拜嶺南畫派大師高奇峰門下，1930年得到「比利時萬國博覽會」金牌獎殊榮，同年喺廣州創立「嶺南藝苑」。1948年定居香港，重開「嶺南藝苑」授徒，培育咗好多喺藝壇獨當一面嘅藝術家。1950年代同1960年代多次出訪歐美同東南亞多國，舉行展覽同講座，傳揚中國繪畫藝術。


文人畫，又有叫「士人畫」泛指古代唐人社會當中文人同士大夫畫嘅畫，以別於宮廷畫同民間畫。文人畫講究全面嘅文化修養，提倡「讀萬卷書，行萬里路」，必需要做到詩、書、畫同印相得益彰，表達嗮人品、才情、學問同思想等一個文人要有嘅素質，題材上多數為山水、花鳥同梅蘭竹菊等。


宋徽宗睇見遼國唔夠新崛起嘅金國打，佢想攞返燕雲十六州全部，就唔理同遼國嘅「澶淵之盟」，喺1120年同金國訂立「海上之盟」，約定夾攻遼國。但係宋軍連就嚟亡國嘅遼軍都打唔贏，最後係金軍佔領埋本來約定由宋軍攻佔嘅大同同燕京。


葛飾北齋，或者就噉叫北齋，幼名時太郎，係日本畫師，至叻浮世繪、版畫、唐畫。佢至出名嘅作品係一輯《富嶽三十六景》，約莫1831年畫成。呢套作品當中，1820年嘅《神奈川沖浪裏》，更加係世界知名。北齋係江戶時代嘅人，喺江戶出世。


波斯細密畫係波斯藝術最出名嘅嘢之一，亦係波斯畫藝嘅主要組成部份。細密畫係指一幅幅畫喺細張嘅紙上面嘅畫，好多時會配合書法一齊出現，成日俾人攞嚟做書裏面嘅插圖。無論係書籍插圖定係打算保存尼類作品相冊中嘅單獨藝術作品。


波斯細密畫藝術嘅起源好難追溯，因為它主要係蒙古同帖木兒時期達到頂峰。 伊朗嘅蒙古統治者灌輸咗中國畫嘅崇拜，並帶來咗大量嘅中國工匠。 紙本身於公元 753 年從中國傳到波斯。 因此，中國嘅影響係非常強大嘅。


係過去嘅十個世紀裡，有許多偉大嘅文學作品激發咗當時偉大嘅藝術家嘅靈感。 10 世紀末，費爾多西創作咗他嘅不朽史詩《列王記》，大約有 5 萬副對聯，通過事實同傳說講述咗尼個國家從創世到建國嘅歷史。 7 世紀阿拉伯人嘅征服。


13世紀見證咗著名嘅《布斯坦》同《戈勒斯坦》嘅作者薩阿迪創作嘅偉大作品。《戈勒斯坦》係一套寓教於樂、寓教於樂嘅軼事同諺語，以優雅嘅押韻散文寫成，不時以合適嘅詩句寫成。《布斯坦》係一首說教詩，語氣抒情，成分軼事。


係 14 世紀，有 阿米爾.可蘇.德拉菲、吉爾克瑪尼、吉菲 和 卡瑪爾可扎迪 嘅啟蒙和浪漫作品。 15 世紀係多面詩人賈米嘅時代，他寫了《七首名七王座或大熊座》嘅史詩。 佢嘅詩歌涵蓋咗先前文學嘅所有不同類別。


大量鼓舞人心嘅 文學作品催生了許多重要嘅微型畫派，每個畫派都有自己獨特嘅風格，創造了多種多樣嘅繪畫作品。 正係通過尼點流派，細密畫係伊朗和中亞都取得咗輝煌嘅發展。 最有影響力嘅三所學校分別位於設拉子、大不里士和赫拉特。


13、14世紀，法爾斯首府設拉子見證了文化生活嘅新發展。 尼係薩阿迪、卡朱克曼尼和哈菲茲嘅時代。 詩歌盛行，微型畫都盛行。呢一個時期插畫家最重要嘅作品之一係“沙那馬哈”，係設拉子，有大量畫家致力於此。


儘管如此，設拉子學派還係在整個伊朗產生了巨大影響，到 15 世紀末，它生產了最高質量嘅縮影。尼扎米 嘅“卡密史”插圖係史拉子藝術巔峰時期嘅一個例子。 無論係構圖還係細節分佈，以及輪廓嘅輪廓，一切都係完整而清晰嘅。


15世紀初，史拉子同大不里士藝術流派嘅唔同藝術風格之間出現咗更密切嘅聯繫。 今次與帖木兒征服巴格達同大不里士之後開始嘅畫家大遷徙有關。 佢嘚中嘅許多人被帶到征服者嘅首都撒馬爾罕，以及佢嘅孫子、史拉子嘅統治者伊斯干達蘇丹嘅宮廷。


15 世紀上半葉，赫拉特成立了一所藝術學校。 大不里士同史拉子學校最優秀嘅藝術家搬到尼度。 係早期嘅赫拉特微型人物畫變得更加熟練，繪畫也獲得了更高嘅準確性。 隨著畫家技巧嘅提高，人物嘅擺放更加自信，構圖嘅韻律結構變得更加複雜。


赫拉特畫派最著名同最有影響力嘅畫家之一係卡瑪爾偶本扎，佢嘅創作藝術深受詩人賈米同納瓦伊作品嘅影響。 係佢嘅作品當中，出現咗一種獨特嘅關注，不僅描繪了人物，總描繪咗佢嘚日常生活中嘅事物。本扎嘅畫為它嘅真正綻放帶來了縮影。


「雪舟」係法號，諱「等楊」，所以佢又名「雪舟等楊」，1420年響備中國赤濱出世，本姓小田，家族據說係武家嚟。細個響寶福寺出家，學習文藝，10歲前往京都嘅相國寺，跟春林周藤學修禪，跟天章周文學畫畫。1454年去到周防國。


1465年獲楚石梵琦賜「雪舟」兩隻字，據講嗰時佢就攞「雪舟」嚟做法號。佢嘅號唔知幾時由「拙宗」改為「等楊」，由於佢同雪舟係同一時期出現、畫風相似加上個名日文發音類似，所以被後人認定係同一個人。1467年跟住遣明使船隊去到明朝，行遍中國各地，用咗兩年時間接觸同埋研究水墨畫，甚至住響天童寺嗰陣獲得稱號「四明天童山第一座」，《四季山水畫》就係響佢到中國期間完成。


中國嘅自然景色對雪舟產生好大影響，明白到「風景就係最好嘅老師」，所以佢嘅畫風亦變咗，早期主要係畫關於宗教人物，去咗中國之後就廣泛學習唐、宋、元嘅繪畫。1469年返日本，分別響周防國、豐後國、石見國進行創作活動。


藝術史學家認為，呢一點就係 19 世紀尾同廿世紀初嘅西方世界起咗一大柞藝術運動嘅主因之一－畫家唔可以再靠「畫得真實」嚟搵食，於是佢哋就開始唔重視「畫得真實」，而係變成著重用抽象化嘅畫嚟表達自己嘅情感或者諗法－呢點可見於印象派同表現主義等嘅藝術運動當中。


中新世後期，出現咗獨角犀牛嘅祖先。目前，重生存緊嘅獨角犀牛只有爪哇犀牛同印度犀牛，都係分布喺亞洲。喺中新世之後出現嘅犀牛身型同現代犀牛好接近。其中有下唇比上唇略為大啲嘅大唇犀，下頜有兩隻大牙向前伸出，生活喺濕地，食水中嘅植物。


犀牛鍾意獨居，個體之間好少接觸，只有白犀牛以大約10隻嘅數目群居。多數時候都會避開人類，但喺交配季節時期嘅犀牛公，或帶住犀牛仔嘅犀牛乸，受少少刺激就會攻擊任何目標，包括人類。其中黑犀牛係犀牛中脾氣最差嘅，會主動攻擊任何陌生嘅氣味或聲音，黑犀牛跑得好快，即使喺荊棘中亦可以以每個鐘頭45公里速度衝過嚟，喺無擊中目標嗰陣，轉身速度亦都好快。


亞洲嘅犀牛有單角嘅印度犀牛、爪哇犀牛同兩隻角、全身生滿毛，最原始嘅蘇門答臘犀牛。而印度犀牛係犀牛類中體型最大嘅品種。爪哇犀牛身形重細過印度犀牛。因為犀牛角被人認為珍貴嘅中藥材，所以一直被大量濫殺，數量正日漸減少，其中屬於祖先型嘅蘇門答臘犀牛，幾乎已經完全見唔到蹤影。


非洲有白犀牛同黑犀牛兩種，佢哋都係兩隻角，白犀牛身型比黑犀牛大一倍，白犀牛係現時犀牛中最進化嘅一種，喺草原上由3至4隻組成家庭族群，主要食草，據講犀牛仔喺食草之前嘅一段時間，會先食父母啲屎適應吓。黑犀牛鍾意住喺灌木叢中，單獨生活，以小樹枝同樹葉為生。


圖則方便建築師、土建工程師，機電工程，冷氣工程、消防工程、景觀設計，城市規劃、繪圖員、測量員、工程報價、發展商、室內設計師、建築承包商、地盤工人、裝修、供排水、業主、保安、消防、訪客溝通用同興建完工修改等嘅用途。


圖則係建築物所有圖，以比例畫出來，表現建築物外內各個空間及系統，室內包括牆體、出入口動線、窗位置圖，傢俱及物件分佈。圖則方便建築師、土建工程師，機電工程，冷氣工程、消防工程、景觀設計，城市規劃、繪圖員、測量員、工程報價、發展商、室內設計師、建築承包商、地盤工人、裝修、供排水、業主、保安、消防、訪客溝通用及興建完工修改之用。


武則天係大唐世家大族出身，阿爸係唐朝開國功臣，鄉下喺山西文水。武則天十四歲就俾唐太宗李世民選入後宮。喺唐太宗過身之後，佢被安排入佛寺做尼姑。但嗰陣時唐太宗個仔唐高宗李治做太子嗰陣已經好鍾意武則天，所以選返入皇宮，後來重做埋皇后。


年畫，畫一種，起源於古時中國，遍至鄰近地方，好似日本、韓國同越南。韓國又叫歲畫，異字歲畵，越南又叫幀節。年畫一年換一張，新年時換，所以叫年畫。年畫原意趨吉避凶，趕走邪魔，迎接吉利。最初手繪，及後用版畫，方便大批大批咁印，現代已改用新式印刷術。


International Council of Design，原名 Icograda，係代表平面設計嘅國際專業組織，1963年成立，總部設喺滿地可，成員大多數係世界各地嘅平面設計協會同美術學校，目前代表51個國家嘅122個組織。


彩通係美國新澤西州博根縣嘅專門研發色彩嘅權威機構，1963年由羅倫斯·赫伯一手創辦，總部喺卡爾斯塔特商業大道590號。間嘢主要研究色彩為主，佢喺研究數碼、紡織、塑膠、建築同室內設計等領域啲色彩都好出名下。


格式針對嘅其中一樣相嘅特性，就係假定正常嘅相唔會有一大片顏色完全一樣嘅部分，所以如果原圖其實唔係相，或者其他原因有一大片一樣色嘅部分，喺還原幅圖嘅時候畫質就會即刻變差，即係有所謂嘅 artifacts。


火焰嘅中間嗰埐係內焰。喺外焰用咗嘅氧氣喺用唔嗮嗰時用嘅火焰，由於佢唔係幾夠氧氣，所以氧化反應嘅溫度重低過外焰。由於佢冇乜點畀氧過嚟，加上係唔完全燃燒，有還原作用嚟還原喺氧化入面攞嘅氧气。所以佢嘅第二個名係「還原焰」。


由於火焰所產生嘅熱量嘅密度重細過周圍嘅空氣，所以喺火焰嘅周圍就出現咗氣流上昇。而嗰啲上升咗嘅空氣俾氣流吹成一嚿先至出咗好似耳仔噉嘅嘢，而火焰最上面燒出嚟嘅嘢係生成類似氧化物嘅氣體出嚟。而且呢啲火焰喺有新嘅可燃氣體嚟咗之後重會繼續燒落去。


火焰喺唔同嘅情況都有唔同嘅顏色。嚴格啲嚟講，火焰係冇一個固定嘅色。甚至係物質含有元素或溫度唔一樣嗰陣，色彩都唔一樣。不過如果一樣嘢加熱到某個溫度就識得燒，重會有白熾。重有嘅係，唔係所有藍火嘅溫度重高過黃火。


最熱嘅火焰溫度係C4N2，火焰色係好光嘅藍白色，而火焰溫度可以去到4986.85℃。如估喺臭氧嘅環境入面，甚至可以去到5726.85℃咁高。佢之所以咁高溫係因為喺燃料入面缺少氫氣，加上冇其它帶有水元素嘅輔助燃燒物存在。


紙皮石，或者叫瓦仔、階磚仔、馬賽克方塊石、馬賽克磚或馬賽克方石，係建築材料，建築牆裝修表面用物料。階磚仔係個俗稱，因為成品以幾十塊小方塊石為一組，石面貼嚮一塊紙皮上，所以又叫「紙皮石」。使用時，地盤三行工人，將紙皮石背面用水泥鋪貼嚮牆表面，等到水泥硬化成石屎之後，再用水噴濕塊紙皮，將塊紙皮撕走，洗刷乾淨，就可以交貨。


等軸測投影，又叫等軸投影、等距投影或者等角投影，係正投影法嘅一種，指描繪緊嗰件物體以一定嘅角度傾斜，令到由幅 2D 圖像望落，好似件物體喺 3D 空間裏面嗰三條軸彼此之間成 120° 角噉嘅樣。喺畫工程圖或者建築圖則嘅時候常用，畫插圖亦都有時會用。


喺一場遊戲入面，十個玩家分成兩隊對戰，佢哋要守自己嗰半邊地圖並攻佔對面嗰半邊。每個玩家各自操縱一個角色，每個英雄都有自己唔同嘅技能。遊戲進行期間，英雄可以獲取經驗值升級同埋獲取金幣去買裝備，去強化自己，打敗敵隊。


英雄聯盟嘅評價普遍正面，主要嘅批評係無法處理玩家喺遊戲內嘅負面、不良行為，Riot曾經多次改革遊戲入面嘅玩家不當行為舉報系統，但係都無辦法令玩家嘅一啲負面行為，例如辱罵隊友、搶路、偷小兵、偷野怪呢啲toxic嘅行為得到懲罰。


英雄聯盟好多時被形容為世界上最大嘅電子競技遊戲，每年一度嘅英雄聯盟全球總決賽由十二個賽區組成，喺2019年嗰屆有超過一億人收睇，同時收睇人數曾經高達四千四百萬，比賽有喺網上直播平台Twitch、YouTube、Bilibili同埋有線電視運動頻道ESPN播出。


英雄聯盟係一隻isometric視角嘅MOBA遊戲，玩家控制一隻有特殊能力嘅角色去對戰。截至2021年11月，總共有157隻唔同嘅英雄畀玩家揀。遊戲期間，玩家可以透過擊殺敵隊「小兵」、英雄、摧毀敵隊建築物同擊殺中立「野怪」獲取金錢同經驗值。


召喚峽谷係英雄聯盟嘅主打地圖，亦都係電子競技入面採用嘅地圖。喺呢個地圖有唔計積分嘅一般模式，同計分嘅積分對戰模式，積分對戰再細分「單排/雙排」同「彈性積分」兩種。積分模式採用ELO計分系統，分為九個階級，由低至高分別係鐵牌、銅牌、銀牌、金牌、白金、鑽石、大師、宗師同菁英。


呢個系統喺Windows 2.0發佈咗唔夠一年，就喺1988年5月27號發佈咗佢嘅Windows/286嘅2.10版同Windows/386嘅2.10版。如估第一次安裝呢個Windows系統嘅話，一定要有硬盤先至得。


1989年3月13號，微軟發佈嘅Windows2.11嘅Windows/286同Windows/386版本，而呢啲版本喺內存管理、尤其係AppleTalk嘅支援同快速打印、重有打印機驅動升級嘅功能入面改咗啲噉。


Windows 3.x家族係微軟喺1990年到1994年間所發行嘅Windows系列操作平台。其中嘅3.0版係第一個喺世界上獲得成功嘅Windows版本，令微軟嘅作業系統可以同蘋果電腦公司嘅Macintosh電腦以及喺圖形使用者介面嘅Commandore嘅Amiga競爭。


Windows 98嘅第一版喺1998年6月25號發行。呢個系統係基於Windows 95上編寫，佢改良咗硬件標準嘅支持，例如MMX同埋AGP。其它特性包括對FAT32文件系統嘅支持、多顯示器、Web TV嘅支持同埋整合到Windows圖形用戶界面嘅Internet Explorer，叫做活動桌面。


另外喺內存管理中，改進咗Windows 95喺同一記憶體區段混合存放嘅16位元程式碼同埋32位元程式碼，容易發生導致一個程式發生錯誤就會連帶造成成個系統崩潰嘅問題。從Windows 98開始，記憶體管理上有革新嘅進步，即係將16位元同埋32位元程式碼放喺唔同記憶體區段執行，一旦某一個應用程式發生咗錯誤，就可以關閉嗰個程式，而唔影響成個系統嘅運作。


從Windows 98開始嘅多任務操作系統，亦都同Windows 95嘅先佔性多工有完全唔同嘅改善。佢可以由使用者決定平均分配系統資源進行多工，或者將某一個唔急住要完成、完成時間比較長嘅程式設為背景執行，大幅增加多工作業嘅實用性。


Windows Me係一個16位元／32位元混合嘅Windows系統，喺2000年9月14號由微軟公司發行。Windows Me係現時最後一個基於DOS嘅混合16位元／32位元嘅Windows 9X系列嘅Windows。


Windows 8係微軟喺2012年10月推出嘅電腦作業系統，採用同Windows Phone 8相同嘅NT內核。佢嘗打造一個喺平板電腦、手提電腦、桌上電腦同智能手機等都可以用嘅跨平台操作系統，被認為係微軟反擊主導平板電腦同手提電話操作系統市場嘅蘋果 iOS 同 Google Android系統。


佢除咗具備微軟公司嘅傳統視窗系統顯示方式之外，亦會強化更適合使用於觸控螢幕嘅平板電腦設計，使用類似 Windows Phone 作業系統中嘅動態方塊界面，新系統可透過官方嘅網上商店 Windows Store 買軟件等新功能同特性。


杯，有時會寫做盃，係用來裝嘢飲嘅盛器，上面開口，一般來講杯身高度係長過杯口直徑，等嘢飲無咁易輕輕搖下就瀉。相反，個口闊係長過身高，多數就叫做碗。有啲唔係用來裝嘢飲，而係裝液體，好似燒杯。有時甚至唔係用來裝液體，好似珓杯。


成間富士通有158,000人，重有500間子公司。其中一間子公司Fujitsu Client Computing喺2018年俾中國聯想電腦收購一半股權。國際上，佢嘅主要對手係國際商業機器，而過去本土對手係NEC。


openSUSE係以Linux核心為基礎，提供符合一般日常使用嘅操作系統。由開放社區嘅openSUSE Project所開發，並由Novell贊助。2004年1月當Novell收購SuSE之後，Novell決定將SuSE Professional產品開源，包括SUSE Linux引以為傲嘅YaST打理架生，以加入社區力量，協助佢開發其商業產品SUSE Linux Enterprise。


Nexus 9係一款由Google同HTC一齊做嘅平板電腦，又係Google Nexus系列嘅第4款平板電腦。同之前7英寸/10英寸嘅Nexus 7/Nexus 10唔同嘅係，呢款平板有8.9寸屏幕。


唱機或者唱盤，又或者講明係黑膠唱盤，係用來播黑膠碟嘅電器。主要部分包括摩打、金屬圓盤、圓盤上面嘅軟膠墊、唱臂同唱頭，傳統上圓盤上面會有兩三行點，分別對應大碟嘅 33 轉、細碟嘅 45 轉同好少用嘅 78 轉三種標準轉速，本來係用來畀人用肉眼觀測速度啱唔啱，使唔使微調，後來有自動測速度嘅唱機，啲點就變咗可有可無。


助聽器係由收音器、擴音器、喇叭組成。另外，某啲助聽器需要配合耳模使用。耳模嘅作用除咗固定助聽器、防止聲音迴輸、佩戴得舒適之外，更重要嘅係用於改善助聽器嘅聲學特性，影響助聽器嘅聲音輸出效果，令到佢更適合佩戴者使用。


特質理論係性格心理學上其中一個最重要嘅概念。根據特質理論，性格呢樣嘢可以想像成由一個個嘅性格特質組成，每個特質都係一個可以喺人之間有差異嘅心理行為變數。例如衝動噉，衝動被指可以想像成唔同人之間嘅自控能力差異－有啲人比較擅長壓抑自己「去攞想要嘅嘢」嘅行動，有啲人冇咁擅長做呢樣嘢，後者算係比較衝動。


效度量表係心理測量學上嘅一個概念，係指一個心理測驗入面有一啲加落去用嚟探測做測驗嗰個人「有冇認真作答」嘅題目。例如係其中有三條題目查實係量度緊同一樣行為，而如果有個做測驗嘅人喺呢三條題目上嘅分數差異大，就表示佢可能冇認真噉作答。


工業革命經濟動蕩時，19世紀末同1900年代初社會改革中出現人道主義。20世紀20年代，英國中好多參與女權主義婦女都推動人道主義。由於人道主義者對議會造成壓力，童工同非技術工人殘暴時間，同工作條件上立法。


感覺追求傾向嘅體現可以視乎一個人嘅第啲性格特質而有異。舉個例說明，如果佢有感覺追求傾向得嚟又衝動，就有可能會為咗貪新鮮而吸毒，但如果佢有感覺追求傾向得嚟又有自控能力，就可能會比較傾向用「試玩多啲唔同嘅視像遊戲」等冇咁有害嘅方法嚟展現佢嘅感覺追求傾向。


大氣電波，學術上叫無線電頻譜或者無線電波譜，係指3Hz到300GHz嘅無線電電磁波嘅波譜，屬電磁波譜嘅一部份，用途好廣，無論電視機、收音機、手提電話、對講機、無線網絡、雷達都會用到唔同頻率嘅大氣電波。


《月黑高飛》，係一部1994年上映嘅美國片，由法蘭克·戴倫邦特執導，根據史提芬·京1982年中篇小說《麗塔海華絲與鯊堡監獄的救贖》改編。雖然首映嗰陣嘅票房唔係太好，但喺家庭影院市場同租碟市場方面，可以話係風頭躉，長期同「教父」爭奪「史上最佳影片」呢個第一把交椅。


影片講述銀行家安迪·杜佛倫因涉嫌謀殺夫人同埋佢嘅情夫被判無期徒刑，進入鯊堡州立監獄服刑後，他同幫獄友走私各種違禁商品嘅埃利斯·「瑞德」·雷丁做咗朋友，同時利用金融才能幫典獄長同獄吏洗錢逃稅。其他演員包括威廉·湯瑪斯·桑德勒、克蘭西·布朗、吉兒·貝羅斯同詹姆士·惠特摩。


舉個例說明，華爾茲呢種曲種用嘅典型拍號係 3/4，即係話典型嘅華爾茲樂曲每段節拍有三吓拍子，當中每吓拍子係一個四分音符咁長，每段小節第一吓拍子強，而華爾茲成日都會用類似附圖噉嘅伴奏－首伴奏係「1 2 3，1 2 3，1 2 3.


..」噉嘅規律，當中每段節拍第一吓拍子強，似十足華爾茲應有嘅節奏噉，所以呢種伴奏攞嚟傍住一首華爾茲樂曲可以起到「幫演奏同嘗試跟首曲跳舞嘅人留意住啲拍子」嘅作用－聽住華爾滋樂曲跳舞嘅人可以聽住伴奏嘅「1 2 3，1 2 3，1 2 3.


舞龍係起源於中國嘅傳統舞蹈。舞龍同舞獅，古時係嚮一年中嘅大型節慶裏面節目之一。隨住華人移民到世界各地，而家舞龍呢個文化，已經遍及中國、台灣、香港、東南亞，以及歐美、澳紐各個華人集中嘅地區，成為中華文化嘅一個標誌。


舞龍嘅傳統包括一個點睛嘅儀式。古代嘅點睛係尊請皇帝嚟，以紅沙點龍睛，意謂賦予光明，賦予力量。係民間，則由識武術者，嚮表演一套武功之後點睛。點睛者，武術一個比一個高超，故而點出之睛亦愈見渾圓。所以古代點睛之處，往往係武林高手會集之處。


默劇係一種以身體表演嘅藝術，演出者基本唔用文字同語言，只用自己身體嘅形體動作，表現出唔同嘅情緒、情節同故事。 喺好多現代默劇表演之中，演出者甚至唔用任何道具，只以動作畀觀眾感受幻想中嘅無形道具。 有啲默劇表演者為咗令觀眾注意力集中喺佢嘅身體而唔係面部表情，會戴上素白色嘅面具演出。


默劇開始進入劇場演出係喺古希臘時期，當時期嘅默劇演員所演出嘅內容係用複雜嘅動作同手勢來描述每日生活嘅片斷。嗰陣時嘅默劇演出原則係建立喺動物行為學上，以教化人心，端正品格為主。 從希臘羅馬時代發源嘅默劇，其實一直存活喺正式劇場演出嘅邊緣，以諷刺或者滑稽嘅方式呈現喺觀眾眼前。


默劇娛樂大眾嘅最高峰係喺中世紀16世紀嘅意大利，為意大利即興喜劇，喺街市或者市集嘅地方演出。街頭演出者開始帶個誇張古怪嘅面具，以彌補技能不足。劇團會離開家鄉到外地去巡迴，傳播至歐洲各地。默劇藝術喺法國廣為流傳時期，好多傳統默劇手勢同默劇動作變得更加廣為人知。


即興劇係一種冇劇本嘅戲劇演出形式，每場演出從現場觀眾畀嘅一啲簡單建議為靈感，演員喺舞台上合作即興創作出嘅戲劇。演員喺上台演出之前係完全唔知自己要做啲點樣嘅戲，佢哋都係接受咗觀眾嘅建議之後，然後每個喺台上演出嘅演員開始同其他演員開始互動噉做戲，自己諗出對白、情緒、動作等，其他演員要繼續諗點樣將故事接落去，慢慢一步一步噉將成套劇嘅劇情建構出嚟。


無論係任何型式嘅即興劇，都係由演員喺演出裏面即時發展對話同表演。因為具有唔可以預知嘅特質，而且總係發生令人意想不到嘅劇情，即興劇經常自然噉偏向喺喜劇風格。因此即興劇亦經常令人覺得係一種充滿活力同歡樂感嘅娛樂。


由一幕幕直接或間接相關嘅即興場景，所組成嘅長篇即興劇。演出時間可以由30分鐘到90分鐘，甚至更長。好似一齣有劇本嘅戲劇，可能係單線或多線劇情，可能有明確嘅劇種風格。無論係邊一種劇，長篇即興劇嘅演出，一樣係從觀眾嘅建議開始，演出內容冇劇本，亦未經過排練。


小丑係一種喜劇嘅表演者，喺舞台劇、馬戲團、綜藝節目、嘉年華、兒童節目、生日會等都好常見。佢哋表演嗰陣，多數都會着特大嘅鞋同特別嘅衫，佢哋塊面亦會油上顏色同畫上圖案，會戴個突出嘅膠鼻，呢啲化粧務求為觀眾帶嚟歡笑，通常小丑都會做出啲出醜嘅行為引觀眾笑。


魔術唔係只有掩眼法，而係一項務求違反客觀現象嘅表演藝術，必須有純熟嘅手法同精製嘅道具，瞭解觀眾嘅心理同良好嘅表演心態。一個成功嘅魔術能夠令到觀眾睇得如癡如醉，要靠非常好嘅表演同創意。魔術唔係一定要有特殊道具、助手、台前幕後嘅協助，有時候只需要身邊有嘅物件都可以變出一個好魔術。


一般人認為，魔術係一種違反客觀規律嘅表演藝術。係依據科學嘅原理，運用特製嘅道具，巧妙綜合視覺傳達、心理學、化學、數學、物理學、表演學等唔同科學領域嘅高智慧表演藝術。捉緊人嘅好奇、求知心理嘅特點，製造出種種令人覺得不可思議、變幻莫測嘅假象，從而達到以假亂真嘅藝術效果。


魔術係一種綜合嘅舞台藝術，魔術嘅完美呈現係魔術師準確操縱現場同埋掌控人心嘅結果。魔術依靠靈活運用光、聲、電等物理同化學嘅多種科學原理，用奇特嘅藝術構思，造成種種離奇巧妙嘅表演形象。魔術師經常利用轉移注意力、燈光效果同埋人嘅錯覺等原理嚟製作舞台效果，從而為觀眾呈現一幕幕精妙絕倫嘅魔術表演。


正確嘅魔術起源時間無從稽考，推測喺有人類活動開始就有魔術。魔術嘅起源係宗教同信仰。喺古代，啲人相信自然界中所有嘅事情，都係因為有精靈或神靈操縱，因此巫師或祭師利用人類迷信嘅心理，利用其他人唔知道嘅原理製造神跡，令人相信呢啲係由精靈或神靈所行出嚟嘅，藉由魔術強化宗教嘅儀式，令到嗰班信徒更加確認佢哋嘅信仰。


歷史上最早嘅魔術紀錄係喺古埃及，大約係喺西元前2600年，亦即係距離而家四千幾年前，古希臘嘅神殿亦利用咗魔術嘅原理。1823年發現嘅《威斯卡手稿》，文獻上記載咗一位名叫德狄嘅魔術師，受召為法老王進行表演。


佢將一隻鵝個頭斬咗，而斬咗頭隻鵝重識得郁，最後再將頭駁返去原本隻鵝度。嗰份紀錄描述咗呢位魔術師對塘鵝同公牛亦進行過相同嘅戲法。古希臘嘅神殿亦利用咗魔術嘅原理。例如祭司打開神殿大門嗰陣，風箱會吹向地面，祭臺上就出現咗火焰，重有利用風管製造識講嘢嘅神像。


而最早嘅戲法紀錄就係「杯同波戲法」，呢個係目前啲人所知道最古老嘅戲法。喺埃及嘅壁畫度亦有紀錄。而真正佢嘅歷史表演紀錄可以追溯到1世紀嘅時候。呢個戲法喺中世紀嗰陣大受歡迎，好多魔術師都廣泛喺市集度表演。


到咗中世紀末期，歐洲魔術師開始面臨嚟自教堂嘅強烈反對。因為嗰陣時啲人非常相信巫術同超自然現象，而教會相信超自然事件唔係出於聖靈就係出於邪靈嘅信念，令到任何未被教堂認可嘅魔法，就會被認為係黑魔法。只要有一個人指證，魔術師就會面臨審判。


即使受到迫害，魔術師依然係個既危險，又受到歡迎嘅職業。一些魔術師受到大地主同貴族嘅青睞同保護。呢個時期四處遊走表演嘅魔術師，只有有限嘅戲法可以進行表演。當時啤牌重未普遍，需要大型道具嘅戲法又昂貴。所以魔術師要依賴靈巧嘅手法同講故事嘅技巧。


近三百年前，宗教對於魔術嘅迫害逐漸加深，喺英王亨利八世統治期間，表演魔術嘅懲罰係死刑。到咗16世紀末，對女巫嘅迫害去到大屠殺嘅地步。由於呢啲瘋狂嘅行徑，好多魔術師嘅生命都受到威脅，若果唔透露魔術嘅秘密，可能會被處死。


因此促使咗第一本英文魔術書籍嘅誕生，1584年嘅「巫術探索」。呢本書嘅作者雷吉諾·史考特嘅目的，係為咗要拯救魔術師嘅性命，為咗將魔術師嘅技巧同女巫嘅邪惡力量作為區分，喺書度揭露咗唔少魔術嘅秘密，以證明呢啲睇落似奇蹟嘅神蹟，事實上係由一啲自然嘅技巧嚟達成，而唔係藉住邪惡嘅力量。


喺歷史上，只要有群眾聚集嘅地方，魔術師嘅表演就會高朋滿座。喺18世紀，啲人最經常聚集嘅地方係每年嘅市集。呢度會有各種馬戲、特技等表演。但係喺呢啲競爭之中，唯一嘅明星就係魔術師。18世紀最偉大嘅魔術師，係埃賽克·福克斯。


佢喺1720年代聲名大噪，喺每個城鎮嘅主要市集度，都能夠見到佢嘅蹤影。埃賽克嘅經典魔術係蛋袋，喺空無一物嘅袋裏面，不斷拎雞蛋同小物品出嚟。要睇福克斯嘅表演需要畀一先令。佢喺呢項技法嘅先師，因此成為咗高收入者，甚至重有一班忠實嘅支持者。


到咗19世紀，隨住劇院嘅興起，魔術師搵到新嘅舞台。最早將魔術帶到戲院，並喺劇院打出名堂嘅魔術師，被稱為「北方嘅大巫師」嘅蘇格蘭魔術師，約翰亨利安德森。佢嘅創新表演風格，影響咗後世眾多嘅魔術師。魔術師將巧手結合燈光同舞台效果，展開咗魔術嘅新紀元。


有史以嚟魔術師登上咗歷史嘅巔峰，好多魔術為咗因應戲院而誕生。十九世紀尾係魔術表演嘅黃金時期，各地嘅魔術表演都係高朋滿座。魔術師當時穿着正式嘅燕尾服，就好似當時去戲院嗰班觀眾一樣，呢個亦係魔術師着燕尾服表演嘅起源。


二十世紀初期最著名嘅魔術大師係逃脫大師哈利·胡迪尼，傳奇魔術大師胡迪尼，喺美國係家傳戶曉嘅人物，胡迪尼擅長於逃脫術表演，手扣、緊身衫、牛奶罐、中國水牢同最出名嘅水底逃脫。胡迪尼同時亦係揭發以魔術手法欺騙大眾嘅所謂特異功能人士嘅先驅者。


而家嘅職摔都會滲入好多娛樂元素，例如摔角手會分開正派同反派兩種角色發展對抗故事，因為咁嘅原固，有人會叫職摔做「體育娛樂」，至於喺日本，由於佢哋追求職摔入面嘅剛烈感覺，所以會叫做「鬥魂」或者「王道」，而喺墨西哥，佢哋會叫職摔做自由式格鬥。


早喺十八世紀，職摔已經出現，早期嘅職業摔角表演多數都係馬戲團入面嘅附屬表演，英文叫做 ad show，由於當時嘅傳媒並無而家咁先進，而馬戲團、遊樂場之類可以聚集群眾嘅地方，就成為好多人用嚟作為訊息交流嘅地方，而好多商人就會利用馬戲團、遊樂場可以聚眾嘅特點，去宣傳自己嘅商品。


當時馬戲團、遊樂場入面，都會有好多人做唔同嘅嘢去吸引群眾，而職業摔角表演就係其中一種。由於職業摔角嘅動作大，肢體語言豐富，所以戲劇性好強，因而令到職業摔角表演可以吸引到好多人去睇，成為宣傳商品嘅主要工具，亦因為呢個原因，所以傳統落嚟喺英文講嘅職摔組織或者公司都會叫做 Promotion，而嗰陣時啲表演做得最多嘅宣傳商品就係賣藥。


而隨住各種傳播媒體發達，加上科技發展，職摔再唔係只係馬戲團入面賣藥嘅表演。而且能夠獨立發展，加入好多唔同嘅嘢入去，例如煙花、燈光同音樂效果，唔單止大陣仗，娛樂性亦好豐富，令人賞心悅目，今時今日成為咗好多人會特登畀錢去睇嘅表演。


日本職摔叫做プロレス，係日文プロフェッショナルレスリング嘅簡寫，原本係英文 Professional wrestling 嘅日文讀法，嚴格嚟計其實係一個錯字，但係因為太多人用，慢慢就變咗做正字，而家好多人都用 Puroresu 嚟作為日本職摔嘅稱呼，而台灣就將 Puroresu 跟音譯做「普羅擂司」。


嚴格嚟講香港其實冇本土職摔，喺香港主要以播出外國嘅職摔節目為主，早喺1960年代尾，無綫電視就有播澳洲嘅職摔節目，而且大受歡迎，甚至可以話係狂熱，而且重喺1972年12月8號連續三日喺香港會球場舉行過摔角比賽，由何守信主持，而且場場爆滿。


由於職摔嘅表演性質，令職摔嘅形式可以比傳統摔角更加變化多端，所追求嘅亦以戲劇性同故事性為主，結果出現好多得意嘅情況，例如比緊賽嗰陣突然間有人出嚟偷襲，或者一啲有權有勢嘅人例如老闆咁，會走出嚟干擾比賽，或者取消摔角手資格，甚至可以有摔角手因為輸咗比賽之後唔服，而上返台毆打贏咗嗰摔角手都有。


不過正常嚟計，職摔由於係承傳自傳統嘅摔角比賽，所以規則上都係以制壓對手，將比賽對手制服為之贏，具體嚟講，職摔嘅目的，就係將比賽對手「制壓」，「制壓」嘅意思，係指背脊嘅兩個膊頭部份貼住個地三秒以上。任何一方能夠成功「制壓」對手為之贏。


除咗「壓制」同「關節技」，另一種贏比賽嘅方法係令對手出錯犯規，犯規有好多原因，例如離開擂台超過二十秒，有啲就計十秒，呢個時間入面返唔到上擂台就為之輸，用武器攻擊對手同樣係屬於犯規，不過唔計一啲畀用武器嘅特別比賽規則。


日本方面，而家日本最大嘅職摔公司，要算係由豬木安東尼奧開辦嘅新日本職業摔角、三澤光晴創辦嘅 Noah、Ultimo Dragon 創辦嘅鬥龍門，重有由高田延彥所搞嘅Hustle，都係而家喺日本最受歡迎嘅職摔組織。


生物回輸用儀器監測同測量身體嘅生理指標，譬如心率、呼吸、肌肉活動、皮膚電導度同腦電噉。爾啲數據被轉換成可讀嘅形式，通常係聲音、圖像又或者視覺反饋。透過爾種即時嘅反饋，一個人可以了解到自己身體嘅生理狀態，同學習點樣通過意念同行為來調節爾啲狀態。


值得注意嘅係，生物回輸唔能夠取代醫療，淨係可以做一種輔助治療技術。使用生物回輸係一種治療同訓練技術，通過測量同反饋身體生理指標，帮人學習調節名控制自身生理狀態。佢基於一個基本原理，即係人可以通過意識同反饋來改變自身嘅生理過程。


舉個例說明，想像有一隻電子遊戲，遊戲程式會創造一個遊戲世界，喺每個時間點，遊戲世界都處於某個狀態，而家遊戲世界發生某啲特定嘅事件，例如玩家角色嘅生命值變成 0，噉玩家角色嘅狀態會由「生勾勾」變成「死咗」，遊戲程式會收到一個訊息，知道呢件事件發生，並且按個程式嘅內容應對。


Arduino 係一套用嚟整單晶片硬件原型嘅套件，由意大利 Ivrea 互動設計學院副教授 Massimo Banzi 同四個朋友設計，2005年推出，包括一塊包含單晶片嘅電路板同一個跨操作系統嘅整合開發環境，透過 USB 來上載程式入嗰粒單晶片。


氦四核子有質子兩粒，中子兩粒，原子質爲四。由於質子帶正電，所以電荷爲正二。由於佢帶正電，喺射綫喺磁場之中，會偏轉一方。因佢帶電荷，會令物質電離。因爲咁，若果或吸或食射綫源入體內，射綫會破壞細胞。幸而喺體外，氦四核大重，容易阻截，紙一張就擋到，而層皮都擋佢入體內。


乙種射綫，又寫β射綫，係射綫一種，由核子放射出來，以高速橫行，達光速九成。佢本質係電子，係粒子一種，所以又叫乙種粒子或者β粒子。β係希臘字母第二，讀似卑他，拉丁拼寫beta。常見乙種射綫嘅電子，係負電子，但亦有指反電子，旣係正電子，視爲反乙種射綫。


李綺雯係香港藝人，亞洲電視2001年女優選拔賽冠軍，外號「𡃁妹」，之後喺亞洲電視主持咗多個節目，目前為無綫電視旗下嘅經理人合約藝員。佢喺大埔聖公會莫壽增會督中學畢業，其後中六轉讀保良局莊啟程預科書院，同年參加女優選拔賽。


𡃁模解做𡃁妹模特兒，係新入行做模特兒嘅少女所以多數冇受過專業訓練，或冇職業模特要求身體質素，主要賣點係青春、性感同埋同觀眾冇代溝。而家正規推廣活動成日用𡃁模之外，𡃁模重可能參加私影同出寫真集，甚至會提供性服務，當成功轉型，會成為正規模特，或向歌影視發展。


抽筋，唔自主突發肌肉收縮，通常只係一陣，而非長久，多常無傷害。發作時幾痛，發作肌肉郁唔到。開始好突然，之待持續數秒，數分鐘，嚴重啲成個鐘計。骨骼肌有，平滑肌有。骨骼肌抽，一係過攰，一係缺少幾類礦物質，缺鉀，缺鈉，缺鎂，都可能。


分裂腦實驗係腦神經學歷史上好出名嘅一連串實驗。研究者搵咗一拃受試動物個體返嚟，開刀將呢啲受試動物嘅腦樑切除，目的係想睇吓腦樑被破壞會引致啲乜嘢後果，從而剖析腦樑同埋左右腦之間嘅通訊喺個腦嘅運作當中扮演咗咩功能。


喺西方國家 1930 年代以來，學校同公共圖書館都有錄音書，出售音樂鋪頭亦有少少。喺卡式帶，光碟同下載年時代之前，係黑膠碟，碌低係詩同戲，而唔係書。直到 1980 年代，呢種媒體引起零售書商注意，開始喺書架上面擺錄音書，唔係分開擺。


「留聲書」  係愛迪生諗出嚟嘅，等盲人睇書「唔使佢哋自己出力」。第一次錄音書錄低咗「Mary Had a Little Lamb」。1878 年，英國皇家學會做咗個 demo，「Hey Diddle Diddle, the Cat and the Fiddle」同埋丁尼生嘅詩一句，展開咗有聲書呢件嘢。


留聲筒、黑膠碟、卡式帶，光碟年代之後，隨着流動播放器、流動電話普及、網絡速度增加、存儲價錢一路平，錄音會放喺伺服器、網上畀人單撈下載。MP3、Windows 媒體格式 、AAC係最常用格式。錄音有時亦會擺 SSD 度同埋部機一齊賣，亦有串流平台，以月費／訂閱形式即刻串流過嚟聽。


香港中學文憑考試，口講通常叫「文憑試」或「DSE」，係香港考試及評核局舉辦嘅公開考試，考試獲得嘅成績作為升學或申請工作嘅條件，專上院校需要喺香港中學文憑考試成績達到最低要求先至可以報讀，亦有啲工作職位需要喺香港中學文憑考試達到指定成績先至可以申請。


甲類科目嘅評級由考評局全權負責，為確保成績匯報嘅方式符合國際水平、而且透明度高同清晰明確，文憑試甲類科目採用水平參照模式匯報成績。考生喺甲類科目嘅表現分為五個等級，第5級最高等級。獲得第5級嘅考生當中表現最佳嘅會獲得「5**」，隨後表現較佳嘅就以「5*」標示。


乙類應用學習科目嘅評核由提供相關課程嘅機構負責，成績分別以兩個等級匯報，即係「達標」同「達標並表現優異」。表現低於「達標」嘅水平會被定為「未達標」。喺2018年文憑試開始，考生喺應用學習科目嘅成績匯報，將由之前嘅「達標」同「達標並表現優異」兩個等級，再細分為「達標」、「達標並表現優異」同「達標並表現優異」。


2012至2024年，丙類其他語言科目採用英國劍橋大學國際考試嘅高級補充程度試題，閱卷同成績評級亦交由CIE處理。成績以五個等級喺香港中學文憑證書度匯報。其中e級為最低，a級為最高，而e級以下嘅成績將「不予評級」。


2025年起，丙類其他語言科目唔再採用英國劍橋大學國際考評部嘅高級補充程度試卷。考生改為應考由相關官方考試提供機構喺香港舉辦嘅指定語言考試。考生成績達到指定嘅語言能力水平或以上，就可以獲納入文憑試丙類其他語言科目成績。


如果院校嘅收生規則容許，唔係以中文為母語嘅學生，可以用下面嘅科目取代核心科目入面嘅中國語文科嚟符合報香港大專院校嘅資格。如果母語係中文同埋會去考中國語文科嘅考生，可以揀下面嘅科目作為選修科嚟報讀香港嘅大專院校。


文憑試甲類科目成績等級係用水平參照方法評級，唔再用以前會考嘅拉曲線。評級主要目的係釐定考生需要最少攞到幾多分先至達到某個等級。每個等級嘅最低分數稱為臨界分數 。每年文憑試各科嘅臨界分數都會因年考生表現而異，而考評局亦冇公布臨界分數嘅官方數據。


糖尿嘅預防同治療最緊要嘅係健康飲食、體育運動、唔食煙同埋維持正常體重。另外，血壓嘅控制同埋腳部嘅護理同樣重要。一型糖尿需要打胰島素，二型糖尿就需要食藥，唔一定要打胰島素。胰島素同埋一啲口服藥物會引起低血糖。


喺社會語言學角度，粗口係一種世界文化嘅社會現象，喺世界上唔同文化嘅社會交際之中，粗口都係一樣好普遍嘅嘢。粗口同交際環境、心境狀態、品行質素有關，每個地方講嘅粗口內容，又會反映當地次文化又叫做地痞話言。


命就得一條，所以咒人死就最毒，就算唔死，生勾勾但無運行都好大鑊。所以好多文化之中都有咒人死咒人衰嘅粗口，例如粵語話人「死仔」、「死仆街」，「仆街」即係話人行步路都仆低，咒人黑仔，再衰啲就話人「仆街死」，即係仆親都唔夠，重要仆死喺路邊都冇人收屍。


老虎係百獸之中算得上係凶殘，所以如果用粗口要加強本身嘅語氣，可以講「屌你老虎」。呢句完全可以帶出凶狠嘅意思，打交時一句「屌你老虎啊」，人哋隨時未打都已經驚咗。所以呢句除咗加強語氣，重可以強調自己有幾凶狠。


搶嘢又叫打劫、搶劫、行劫、老笠，係種破壞私有產權嘅暴行。即係搶嘢嘅人明目張膽，用暴力或者威嚇手段搶走，取去人哋財產，唔係對方願意交出。搶係狂妄，同偷嘢唔同，不過都係不道德行為，甚至多數國家視此為犯罪。


共產主義下，共有產權被放到最大，並且由過往國家同派別表示，搶嘢係合理，合乎政治倫理。共產主義者認為資產階級存在對社會下層嘅「剝削」，所以要將對方一切都搶過嚟。如果用到武器搶人哋財物嘅罪行，叫做持械行劫，簡稱械劫，香港近期嘅有寶生銀行解款車械劫案。


事實上，鼓吹盜版、實店高賣、遊戲中「偷虛寶」、盜用他人身份只屬小偷行為。唯數難計冠以共產主義同利他主義為由走出一班人、被洗腦嘅民眾所作所謂，係屬於強搶而唔係偷盜。反共者稱那類親共人士為「共匪」，正正是指以「共產主義為名嘅強盗」。


版權侵害，又叫盜版，係指喺未經版權持有人同意下，複製、再分發作品、出版物嘅行為。喺好多國家同地區，呢種行為被定義為侵犯知識產權嘅違法行為，甚至係犯罪行為，會受到所在國家嘅法律制裁。盜版出版物通常包括盜版書籍、盜版軟件同盜版音像作品。


盜版出版物由於逃避咗所在國應繳嘅版税，通常亦冇需要研發產品，所以價格往往平過合法嘅出版物，往往受到啲發展中國家嘅民眾歡迎。有一種意見認為，盜版實際咁為發展中國家人民提供咗一種比較廉價嘅學習、應用發達國家文化技術嘅唔正當捷徑。


知識產權係一個人對佢所擁有嘅知識資本所享有嘅專有權利，一般只係響有限時間之內有效。各種智力創造譬如發明、文學同藝術作品，同埋響商業中使用嘅標誌、名、圖同外觀設計，都可被認為係某一個人或者組織所擁有嘅知識產權。


女人嘅尿道開口喺陰唇入面，唔似男人咁樣同個身體有一段距離，而且尿道嘅方向向下，而屙嘅時候會有殊殊聲。如果女人企喺度屙尿，陰唇會好易打亂尿流，令啲尿唔再集中，而係向各個方向亂噴，搞到啲尿會整污糟條褲、條裙同埋身體。


加上女人嘅尿會自然咁向下流，通常會指向下身衣物度，如果企喺度屙尿就會瀨濕條裙或者條褲，所以女人通常會坐低或者踎低屙尿，令啲尿向前下方噴。好少女人會企喺度屙尿，但事實上並唔難掌握。佢哋只需要將腰同埋膝頭哥彎曲，擘開大髀，用手指擘開陰唇同埋控制尿流嘅角度，咁樣涿尿就會迅速而集中咁流出。


另外亦有女人話陰部脫完毛之後屙尿會失控，因為陰毛能夠將尿集中於同一個方向流出。女人屙完尿之後會用紙巾抹乾啲尿，以免有細菌感染嘅問題。如果冇紙巾喺身，都會將下身蹬幾下，揈乾淨啲尿，以免殘留喺陰部嘅尿整污糟底褲，令底褲有臭味。


如果包皮割咗或者唔覆蓋尿道口，篤尿就會筆直而集中，並且尿流速度會同佢離開尿道嘅時候相同。男人屙完尿通常會揈幾下條賓周，或者輕輕撳下，咁就可以屙埋殘留喺包皮裏面嘅尿。男人條褲通常有拉鏈，噉男人唔使除褲都可以攞條嘢出嚟屙尿。


上述呢個定義就噉睇落好似好簡單，但係醫學同營養學嘅工作者其實要做大量嘅研究，先可以郁手決定「咩算係均衡飲食」。而家想像早期嘅醫學同營養學工作者，佢哋對「邊啲食物對健康有益，邊啲食物對健康有害」一無所知咁滯，亦冇得話「睇返前人嘅研究結果」，佢哋就要


地中海飲食呢個概念，自從廿世紀中就吸引咗唔少營養學專家注意。地中海飲食顧名思義係指常見於地中海嗰頭嘅一套飲食習慣。包括西班牙南部、意大利南部同埋希臘等地，都被指係傳統上會跟地中海飲食。具體啲講，如果話一個人跟地中海飲食嘅方法食嘢，即係話佢


營養學專家做咗大量研究，發現噉樣嘅飲食習慣能夠有效減低心血管病、糖尿病同癌症發生嘅機率，而且亦有研究話跟從呢種飲食習慣嘅人冇咁易患上腦退化症。因此，唔少營養學工作者喺制定健康飲食建議嗰時，都會參考吓地中海飲食。


設定好之後，研究者就派人暗中觀察啲食客，一路數住每位食客屬於邊一條隊以及攞咗乜嘢嚟食。事後佢哋發覺A 檯啲食客比較大機會攞煙肉同有芝士嘅蛋，而 B 檯啲食客就比較大機會食生果同低脂肪乳酪。基於噉嘅發現，研究者就提議話「將健康嘢食擺喺就手樣眼嘅地方」可以係一種輕推，鼓勵人食得健康啲。


口痕搵嘢食，或者叫口痕摷嘢食，係一種食嘢相關嘅人類行為規律。如果話一個人口痕搵嘢食，意思係指呢個人重複又冇計劃噉走去搵嘢食，次次都只係少量噉食，而且明明唔覺餓都走去搵。口痕搵嘢食可以係一種唔想做都忍唔住去做嘅行為，個人好多時食咗之後會感到內疚等嘅負面感受，因而為個人造成心理壓力。


啲人口痕搵嘢食嗰陣，特別傾向去食一啲細細哋一件件、唔使點樣花費精神就可以食得嘅零食。例如想像而家有個人喺櫃入邊收埋咗啲曲奇餅。佢喺屋企無所事事就會想去開櫃攞曲奇餅嚟食，每次都淨係食一塊咁少，每塊曲奇餅唔使花咩工夫準備，會為佢帶嚟小小嘅快感。


預防醫學覆蓋嘅範疇好廣，可以係由一個細路出世嗰陣就採取啲措施，減低佢第時患嚴重疾病嘅風險，亦包括定期幫人做檢查，確保啲嚴重疾病可以及時發現，仲包埋保護啲已經出現咗病徵嘅病人，盡力防止佢哋身體永久受損。


喺呢方面，一種常見嘅研究係配合營銷同行為經濟學，吸引人食多啲生果同蔬菜，同時又食少啲垃圾食物。例如行為科學研究已經發現，人類揀嘢食嗰陣好多時都係按照啲相對簡單嘅法則嚟行事嘅，例如係會攞最就手嘅嘢食呀噉，於是有研究者試過對環境做一啲操作，例如將啲健康食品擺喺近客人嘅地方，同時又將啲垃圾食物擺喺離客人遠嘅地方，發現噉嘅操作的確能夠提升啲人揀健康食品嚟食嘅機率。


例如唔少研究者都有喺度研究有咩因素會左右一個人肯唔肯做篩檢。例如响 2020 年代初嘅土耳其，估計得嗰 20 至 30% 嘅大人有好好哋定期噉做結腸癌篩檢，於是研究者就做統計分析，睇吓性別、年齡同社經地位等嘅因素會點樣影響一個人有冇好好噉做篩檢，想理解點解某啲人會唔肯做篩檢。


扯蝦或者扯哮，係喺唞氣過程度產生嘅尖鋭嘅喘氣聲。一個人係噉扯蝦通常係由於呼吸道嘅某啲部分縮細咗或者畀嘢塞住咗，亦可能係呼吸道入面嘅氣流速度提高咗。而會令人扯嗮蝦嘅病通常係哮喘，但亦都有可能係肺癌、充血性心力衰竭 同某啲心臟病嘅症狀。


好難唞氣，醫學上面嗌呼吸困難，係一種得自己先知而其他人唔會察覺到嘅症狀，一般嚟講做完運動之後覺得好難唞氣係正常嘅，但係無啦啦或者突然之間有呢個症狀，噉就可能係有病。85%覺得好難唞氣嘅病人都係因為哮喘、肺炎、心肌缺血、肺病、充血性心衰竭、慢性阻塞性肺病或者其他因素導致嘅。


Orphanet 係一個提供孤兒藥同埋稀有病信息嘅歐洲網站。呢個網站包括咗同啲醫生仲有病人有挐褦嘅信息。佢嘅行政辦公室喺法國巴黎，佢嘅官方醫學期刊係由BioMed Central代理出版嘅Orphanet稀有病期刊。


成年年紀啫係喺法律範圍入面搞清楚大人同未成年人之間嘅嘢。如果按照時間順序嚟排嘅話，未成年人係冇法律條文，噉就係未成年人，而且係承擔咗佢哋嘅人、行動同決策嘅控制，可以達到停嗮阿爸阿媽或監護人睇實細路而受到法律控制嘅責任。


依家有好多國家將成年年紀都定喺18歲。而「成年年紀」嘅「成人」講嘅係夠嗮或超過呢個歲數，同未成年人嘅解釋唔一樣。但係有啲國家嘅部分法律入面，可能唔會用「成年年紀」嚟話點分開大人同未成年人嘅嘢。呢度嘅成年年紀係個固定嘅觀念，但呢個觀念未必話明一個人嘅成熟心理。


成年年紀好容易同「合法年紀」搞亂。雖然話呢兩個係分開咗大人同未成年人之間嘅嘢，但講深啲，「成年年紀」有絕對嘅含義。喺法律嘅術語入面話到，「合法」就係「證明」咁解，而且佢重可以扯埋個法定強制性執行嘅權利同特權。


想像家陣有個週期性嘅訊號，個訊號由若干個細啲嘅週期性訊號組成，即係有啲細訊號以 5 Hz 嘅頻率出現，成一個 5 Hz 嘅正弦波，有啲會以 15 Hz 嘅頻率出現，成一個 15 Hz 嘅正弦波... 如此類推。


EEGLAB 係 MATLAB嘅一個工具箱，專門用嚟處理嚟自腦電圖同腦磁圖嘅數據。除咗基本嘅處理工具之外，EEGLAB 俾用家以多過 20 種檔案格式引入電生理數據、做事前處理，仲有獨立成份分析、時頻分析、雜音篩除、同多種嘅數據視覺化。


藏本模型俾神經科學家廣泛噉攞嚟研究腦入面嗰啲神經振盪活動，而且仲出咗第啲版本嚟更仔細噉提高個模型喺生物學上嘅可信性，例如係有啲模型會考慮埋塊大腦皮層嘅連繫性。跟手啲神經科學家仲會攞實際嘅數據嚟驗證呢啲模型。


喺個研究入面，當個受試者發現自己犯咗錯之後，佢會開始專心啲，而 Alpha 波活動就相應噉下降。另一方面，亦都有研究指，如果個人喺做一樣工作之前 Alpha 波活動係噉咦升一吓嘅話，佢做嗰樣工作嘅表現會變好，噉似乎係因為喺工作之前經歷一陣 Alpha 波活動有助清除雜念。


對於冥想嘅研究顯示，Gamma 波同某啲超脫性嘅心理狀態有相關。例如係有一份研究就指，個腦嘅某幾個區域嘅 Gamma 波活動喺啲藏傳佛教僧人進入冥想狀態嗰陣會變強，尤其係喺左腦嘅前額葉嗰度，而且呢啲僧人所用嗰啲冥想訓練仲能夠幫一個本嚟唔識冥想嘅人慢慢噉變到愈嚟愈有能力進入呢種狀態。


試過有份研究揾咗 8 個長期練冥想嘅藏傳佛教徒返嚟研究，用電極監察佢哋喺冥想嗰陣時嘅腦電活動。同時，啲研究員將由熟識冥想嘅僧人身上得到嘅數據攞去同由新仔冥想者身上得到嘅比較。喺正常嘅冥想狀態之下，兩者嘅腦活動冇明顯分別，但係當啲研究員叫啲僧人喺冥想嗰時特登產生一種慈悲為懷嘅感覺嗰陣，佢哋個腦會以 Gamma 節奏射訊號，進入一種多個神經結構和諧噉射訊號嘅狀態，而且個波幅仲要係以冇發羊吊嘅人類嚟異常噉高。


大家鼠喺神經科學同心理學上海馬體 Theta 波研究常用嘅研究對象。喺大家鼠入面，Theta 波好容易可以喺海馬體嗰度探測得到，亦都會喺其他大腦皮層或者皮層以下嘅結構嗰度出現。頻率喺 6 到 10 Hz 之間嘅海馬體 Theta 波會喺隻大家鼠主動噉探索緊佢周圍環境或者快速動眼睡眠嗰陣出現。


人類所具有嘅大腦皮層 Theta 波喺功能上同海馬體 Theta 波幾唔同，首先呢種活動同海馬體冇乜啦掕。大腦皮層 Theta 波喺細嘅細路嘅腦當中成日出現，而喺大個少少嘅細路同埋大人嗰度，Theta 波就最常會喺冥想、瞌眼瞓、受催眠咗、或者係瞓覺嘅某啲階段嗰度出現。


海馬體有多層好密嘅神經組織，會產生大過多數腦區嘅腦電訊號。喺某一啲情況之下，幅腦電圖會俾頻率 4 至 10 Hz 嘅波霸住嗮，而且呢種活動仲會持續好多秒，呢種腦電規律就係所謂嘅「海馬體 Theta 波」，又有叫節奏性慢活動，後者呢個名係因為呢種 Theta 波活動同正常嘅海馬體腦電活動比起上嚟又慢又有節奏。


呢兩種 Theta 波對阿托品呢種藥嘅反應好唔同，第一型嘅海馬體 Theta 唔受阿托品影響，而第二型嘅海馬體 Theta 會喺隻動物服用咗阿托品之後消失。打後嘅研究對於呢兩種 Theta 嘅特徵有些少爭詏，但係大致上贊同呢種分類法。


有神經科學研究指出，「一隻動物做緊乜嘢」可以攞嚟預測佢個海馬體有冇 Theta 波活動，而「隻動物點解做緊嗰樣嘢」就唔能夠預測 Theta 波。活躍嘅郁動－好似係跑步、跳躍、撳掣、或者周圍嗍呀噉－可靠噉同海馬體 Theta 有正關聯，而唔活躍嘅狀態－好似係食嘢或者梳理自己－就同冇規律嘅海馬體腦電活動成正關聯。


研究仲發現，海馬體 Theta 會喺個動作嘅幾百毫秒之前出現，似乎反映咗郁動嘅意慾多過郁動本身，而且隻動物郁起上愈快，反映嗰個郁動嘅海馬體 Theta 嘅頻率就會愈高。有神經科學家指出，海馬體 Theta 波可能反映咗個腦嘗試做「將感官訊息同運動輸出結合埋一齊」呢樣作業。


喺大家鼠當中，最慢嘅郁動會令到個海馬體有大約 6.5 Hz 左右嘅 Theta 波，而最快嘅郁動會令到個海馬體有 9 Hz 左右嘅 Theta 波，喺隻動物做一啲極快嘅活動嗰陣個腦會有好短暫嘅高頻 Theta 波。


喺大家鼠等嘅嚙齒目當中，海馬體 Theta 波會喺做緊要求短期記憶嘅作業嗰陣出現。研究顯示，呢啲 Theta 節奏反映咗個海馬體喺度做緊嘢，準備好隨時接收由第啲腦區嗰度嚟嘅訊號。一般嚟講，學界都同意 Theta 波係幫到手做空間上嘅學習同埋探索。


Theta 波對於長期增強作用嘅始動嚟講不可或缺。電生理學研究顯示，神經細胞之間嗰啲突觸以及海馬體 CA1 區所受嘅輸入同持續嘅 Theta 活動有關，所以有神經科學家提出咗個假說，話 Theta 活動嘅主要作用係分開個腦處理緊嘅嗰啲感官刺激同埋由呢啲刺激所引致嘅記憶提取過程，等兩者唔會互相干擾。


有關人類 Theta 波嘅研究主要嚟自對發羊吊病人嘅研究，因為呢啲病人好多時個腦入面都會有啲電極喺度幫佢哋手控制發羊吊嘅情形。呢啲研究發現，人類嘅海馬體同大腦皮層嗰度都會有 4 至 7 Hz 嘅 Theta 腦電波，而人類嘅海馬體 Theta 波同快速動眼睡眠以及係由瞓緊都醒咗嘅轉化有關，呢啲海馬體 Theta 波通常會以短暫爆發式噉出現。


𝛿 波係腦電波嘅一種，指頻率處於 0.5 至 4 Hz 之間嘅腦電波，同其他腦電波一樣，有得用腦電圖嘅方法量度。佢係主要腦電波當中頻率最低嘅，一般都俾人認為反映一個冇乜活動嘅腦，係孲𤘅子個腦最常有嘅腦電波，而喺正常嘅大人當中通常就會喺非快速動眼睡眠嘅第三同第四階段嗰陣時出現。


Delta 波同意識以及發夢好有啦掕。發夢可以喺慢波睡眠－即係第三階段同埋由 Delta 波主導嘅第四階段－嗰陣時發生，而當一個大人個腦由 Delta 波主導嗰陣，基本上可以肯定佢唔係處於一個清醒嘅狀態，通常都唔會認知到周圍嘅環境。


Delta 波嘅異常同好多心理同生理方面嘅病都有關。區域性嘅 Delta 波喺大人當中正路嚟講應該係喺慢波睡眠嗰陣先會見到嘅，而如果一個醒緊嘅大人個腦出現 Delta 波就可能表示有問題，例如英國神經心理學家 William Grey Walter 就喺研究大腦皮層嘅腫瘤嗰陣觀察到醒緊嘅大人個腦度出現嘅 Delta 波。


另一方面，又有好多病同瞓覺嗰時嘅 Delta 波受干擾－包括多咗或者少咗－有關係，好似係瞓覺嗰陣嘅 Alpha 波入侵現象同埋精神分裂噉，都涉及 Delta 波嘅異常。有陣時生理上嘅損害、營養上嘅異常、同埋腦化學嘅改變都會干擾到 Delta 波嘅正常活動。


有精神分裂嘅人嘅腦電活動會有異常，尤其係喺深層睡眠嗰陣佢哋嘅腦會少噉咗啲 Delta 波，而呢種缺失同精神分裂嘅某啲症狀有啦掕。喺慢波睡眠嗰陣時，精神分裂嘅患者同正常人比會少咗啲 Delta 波活動，而喺嚴重嘅精神分裂個案當中，通常醒緊嗰陣嘅 Delta 波就會多咗。


異睡症係睡眠障礙嘅一類，患者會喺瞓覺嗰陣出現異常嘅肌肉活動，包括咗夢遊、開口夢、同夜驚等嘅現象。研究顯示，異睡症嘅患者嘅慢波睡眠會受到干擾，患者喺 Delta 波活動高嗰陣零舍容易夢遊或者發開口夢，而發開口夢嘅人亦都會比較多高度同步嘅 Delta 活動－指瞓覺嗰陣有持續高電壓嘅 Delta 活動。


柏金遜症患者成日都會有瞓覺上嘅異常，而佢哋個腦普遍都會有腦電波異常。Rotigotine 呢種用嚟醫柏金遜嘅藥俾人發現咗，會提高 Delta 波嘅活動同埋慢波睡眠，而有研究試過特登將會令到個腦出現 Delta 波活動嘅藥打落去大家鼠嘅黑質嗰度，佢哋發現噉做會令到啲大家鼠出現類似柏金遜噉樣嘅症狀。


事件相關電位可以用腦電圖嘅方法量度。用腦電圖度 ERP 嘅做法係，個研究者會黐一啲電極喺個受試者嘅頭皮表面，並且用呢啲電極量度個受試者嘅頭殼嗰度因為神經細胞活動引起嘅電壓改變。喺實際應用上，要睇到 ERP，個研究員通常都要將個刺激施加好多次，例如係 50 次，再將喺每次入面所得嘅總腦電數據加埋一齊，計個平均，噉先可以篩走一啲隨機性嘅雜音。


喺正常情況之下，喺是但一個時間點，個腦都喺度同時處理緊大量唔同嘅資訊。例如一個喺度睇緊維基文嘅人，佢個腦要處理由對眼嗰度嚟嘅視覺訊號，對耳會一定程度上留意注四周圍嘅聲，個腦塊視覺皮層要將收到嘅視覺資訊判斷係「字」，而個腦嘅語言中心要解讀佢睇到嗰串字.


一啲勁嘅雜音好多時數值大過個 ERP 成幾個數量級，所以研究者要喺計平均值之前清走呢一類嘅雜音。呢個手續可以用人手做，例如錄低啲受試者做實驗嗰時嘅動作，再人手噉攞走斬眼所造成嘅雜音，亦都有啲演算法曉自動噉攞走啲雜音，例如最簡單嗰種做法係，因為已知斬眼所造成嘅雜音波幅大過 ERP好多－所以個研究者就設定一個門檻值俾部電腦知，叫佢「大過呢個數值嘅波幅通通攞走佢」。


ERP 喺神經科學同認知科學等嘅領域上係一個大課題。有好多實驗心理學家同神經科學家都致力研究 ERP 本身，會做好多實驗攞數據，紀錄唔同種類嘅 ERP 傾向喺乜嘢時間點出現、傾向同乜嘢類型嘅刺激有關、或者係源自於塊大腦皮層嘅邊一忽呀噉。


腦機介面係一種神經科學上嘅技術，涉及用腦電圖等嘅方法量度受試者嘅腦活動，跟手再將數據即時噉輸入去電腦入面，而部電腦內部會有啲程式按收到嘅輸入控制某啲機械－能夠達到幫人類齋靠諗嘢嚟控制機械。例如 P300 就係一個喺腦機介面技術上常用嘅 ERP，P300 反映一個受試者有將一個刺激喺心入面做分類同評估，而有研究就試過要一班受試者坐喺一個熒光幕前面，再定時定候俾一個指向上下左右是但一個方向嘅箭咀喺個熒光幕嗰度出現同快速消失，佢哋叫班受試者淨係留意其中一個方向嘅箭咀，一路監察住佢哋個腦有冇 P300 出現，結果發現，喺呢個情況下，P300 可以攞嚟可靠噉控制一件物體郁嘅方向。


P50 係事件相關電位嘅一種，出現喺接收到一個刺激之後大約 50 至 60 毫秒，好多時出現喺顳葉嗰頭。對 P50 嘅研究好多時會視佢為代表感覺門控嘅腦活動－感覺門控係指個腦有能力選擇性噉篩走一部份所收到嘅感覺訊息，而如果一個受試者對於某一個聽覺刺激冇 P50 嘅反應，就表示佢個腦嘅感覺門控機制喺度發揮效用，令佢接收唔到嗰個刺激。


有研究顯示，P50 仲可以用嚟預測同診斷某啲心理病，例如係精神分裂症嘅患者就出現唔能夠正確噉做 P50 嘅現象。除咗精神分裂之外，外傷性腦損傷嘅病人、娛樂性用藥、同埋有創傷後心理壓力緊張症候群嘅病人都有 P50 失調嘅情況。


一個年紀大過 4 個月嘅人類正常嚟講會對第二個聲 P50 反應弱啲。「P50 壓抑」嘅數值就係「第二個聲所引起嘅 P50 波幅」除「第一個聲所引起嘅 P50 波幅」嘅百分比，反映咗個受試者喺聽到第一個聲之後感覺門控有幾強烈噉壓抑佢對第二個聲嘅反應，通常數係 80% 左右。


研究顯示，精神分裂嘅病人通常唔會有 P50 壓抑，又或者反而對第一個聲有 P50 壓抑。有研究者指，呢種 P50 異常表示精神分裂症嘅患者會不自控噉去留意一啲正常人會忽略嘅刺激，解釋到點解佢哋成日都會有難集中精神或者感覺超負荷嘅情況。


P600 喺語言學研究上幾有用，例如啲研究睇人點樣學第二語言，發現啱啱開始學一隻語言嘅人，聽或者見到唔啱文法嘅 L 句子嗰陣個腦唔曉畀 P600 嘅反應，但隨住佢哋用一隻語言用到愈嚟愈熟，佢哋個腦開始會識得畀噉嘅反應。


準備電位係一類用腦電圖度得到嘅負向大腦皮層電位，可以再細分做幾種，特性係會喺個人做一啲有意嘅身體郁動打前嘸耐出現，而且硬係出現响大腦皮層主管身體郁動嗰啲區域嗰度。因為噉，準備電位俾人指係個腦激活同準備身體嘅肌肉做嘢而有嘅電位。


準備電位係喺 1965 年發現嘅，當時有神經科學家喺度做研究，用腦電圖量度受試者自主郁動嗰陣大腦皮層嘅腦電活動，發現有啲事件相關電位硬係會喺個人郁之前出現，而且出現親都實會同場郁動隔一段固定長度嘅時間。


CNV 係喺 1962 年由英國神經生理學家William Gray Walter發現並喺 1964 年由佢個研究小組發表喺Nature雜誌度。BP係由德國嘅腦研究人員Hans Helmut Kornhuber同Lüder Deecke 於 1964 年發現嘅，並喺 1965 年發表喺一篇專業文章中。


CNV 作為EEG正常方式攞到嘅電位，係處於刺激1 同刺激2 兩次刺激之間，喺時間方向上取得到平均值，但準備電位由Kornhuber 同 Deecke 發現嘅 係喺冇直接外部刺激嘅情況下內源性噉產生喺個受試對象個腦度，其中個受試人根據實驗者先前畀定嘅指示自發噉執行啲隨意運動，即係以嘸規則嘅時間間隔、由在佢嘅自由意志喐動。


若果警告刺激 同目標刺激 之間嘅時間間隔夠長 ，係噉 CNV 可以分得成兩個組成部分。喺警告刺激之後即刻有 EEG 信號嘅先行負電。先行CNV 着解釋為係處理個警告刺激本身。鑑於跟尾嚟到嘅定向反射，有時個CNV都着叫做 O波。


喺信號變平到基線之後，又有過一輪信號嘅負電。呢種遲行CNV 歸因於對目標刺激嘅預期，所以有時着叫做E波。佢着劃分到屬於個準備過程，係對預期目標刺激嘅運動反應嘅。從功能上講，遲行CNV 都可以理解為兩種亞成分嘅總和。


刺激先行負電 描述到種對 EEG 信號嘅負電，喺有預期到就有一個包含信息嘅刺激要嚟嗰陣。刺激先行負電嘅發生獨立於任務。但係，若果個任務仲包括埋要執行特定運動作爲響應到目標刺激嘅話，噉運動先行負性 亦都可以作為第二亞成分而着觀察到。


對於喺實驗過程中存在有嘅所有啲差異，同埋啲潛在嘅大腦活動、啲之後先又有仔細研究返嘅，CNV 同 BP 嘅共同點係，兩者都指示到啲戥行為相關嘅大腦活動，喺啲受試有意識體驗到相應行為之前。正因為係噉，呢兩項發現對跟尾嘅大腦研究產生咗好大而且好耐嘅影響。


由於準備電位測量得到嘅電壓至高 20 µV ，戥腦活動相比係好弱，嘸係咁簡單可以喺佢發生嗰陣進行測量同評估，而必須要喺大量測試運行當中取平均值。著名嘅Libet 實驗當中啲受試者必須重複相同嘅過程約莫 40 次。


喺任意運動開始之前嘅約500 ms 內就測量得到個電位上升。之但係，受試者主觀體驗到嘅決定意識對於個運動嘅，只會喺運動之前200 ms 感知到。個時間係通過喺 EEG 測量期間令測試對象睇住一台鐘嘅旋轉錶針嚟確定嘅。


若果測試對象想要進行自主嘅運動，譬如撳下掣，佢哋會報告時鐘指針個位置喺意識到自己決定採取行動嗰陣。為咗確定每個人喺描述時鐘指針位置嗰陣嘅個體時間延遲，進行有對照實驗，其中要求到喺一種定時刺激傳達給皮膚嘅同時，啲受試要報告指針嘅位置。


之但係，Kühn 同 Brass 喺2009 年嘅實驗、針對自主決定嘅意識嘅，經已表明，否決決定亦都係無意識嘅，祇不過係決定咗之後先着體會到係自由決定啫。 2016 年一份新報告嘅啲作者喺份出版物當中明確拒絕討論個戥佢哋個實驗結果有拏褦嘅「自由意志」問題。


不匹配負向波係事件相關電位嘅一種。不匹配負向波呢種腦電規律出現通常表示，嗰個個體喺感知緊一系列嘅刺激嗰時，感知到一個騎呢、唔跟規律嘅刺激。舉個例子說明，想像有個人一路望住個熒光幕，個研究者一路用腦電圖等嘅方法量度佢嘅腦電活動，個熒光幕每隔幾秒就會顯示一個數，而個人啱啱睇咗「1.


.. 2... 3... 4... 5...」呢五個數，正路嚟講，佢會預期下一個出現嘅數係「6」，而如果下一個出現嘅數係「47」嘅話，就會出現「有個刺激唔跟規律」嘅狀況，呢個時候，佢個腦嘅視覺區域就會出現不匹配負向波。


呢種波可以喺個腦嘅是但一個感官系統當中出現，而神經科學同心理學主要研究視覺同聽覺系統當中嘅不匹配負向波。呢種波出現多數表示有個刺激喺頻率、強度、出現幾耐、同埋空間位置等方面唔跟預期嘅規律，而且不匹配負向波唔需要有意識嘅注意力－有研究試過一路俾班受試者聽一系列有規律嘅聲，一路要佢哋專心做第啲作業，佢哋發現，就算啲受試者冇特登留心去聽嗰啲聲，聲嘅規律改變一樣可以引致佢哋嘅腦出現不匹配負向波。


N100 係一個出名嘅事件相關電位。N100 會喺一個人感知到一個意料之外嘅刺激 80 到 120 毫秒之後出現，並且令到嗰個人嘅腦電嘅電壓值驟跌，空間上 N100 主要集中出現喺嗰個人嘅頭殼近額頭至中部嘅地區嗰度。


有證據指，人腦聽人講嘢或者睇文字嗰陣，會無意識噉喺度「跟住落嚟應該會出現啲咩意思嘅字」有嘅預期，而呢種預期會受打前聽或者睇到嘅字所影響，例如啲語言學家做過研究，用 EEG 睇實啲人嘅腦電活動，發現啲人聽或者睇到一隻「語義上估唔到佢會出現」嘅字嗰時，個腦會有 N400 出現。


放火，又叫縱火，係人特登整場火燭出來。放火好多時嘅目的，係令到人哋有損失。法律上，放火係罪。放火可能燒屋燒樓，亦可能燒山燒森林郊野。有時重燒自己嘢，等拎保險。因為咁，火災後都會調查係起火原因，分出係自然定人為，責任邊個孭等等。


正義嘅人格化通常會以一個女神噉嘅形象出現，佢會蒙住對眼同攞住一個平衡嘅磅重磅，象徵「正義睇唔到對象嘅身份同地位，對任何人一律平等看待」，而且佢仲會揸住把劍，象徵佢疾惡如仇，對於犯咗重罪嘅人絕對唔會手下留情。


有啲人以為手淫係壞習慣，所以以後戒除，其實手淫係正常嘅現象，可以解決性需要，而且有啲動物都有自慰嘅習慣。好似熊噉，佢哋會將陰莖放喺樹幹上面磨擦，以達到性興奮。但係如果覺得手淫帶來困擾，可以嘗試戒除，因為自慰唔係必要嘅。


開始進入發育期嘅時候，因為體內激素分泌好多，扯旗嘅次數多咗。無論幾時都會扯旗，不過瞓醒之後，好多人都會有慣性扯旗嘅情況。有啲人扯旗嘅時候好奇，而嘗試捽自己嘅陰莖，噉就達到性興奮，射精。亦都有男性係睇鹹片、㚻片，或者同其他男性朋友互相交流嘅時候，俾人教咗射精。


橡膠，又叫樹膠，係一種有彈性嘅聚合物。佢可以由一啲植物嘅樹汁中得到，亦可以係人造嘅，兩者都有相當多嘅應用及產品，例如車呔、墊圈等，成為重要經濟作物。橡膠嘅種植主要集中喺東南亞地區，例如泰國、馬來西亞、印度尼西亞。


溴係一隻元素，原子序號35，原子重量79.904，符號Br。溴屬於鹵素，響室溫係紅色液體，而且好易揮發。佢嘅活躍程度介乎氯同碘之間。溴係有毒嘅，液體掂佢會乸爛皮，氣體澀眼同喉嚨，吸咗會中毒。溴離子可以俾氯或者氟置換以溴。


1925年，一啲德國化學家宣佈發現咗第43號元素，將佢改名做Masurium，中文譯鎷，但未被證實。真正嘅鎝喺1937年先由意大利巴勒莫大學嘅卡羅·佩里爾同埃米利奧·吉諾·塞格雷發現。1962年，B.


錼，又叫鎿，係一種元素，符號Np。「錼」係而家港澳台用嘅譯名，唔同地區翻譯唔同，而家大陸、新加坡係用嘅譯名係「镎」，台灣曾經將佢翻譯成「釢」。原子序號93，原子重量237.0482。佢密度20.45，溶點913.


芝士蛋糕，係西方甜品嘅一種。有一重柔軟嘅上層，混合咗特殊嘅芝士，好似ricotta cheese，或都係cream cheese，再加上糖同埋其他嘅配料，好似雞蛋、忌廉同埋生果等。芝士蛋糕通常都以餅乾做底，有幾種固定嘅口味，如呍呢嗱芝士蛋糕，朱古力芝士蛋糕等，至於表層加上嘅裝飾，通常係士多啤梨或藍啤梨。


報復性消費，一般係指對消費者慾望嘅壓抑消失後，消費者會進行比起壓抑出現之前更強烈嘅消費玩樂慾望，其實係「浪費式」消費。呢個概念喺新冠肺炎疫情期間得到好廣泛嘅討論，但對於係咪真係存在，或者報復性消費之後對消費者嘅心理影響，唔同人仍然持有唔同嘅意見。


二手貨係一件曾經俾人買過嘅物品，之後覺得唔啱用或者已經再冇用，以比本身售價低嘅價錢轉手將件物品賣畀另一個人。衫同汽車等嘅嘢都成日俾人攞嚟噉做。但有啲珍藏品或絕版物品，可能會俾人炒賣，售價會比本身價格更高。


鞋係用嚟包住對腳嘅嘢，可以保護對腳唔會畀塊地整親。皮革做嘅鞋叫皮鞋。第啲材料都可以做鞋，好似有草鞋、布鞋、膠鞋。廣東話入面，淨係得個底，再加幾條帶綁住腳都叫鞋，好似拖鞋同涼鞋噉，呢類古代就叫做屣，唔叫鞋。


襪係包住腳嘅布。着咗襪，對腳就唔會直接畀硬啲嘅鞋磨傷，仲可以用來吸腳汗同埋保暖。襪有分長短，短到連腳眼都遮唔到，叫龍船襪，而遮到腳眼多啲，就係短襪，遮埋晒腳瓜囊，就叫做長襪。有時襪連埋褲一件過，就叫做襪褲。


監犯困境嘅諗頭源自 1950 年嘅博弈論研究。當時喺美國智庫蘭德公司做嘢嘅數學家梅里爾·弗勒德同埋馬分·德里沙著手分析「個個都揀自私嘅選項，搞到大家最後一齊輸」嘅博弈，而打後加拿大數學家阿爾伯特·塔卡用形式化嘅方式嚟闡述出呢種博弈，仲幫呢種博弈改咗個名，叫 prisoner's dilemma－英文入面「監犯嘅兩難困境」噉解。


由此可見，喺監犯困境裏面，「大家齊齊揀背叛」係唯一一個拿殊均衡點。順帶一提，呢點亦係監犯困境同獵鹿博弈嘅主要分別－喺獵鹿博弈當中，「齊齊合作」嘅報償夠高，令到「齊齊合作」同「齊齊背叛」一樣都係拿殊均衡點。


最基本嗰款監犯困境並唔係咁自然，而只係一個高度抽象化嘅數學理論情況－喺現實世界當中，啲監犯好多時都會因為驚出到去俾人反檯而唔做二五仔。不過事實表明咗，有好多現實當中嘅社會甚至自然現象都可以搵到類似監犯困境嘅現象，可以將結果畫成同樣嘅報償矩陣－即係有若干個個體要做決策，明明大家合作就可以一齊得益，但每個人各自採取自己心目中嘅佔優策略，搞到最後大家一齊蒙受損失。


事實係，有用電腦模擬做嘅研究指，模擬一個有兩種博弈者－合作者同背叛者－嘅世界，而顧名思義，合作者傾向合作，背叛者傾向背叛，模擬發現，隨住時間過去，合作者嘅所得會明顯少過背叛者嘅，於是合作者就會受到好似進化噉嘅過程被淘汰，令到啲博弈者焗住一係改變策略、一係被淘汰。


原則上，「最成功嘅策略」係指令到個體嘅總得益最大化嘅策略，所以研究者要做嘅嘢係喺步驟 3 同 4 重複咗若干次之後，foreach 策略類型，計吓採取嗰種策略嘅個體嘅平均 score，而呢個數值最高嗰種策略就係「最成功嘅策略」。


惡作劇最基本嘅形式係特登令人陷入窘境，並在旁觀賞人哋尷尬、吃驚、惶恐等平時難見到嘅情緒表現，藉此得到樂趣。呢種惡作劇純粹係以滿足搞手個人樂趣為目的，其他觀看者或俾人惡作劇嘅人唔一定覺得得意，而且往往適得其反，令人憎惡。


有啲惡作劇有時達到欺凌或犯罪程度，可能出現估都估唔到嘅嚴重後果。例如喺2012年澳洲電台2Day FM兩個DJ惡作劇，扮英女王伊利沙伯二世同埋查理斯王子，打電話去英國國王愛德華七世醫院，查問大咗肚嘅劍橋公爵夫人病情。


扣帽係一種非型式謬論，指講緊謬論嗰個人將一啲同佢個對手相關嘅負面訊息講出嚟，等身邊睇緊場討論嘅人覺得佢對手唔可信，諗住籍此打敗佢對手－但係就算真係俾佢靠噉赢咗場討論都好，佢查實由頭到尾都冇真正回應過佢對手嘅論證，只不過係喺度引開咗啲人嘅注意力，令到啲人睇唔到佢嘅論證有問題。


英文「poisoning the well」呢個詞係喺 1864 年由英格蘭神學家 John Henry Newman 喺佢本《Apologia Pro Vita Sua》嗰度第一次俾人用嚟指一種謬論嘅，Newman 佢將「靠講對手嘅唔好嘢嚟嘗試打敗對手個論證」呢種行為比喻成好似啲軍隊喺打仗嗰陣喺就嚟要俾敵軍攻陷嘅城嘅井嗰度落毒噉，係一種陰險嘅行為。


隨意喺人身上貼標籤嘅手法好普遍、歷史久遠。根據美國宣傳分析中心喺 1937 年出版嗰本《The Fine Art of Propaganda》當中歸納嘅七大宣傳手法入面，貼標籤就名列第一，屬於最常出現喺宣傳上嘅文字遊戲。


美國宣傳分析中心認為，貼標籤喺歷史同個人嘅人格發展上都有住極之大嘅影響力。貼標籤不但可以摧毀一個人嘅名譽，有陣時仲可以激勵一個人達到非凡嘅成就、搞到人坐監、或者令人發癲屠殺自己嘅同伴。標籤有得貼喺一個人身上，又有得貼喺團體、幫派、部落、政黨、城邦、甚至國家或者種族身上。


喺呢句嘢當中，A 君喺度做緊扣帽嘅動作，諗住喺 B 君有機會發現之前就攻擊 B 君嘅品格，並且靠噉嚟嘗試否定 B 君可能會講嘅所有嘢。如果佢老細真係聽佢噏而就噉否決嗮 B 君講嘅嘢嘅話，佢老細都係犯咗扣帽嘅謬論。


資訊戰不同於攻擊電腦、軟體同埋指揮控制系統嘅網路戰。資訊戰呢個概念講緊嘅係點樣用戰場空間使用同埋資訊通訊技術管理，追求達致同對手對等嘅競爭優勢。 打資訊戰係要喺目標唔知情嘅情況下，操縱目標信任嘅訊息，令到目標做出違背佢利益但符合資訊戰嗰方利益嘅決策。


因此，我哋唔清楚資訊戰幾時開始、幾時打完，以及係佢嘅強度或者破壞力有幾大。資訊戰可能涉及收集戰術資訊、保證資訊有效、傳播宣傳或者虛假資訊，用嚟挫傷或者操縱敵人同公眾、破壞敵方資訊嘅品質、以及否認為敵對勢力提供資訊收集機會。


美國武裝部隊對呢隻術語嘅使用有利於技術，因此往往擴展到電子戰、網路戰、資訊保障同電腦網路作戰、攻擊同防禦領域。 其他軍隊使用更廣泛嘅術語「資訊作戰」，雖然呢隻字用咗技術，但重點關注資訊使用當中同人類更加有啦掕嘅方面，包括社交網路分析、決策分析同資訊使用中嘅人性面。


酒池肉林係商朝最後一位君主帝辛所創嘅一種享受，指響宮殿裡面整一個裝滿酒嘅水池，池邊就掛住唔同種類嘅肉，排到好似森林咁。呢個地方食嘢同飲嘢貪手就到，非常方便。而後世會用「酒池肉林」嚟比喻啲人生活極度奢侈。


喺現實社會入面，中產人士係指擁有一定程度嘅經濟獨立，例如擁有穩定同相對較高薪酬嘅工作。呢班人對社會發展同穩定起咗好大作用，貧富差距大嗰時佢哋喺社會中間，而畀人忽略，缺乏援助。中產人士通常係指專業人士、資深嘅藍領工作者等。


要留意嘅係，要跟上述嘅步驟做計劃，需要咁上下專業知識或者經驗－例如決策者要憑知識經驗知「根據歷史，邊啲趨勢係成日發生嘅」或者「咩情景發生嘅機率高」呀噉。有唔少管理學者仲想做進一步嘅研究，想解答「點樣先可以有效噉用電腦模擬做預測，用模擬結果幫手做情景計劃？


... 等等。除咗喺打仗嗰陣有用，呢啲打仗原則有好多都可以應用落去軍事以外嘅場合嗰度，例如喺策略管理上都有討論，一間公司嘅管理者可以將市場佔有率想像成領土，思考集中火力相關原則嘅使用同埋喺乜嘢時候要集中火力攻打自己嘅目標市場。


當時吳王闔閭成日都諗住打楚國，孫子採取咗「疲楚誤楚」策略，不停咁騷擾楚國六年，令到楚國以為吳國只係騷擾佢哋，而唔係進攻佢哋，放鬆咗警惕。無耐孫子只係派出咗3500個士兵，就攞到楚國三個根據地。其後吳國五戰五勝，吳國淨係用幾萬人，就打贏咗楚國二十萬人。


吳國後來因為秦國嘅干預，被逼由楚國撤軍，但已經使到楚國元氣大傷。公元前496年，吳王闔閭唔理會孫子勸阻，再一次出兵攻打復咗國嘅越國，結果打輸咗，闔閭激到病死。孫子幫新吳王夫差治國練兵，唔但只最後成功報咗仇，夫差重北上稱霸，喺黃池大會諸侯。


政黨，係指以執政為目標嘅政治組織，喺代議民主政體裏面，政黨爭取執政一般係透過以參選，有時結成政治聯盟，喺必要時聯合執政。政黨通常有特定嘅政治目標同意識形態，針對國家同社會議題有各自主張，定立政綱展示願景。


2014年8月21號，香港足球總會主席梁孔德先生聯同行政總裁薛基輔先生為香港超級足球聯賽開記者會，宣傳香港超級足球聯賽正式成立。第一屆賽事開幕戰係2014年9月12號傑志對和富大埔，傑志奪得首屆冠軍，繼末代甲組聯賽之後，成功衛冕頂級聯賽冠軍。


八十日環遊世界係本冒險小說同世界名著，一八七三年寫起。故事起自英國古怪紳士，革新會內同人立賭約，八十日內環遊世界一周。佢帶同僕人倫敦起行，中途遇到蘇格蘭場警探，懷疑佢涉及倫敦銀行劫案，一直追住佢哋，想拘捕主僕二人，中間設法阻撓。


黑人牙膏本嚟英文名叫「Darkie」，因為個名被指對黑人種族歧視，1989年時任高露潔總裁決定將英文名改做「Darlie」，而且唔再安排喺亞洲以外嘅市場銷售，而家主要喺臺灣、香港、中國大陸、馬拉、星加坡同泰國賣。


《巨輪》，係香港無綫電視製作嘅時裝倫理電視劇，由鍾嘉欣、陳展鵬、蕭正楠同李司棋領銜主演，監製王心慰。呢套劇係第17屆香港國際影視展入面無綫電視推介嘅其中一套劇，並由澳門鉅記餅家特約贊助。呢套劇講一對兄弟分別喺香港同澳門發展嘅故仔。


通訊事務管理局辦公室係通訊局嘅執行部門同秘書處，由原來嘅電訊管理局同影視及娛樂事務管理處廣播事務管理科合併而成，以營運基金模式運作。影視處有關電影評級、管制淫褻同不雅物品同埋報刊註冊等工作就交由通訊事務管理局辦公室轄下嘅電影、報刊及物品管理辦事處負責。


《法外風雲》，係香港無綫電視製作嘅時裝法律電視劇，由黎耀祥、陳豪同陳法拉領銜主演，監製徐正康。呢套劇係第17屆香港國際影視展入面無綫電視推介嘅其中一套劇，亦係無綫電視46週年台慶劇。呢套劇用遺產官司做主題。


頒獎禮初頭係1997年《萬千星輝賀台慶》嘅助興環節出現，因反應好好，變成咗每年《萬千星輝賀台慶》嘅重要環節。2005年，《萬千星輝賀台慶》模仿美國《艾美獎》，重點集中喺頒獎禮部分，同埋喺海外有發行無綫劇集嘅地方做現場直播。


由2006年開始，頒獎禮正式被分拆做獨立節目，做咗無綫台慶一個重點節目，之後又因應等埋播完「台慶劇」，2009年開始將舉辦時間延後到12月頭，2012年開始延後到12月中，2017年嗰屆更延後到第二年嘅1月中先至搞。


每集節目都會有兩位主持響錄影廠，另外每條娛樂同時事資訊片段都會有唔同嘅外景主持。比較出名嘅外景主持包括林泳淘、李旻芳、利穎怡等。另外，呢個節目亦不時會加入一啲植入式廣告，採訪手法，新聞真確性同埋對問題嘅預設立場都引起一啲爭議，甚至曾經傳出非法採訪嘅爭議。


節目喺2005年6月6號起啟播，以替代先前嘅同類型娛樂新聞節目《娛樂大搜查》，2005年9月19號起因播映《百法百眾》第二輯而暫停，之後喺2005年10月31號起恢復播放。當時節目內容以娛樂新聞同埋藝人貼身追訪為主，亦會穿插無綫電視劇集宣傳同埋旗下藝人嘅最新動向。


節目喺2005年10月31號至2009年3月27號期間嘅主題音樂叫做《Symmetry Of Spirit》，2009年3月30號至2019年3月1號改用新版主題音樂《Gearing Up》。而節目內容預告背景音樂叫做《Laserline》。


節目部分內容之後被放上無綫各個YouTube官方頻道，有啲得到唔錯嘅點擊率，甚至一度登上Youtube熱門榜行榜。而2021年10月一次跟進醫療事故嘅環節，李旻芳因為訪問期間哽咽落淚，亦得到一啲網民關注。


流行語，又叫潮流用語，泛指順應時代潮流，感化意思極強，熱門嘅民眾使用語。好多潮語源自啲後生自創同使用嘅俚語或網語。唔同地區所用潮流用語都有差別。潮語係一種非官方場合使用語，當香港政府考試文件上出現過潮語，結果引起好多批評，成為一時香港社會廣泛報導話題。


流行語大多壽命有限，一講得多就冇新鮮感，之後可能會慢慢消失，一般潮流用語雖然使用時間比較短，但流行期間嘅使用範圍廣，引起嘅社會效應亦比較大，好多新詞都做唔到呢一點。有啲會因為流行而變成方言詞。近年嘅潮流用語好多係網上用語，佢哋花款多，傳播快，重可以做象形字。


星島日報，係一份親北京派中文報紙，1938年由胡文虎喺香港創辦，2004年胡文虎個女胡仙將星島日報嘅股權賣畀何柱國嘅泛華集團，之後改名「星島新聞集團」。基地喺香港，喺美國、加拿大、英國同澳洲都有分部。


樂視網，全名樂視網資訊科技股份有限公司，係中國一間影片網站公司，2010年喺深圳交易所創業板上市。除咗搞網站，佢亦有出智能電視畀客開電視就睇到樂視網入面嘅影片。2015年9月，佢宣佈投到英超喺香港嘅播映權，正式進軍香港嘅電視市場。


一般情況下防火長城主要指中國對互聯網內容進行自動審查同過濾監控、由電腦路由器呢啲網絡設備所構成嘅軟硬件系統。由於中國網絡審查較為完備，中國國內嘅唔合適網站會直接受行政干預同俾人閂，故防火長城主要作用，就係分析、過濾、切斷中國境內外網絡資訊嘅交流。


從1990年代初期，中國大陸只有教育網、高能所同公用數據網三個國家級網關出口，中國政府封鎖啲認為有顛覆性質網站嘅IP地址，呢啲封鎖手段好有效。對於IP封鎖，用普通proxy技術就可以繞過。只要搵到一個普通嘅海外 proxy，然後通過proxy就可以瀏覽自己平時睇唔到嘅資訊。


一般情況下，GFW 會封鎖海外「非法」網站個 IP。部分「非法」網站會用放喺提供虛擬主機服務嘅供應商 Server 度，畀佢哋托管，呢啲供應商雖然可以托管唔同嘅域名，IP 可能只係得一個。當 GFW 封個嗰「非法」網站嘅 IP 時，所有其他用同一供商服務嘅網站用戶一齊遭殃，就算係一般通過審查，冇「非法」嘅內容嘅網站，因為用同一個 IP，都一樣中招，無一幸免。


好似森美嘅 個人網站，內容重冇唔妥，但係因為網站使用嘅係虛擬主機嘅托管服務，有一個香港 BBS 亦都用，GFW 為咗封鎖嗰個 BBS，直接封埋個 203.80.210.5 呢個固定 IP。夾夾埋埋，有 82 個香港網站由於 GFW 封鎖咗呢個 IP 地址，全部喺中國大陸入唔到。


利用呢啲設備主要進行IP數據包內容嘅過濾，如果符合既定嘅規則，則曏該連接兩端嘅計算機發送IP欺騙性質嘅RST復位包，干擾兩者間正常嘅TCP連接，使數據流中斷，而在終端主機上會顯示連接失敗。從目前已知嘅情況看，呢種關鍵字過濾技術只對TCP連接有效，對UDP及其佢第四層協議無效，對明文數據有效，對加密數據無效。


被屏蔽過濾嘅關鍵詞主要係法輪功、民運、人權、釣魚島、七一遊行、天安門事件、六四事件、趙紫陽、屠殺、無界瀏覽、遊行示威、邊疆獨立、部分國家領導人姓名、境外媒體、色情、破網軟件等字眼上，最近更將「zh.wikipedia.


不過，GFW對於網頁中含有嘅關鍵字字符重未係100%過濾得嗮，即使某啲網頁被成功攔截重導致“該頁無法顯示”，呢時只要在瀏覽器進行多番刷新就有機會顯示出來。而且，GFW還會偶爾出現故障而導致關鍵字過濾系統失效，呢時部分只被網址關鍵字過濾嘅網站就能正常使用。


對於 google.com 嘅查詢返回結果有報道話係專門過濾嘅，即GFW針對 google.com 返回結果中嘅網頁地址進行過濾，對關鍵字嘅過濾重唔嚴格。而google.cn對返回結果嘅過濾僅只係對網頁網址嘅，呢就說明對於google.


從 GFW 嘅分布來看，審查過濾系統主要位於國際出口處，但最近通過對審查過濾系統返回嘅RST復位包IP頭進行分析，發現存在兩個欺騙源，其一位於國際出口處，另一個位於骨幹網省級接入處。因此推測GFW對於境內嘅非法內容都具有一定審查能力。


從2007年2月前後，GFW 開始對境外及境內嘅 Wap 網站含有嘅敏感字符進行過濾，原本在流動版 Google 可以打開嘅維基百科中文版現已唔能通過Google網頁轉換功能進行訪問，連帶嘅就係在訪問含有「zh.


wikipedia.org」嘅Google連結後，5分鐘內再次訪問Google被阻斷。2007年2月8號後，原本可以通過Google.cn流動版訪問維基百科嘅方法都證實失敗。估計原因係中國移動喺GPRS網關處都安裝咗一台GFW設備。


呢啲類型嘅網站被封鎖嘅根本原因係因為其網站上發佈中國政府唔能接受嘅政治等方面嘅內容，有啲綜合性或技術性嘅網站只係含有少量嘅或可能牽涉到呢啲信息而被整體封鎖，例如曾經對於google、維基百科嘅全面封鎖。


16世紀前重未有「游水衫」，嗰時啲人去游水都係剝光豬落去嘅。而喺古希臘入面，啲人認為，海就係又天然又simple嘅，所以落海游水唔使著埋衫褲落去。而喺古羅馬，就已經有浴場，搞到阿德拿海附近成日都人山人海。


到咗中世紀嗰陣，有人用借口嚟唔俾女仔同男仔喺埋一齊游水同沖凉。但係到咗16世紀，「成日剝光豬」嘅講法俾人哋話成鹹濕。結果就有咗游水衫，而最早嘅游水衫，男仔係著住條圍裙落去游水，而女仔係著住件亞麻襯衫嘅。


到咗17世紀，同醫療有關嘅沖涼方式先至畀咗女仔機會去沖涼。但如果女仔想落去沖涼，必須要着埋長袖同埋剝光隻脚嘅出汗衫，重有出面有頂帽嚟撳住成個身嚟沖涼嘅。嗰陣時，佢哋嘅帆布沖涼衫係又硬又大嘅，好似啲牧師專門著嘅衫咁大個袖，而呢種衫可以喺水度整開，搞到人哋睇唔到個身係點。


如果啲女仔一出咗水，侍者就會幫佢哋著返啲長嘅瞓覺衫同埋拖鞋，唔畀佢啲濕苙苙嘅衫將成個身剝嗮出嚟。之後，男嘅轎車夫就將沖過涼嘅女仔搬返去屋企再放喺張床度，等啲女仔慢慢噉喺床上面出汗。而喺17世紀60年代嘅英國，游水衫嘅活動開到鬼咁犀利。


雖然話第1種方案係比較激，但係好多人揀咗第3種方案。就喺嗰陣時，有笪海灘就因為咁，先至分開咗兩部分，甚至重有啲女仔用嘅海灘重成日用塊布嚟遮住成個身，唔畀啲男仔去睇嘅。後嚟到咗維多利亞年代嗰陣，由於有越嚟越多嘅民眾嚟到英國嘅海邊去游水。


而呢種新生活嘅方式出現，就搞咗新嘅游水衫出現咗。而嗰陣時女仔著嘅游水衫，係用咗深色嘅法蘭面料嚟整嘅衫同埋褲。嗰陣時都將話「係唔係罅形」嘅嘢，都入埋衫嘅規則入面，而到咗19世紀60年代就出咗新版本嘅游水衫，而呢種版本嘅游水衫係土耳其版本嘅燈籠褲，上面有簡單又連埋腳嘅連身裙。


由於嗰陣時嘅社會好關住「公眾場合入面嘅形象」，搞到男仔開始要迫住著衫落去游水。重有嗰陣時話一條短褲唔好睇，所以連男仔嘅游水衫都變咗好厚嘅套裝，唔單止成個身都撳住嗮，重連手同腳都撳埋。而男仔最早嘅游水杉係有厚嘩嘰嚟整嘅，腰嘅部份冇鬆緊帶，所以成日都跌落嚟。


喺20世紀嗰時，游水衫凈係啲連衫嘅短裙，同家陣街邊成日著嘅裙同衫差唔多。其實嗰時大多數人喺公眾游水池度玩水嘅，都係冇專業嘅游水衫褲。喺一件頭出嚟之前嘅2年，有位叫安尼迪克拿文嘅澳洲女仔，開始整符合佢自己嘅游水衫，而佢係將游水杉同歌舞雜技演員嘅緊身絲襪嚟整咗合體而搞出咗睇到出面，重體現出大膽嘅體育精神嘅游水衫。


而呢種游水衫同埋跳水衫就喺英國同埋美國都引起咗強烈嘅反響。而專業嘅游水衫褲就係喺1909年出現嘅，就係依家講嘅「一件頭」，佢係由時裝界嘅傳奇人物CHANEL嚟整嘅，嗰時重係第一件真正意義上嘅現代游水衫。


雖然話呢種游水衫喺一定程度入面，睇到剝光咗嘅四肢同一細部份嘅身，話女仔有傷風化嘅嫌疑，但CHANEL話唔係噉，重著埋呢件嘢上身話清楚點解，結果好多嗰時啲後生女好快就有樣學樣。到咗1930年代，女仔嘅緊身游水衫都幾流行下。


從1930年代開始，有啲男仔可以凈着游水褲兼剝光上身而去游水。但嗰時凈得美國地區先至有，後嚟噉嘅行為俾美國法官猛咁鬧，重話唔希望見到男仔凈着條褲兼剝光上身而去游水。而嗰種泳裝發展到一條類似三角褲嘅四角褲噉，上邊加多件類似男人胸罩噉嘅裝備，但下邊加咗橛布料擋住肚腩，附近有拉鏈同褲連埋。


女仔嘅游水衫出現咗兩件式品種，而且兩件都冇連埋一齊嘅。到咗1940年代出現咗而家講嘅「比堅尼」，係由法國佬設計嘅一種游水衫。喺1946年，由於美國夏威夷嘅珍珠港發生咗原子彈爆炸，而且咁啱得咁橋炸咗比堅尼島先至改成噉嘅名。


佢係攞咗三件布同四條帶嚟整嘅游水衫，而呢種衫喺1946年7月5號出現嘅。呢種衫料喺女仔嘅衫入面，係世界上撳住個身嘅面積最細嘅游水衫，通過胸罩嚟遮住個胸，背脊除咗條繩之外，成身幾乎剝光豬噉滯，而三角褲嘅胯重儘量向上整咗，重最大限度噉睇到個大髀。


隨著世界各地嘅經濟發展同埋出現咗現代嘅生活方式，結果材料就越嚟越犀利，啲料重越嚟越多添。喺1958年由於用咗人造彈性纖維整件游水衫，由於呢啲游水衫同底衫好相似，所以喺20世紀60年代，有啲嗰陣時嘅後生仔重將啲游水衫當成係底衫嚟著。


到咗1964年代出現咗「望怒堅尼」款式，等於比堅尼嘅下件駁住兩條掛喺膊頭嘅繩，對𢆡露哂出嚟。雖然話呢種游水衫承認咗道德嘅約束力，但又吸引人對性器官嘅注意。雖然國際範圍越嚟越多人接受唔著上裝或成身剝光豬去游水，但得好少人用呢種方式去游水。


喺1989年，美國嗰邊有位叫茱莉荷嘅摩䆃推出咗一系嘅游水衫，而呢種游水衫就係「將個大髀放返入去女式嘅游水衫入面」嘅品種。而佢嘅設計啱好通過咗強調啲游水衫嘅整體性同埋佢嘅魅力，搞到啲人諗返之前20世紀40年代嗰陣時喺荷里活入面出現過嘅游水衫。